Bipin Shroff (VAISHVIK MANAVVAD): 2016\nWorldly morality hijacked by all religions, their ...\nસાથી બાબુભાઇ દેસાઇની સ્મરણાંજલી મીટિંગ\nદુનીયાના ધર્મોએ નૈતીકતાને ગેરકાયદેસરરીતે કબજે( હાઇ...\nરાજકીય પક્ષો અને કેશલેસ\nWatch "Kya Desh Mein Hitler Raj Hai? | क्या देश मे...\nમારી વીવેકબુધ્ધી આધારીત નૈતીકતા\nમોદીજીએ ખેલેલો નોટબંધીના જુગારના પરીણામો––––\nસાહેબ! રાષ્ટ્રગીતના અપમાન માટે જનતાને પકડી લાવ્યા ...\nજે લોકો બજાર વ્યવસ્થા (માર્કેટ ઇકોનોમી) સામે પડે છ...\nWorldly morality hijacked by all religions, their men & their institutions.\nThe simple meaning of the concept morality is to live co-operatively with fellow human beings to serve each other worldly interest of the survival. So the urge to survive or exist precedes the emergence of religion. The man learned how to exist in his long struggle of biological evolution. This urge to exist is the basic physical need of the entire living organism. It has no relation worth the name to religious claims of non –worldly aspirations like heaven, hell, life after death etc.\nThe man fought his biological struggle of existence not in vacuum or in isolation. But he fought this struggle against the forces of nature. While struggling against the forces of nature he learned the laws of nature. By knowing the laws of nature, he learned how to survive in this vast universe. It was not possible for him to survive individually against the forces of nature without the co-operation of his fellow human beings. This was the origin of the morality which was required to exist.\nThere were people who had discarded the concept of God & religion in determining the destiny of the human beings throughout all ages of civilization. They lived withavery profound standard of morality. They were atheists & non-believers. It was their confirmed opinion that there is no need for the man to be religious for becoming the moral man. We can practice moral behavior without keeping faith in God, religion & their religious books. "The man is moral because he is rational." M. N. Roy.\nIt is recorded in the history that social actions of the atheist & non – believers were more moral than religious people.The state & religious order came into existence to regulate certain harmful behaviors of the individuals which were the legacy of the hunter age of the mankind. They controlled not only the vices of the people but total social life of the individuals. These authorities decided what is good & bad for the human beings. They established religious institutions, published books, & created rituals etc. to regulate the worldly life of their followers.\nIn Greek & Roman civilizations there were philosophers like Diogenes, Epicurus, Sophocles etc who were absolutely atheist & not believing in their pagan Gods. They did reject the idea of God, life after death, hell and heaven. But they were excellent moralists who practiced universal values.\nIn Indian civilization, we had Gautama Buddha & Jain Vardhaman Mahavir who were non –believes. They were compassionate moralists. Charvak was the greatest materialist not hedonist of the earlier age. He rejected all religious blind faith with their teachings. He developed his own moral code; but he was not the anarchist. In Indian philosophical school of thoughts, we had SANKHYA DARSHAN. Its teaching did not accept the God as the creator of the universe. It hadadeep sense of reverence to all living beings & cosmos. They endorsed & propagated what is good & noble for the society.\nIt is not easy to find out atheist trends in Muslim religion. In six Arab countries – Kuwait, Qatar, Saudi Arabia, Sudan, the United Arab Emirates and Yemen – apostasy is punishable by death. There have been no executions in recent years, but people deemed to have "insulted" religion, often in trivial ways, can face long prison sentences. It is difficult to come out as an atheist because society immediately considers you to beaperson without moral values or ethics. This affects women the most. Even in suchasituation in Saudi Arabia, the birthplace of Islam, claims to be the holiest of the Arab countries, 19 per cent said they were not religious and5per cent described themselves as convinced atheists. These non-believers are more interested in challenging the logical objective contradictions in Quran & authenticity of the prophet. They do not challenge the concept of God. Arabian rulers use official version of Islam to suit their political goal.\nFrom the above discussion we can derive certain conclusions. Non- believers do not believe in the existence of God, heaven and after life. So they do not expect any reward from the God & religion. Non- believers are very much helpful & co-operative to all humans without considering their caste, creed. colour, gender etc.\nPosted by Bipin Shroff at Thursday, December 29, 2016 Links to this post\nઆપ સૌને માહીતી હશે કે ગુજરાતની રેશનાલીસ્ટ ચળવળના એક અગત્યના મોભી અને સુરત સત્ય શોધક સભાના પ્રમુખ બાબુભાઇ દેસાઇનું લીવરની કેન્સરની બીમારીથી છેલ્લા બે માસથી પીડાતા હતા. તેઓનું તા ૨૬મી ડીસેમ્બરના રોજ અવસાન થયું છે. તેઓની સ્મરણાંજલી સભા નીચેના સ્થળે અને સમયે રાખવામાં આવી છે.\nતારીખ– ૮મી જાન્યુઆરી ૨૦૧૭ ને રવીવાર બપોરના ૩–૦૦ વાગે.\nસ્થળ– ખેતભવન , " નયા માર્ગ" કાર્યાલય , ગાંધી આશ્રમની બાજુમાં અમદાવાદ. ૩૮૦૦૨૭.\nલી. ગુજરાત મુબઇ રેશનાલીસ્ટ એસોશીયેશન, પ્રમુખ બીપીન શ્રોફ અને તમામ કારોબારી સભ્યો.\nનયા માર્ગ પખવાડીક,અમદાવાદ, મુરબ્બી ઇન્દુકુમાર જાની.\nહ્યુમેનીસ્ટ રેશનાલીસ્ટ સોસાયટી ગોધરા, ડૉ સુજાતવલી અને તમામ કારોબારી સભ્યો.\nરેશનલ સમાજ ગાંધીનગર, પ્રમુખ ભાનુભાઇ પુરાણી અને તમામ કારોબારી સભ્યો.\nબનાસકાંઠા અંધશ્રધ્ધા નીર્મુલન સમીતી, પાલનપુર. પ્રમુખ અશ્વીનભાઇ કારીઆ.\nPosted by Bipin Shroff at Wednesday, December 28, 2016 Links to this post\nદુનીયાના ધર્મોએ નૈતીકતાને ગેરકાયદેસરરીતે કબજે( હાઇજેક) કરી લીધી છે – આર્નોલ્ડ ટોયન્બી બ્રીટીશ ઇતીહાસકાર.\nઆ વાત જયારે ફ્રાંસના અસ્તીત્વવાદી તત્વજ્ઞાની જીન પોલ સાત્રે અને આલર્બટ કામુએ ટોયન્બીના પ્રવચનમાં સાંભળી ત્યારે પોતાના માથેથી હેટ ઉતારીને સલામ કરી હતી. કારણકે તે બંને જીંદગીભર 'નીરઇશ્વરવાદી' હતા. જેઓને પોતાને નૈતીકતા શું છે તેની બરાબર સમજણ હતી. અને તેઓએ પોતાના અંગત અને સામાજીક જીવનમાં ઉન્નત અને ગૌરવશાળી નૈતીકતાના ધોરણો પ્રસ્થાપીત કર્યા હતા.\nદરેક સમાજમાં એક માન્યતા જડઘાલી ગઇ છે કે ' નીરઇશ્વરવાદીઓ કે નાસ્તીકોને નૈતીક્તા નથી હોતી. તે બધા લાગણીવીહીન હોય છે.' ખરેખરતો ધર્મને નાગરીકની અંગત નૈતીક માન્યતા સાથે શા માટે સંબંધ હોવો જોઇએ? કારણકે ધર્મતો ઇશ્વર અને મૃત્યુ પછીના જીવનમાં પોતાના અનુયાઇઓને ઉપદેશ આપે છે. ધર્મને માનવીય જીવનના અરસપરસના વ્યવહારો જેવાકે દયા, કરૂણા અને અનુકંપા સાથે શું સંબંધ છે? આ બધા વ્યવહારો અને ગુણો તો માનવીય દુન્યવી જરૂરીયાતમાંથી વીકસેલા છે. તેમાં કશું દૈવી કે ઇશ્વરી કે ધાર્મીક કેવી રીતે હોઇ શકે? જે લોકોને ઇશ્વરના અસ્તીત્વમાં કે કોઇ અલૌકીક, કુદરતી કાયદાથી પર (કુદરતી પરીબળો નીયમબધ્ધ છે) જેવી શ્રધ્ધાઓમાં વીશ્વાસ નથી તે બધા પણ પેલા ધર્મના ઉમરાવ ઠેકેદારો જેટલાજ નૈતીક સદ્ગુણો ધરાવતા હોય છે, સહેજ પણ ઓછા નહી. ખરેખરતો નાસ્તીકોનો માનવીય વ્યવહાર વધારે કુદરતી, વ્યવહારૂ અને માનવીય શોષણવીહીન હોય છે.\nઉત્ક્રાંતીના લાખ્ખો વર્ષોના જૈવીક સંઘર્ષમાંથી માનવીએ એક સજીવ તરીકે તેના માટે સારૂ શું અને ખોટું શું તેની કોઠાસુઝ( વીઝડમ) વીકસાવી છે. જે વીશ્વના બધાજ ધર્મોના જન્મ અને તેમના ઇશ્વરના અસ્તીત્વ પહેલાં માનવીએ મેળવેલી હતી. તે હતી માનવીય નૈતીકતા. માનવીની જંગલી અવસ્થામાંથી વીકસેલી પાશવી વૃત્તીઓને નીયમન માટે ધર્મ અને ઇશ્વરના ખ્યાલને ઉપજાવી કાઢેલો છે. તે પણ આપણી જ શોધ હતી. પ્રાચીન સમાજની મર્યાદીત જરૂરીયાતને ધ્યાનમાં રાખીને તેમાં કેટલાક પસંદ પામેલા લોકો સામાજીક રીતે પ્રભુત્વ જમાવી શક્યા હતા. તે બધાએ બાકીના બહુમતી લોકોની સામાજીક વર્તણુકોનું ધર્મ અને ઇશ્વરના નામે નીયમન કરવા માંડયું. જેમાં તે બધા સફળ થયા.\nપરંતુ દરેક યુગ અને સમયમાં એવા લોકો હતા જેઓ સમાજના ચીલાચાલું માર્ગથી સ્વતંત્ર રીતે વીચારતા હતા. તે બધાએ અલૌકીક કે દૈવી ઉપદેશોને પોતાના જીવનકાળ દરમ્યાન પડકાર્યા હતા. તેઓ આ બધા પરીબળો સામે પાશવી વીરોધ કરવાને બદલે તેઓ પોતાના નૈતીક્તાના ખ્યાલો ને વળગી રહીને પોતાનું જીવન જીવ્યા હતા.\nગ્રીક અને રોમન સંસ્કૃતીમાં ઘણા બધા તત્વજ્ઞાની અને લેખકો થઇ ગયા જેવાકે ડાયોજીનસ, એપીક્યુરસ, સોફોક્લીસ વગેરે જે તે સમયના સમાજના માન્ય દેવદેવીઓમાં શ્રધ્ધા રાખતા ન હતા. તેઓને નર્ક, સ્વર્ગ અને મૃત્યુ પછીના જીવનમાં કોઇ વીશ્વાસ ન હતો. તેમ છતાં તેઓ વીશ્વના તે સમયના મહાન નૈતીક ગુણો ધરાવતા માનવીઓ તરીકે ઓળખાયા હતા. તે બધા વૈશ્વીક અને ઐહીક માનવવાદી મુલ્યોમાં માનતા હતા.\nતેજ સમયના સમકાલીન ભારતીય તત્વજ્ઞાની ગૌતમબુધ્ધ પણ ઇશ્વર,કે કોઇ અલૌકીક શક્તીમાં વીશ્વાસ ધરાવતા ન હતા. તેઓના તત્વજ્ઞાનનો મુખ્યહાર્દ નીરઇશ્વરવાદી હતો. તે સમયના જૈન વીચારક મહાવીર સ્વામીનો ઉપદેશ પણ નીરઇશ્વરવાદી હતો. તે ખુબજ મોટા દયાળુ પણ ઐહીક નૈતીકવાદી હતા. ભારતીય પ્રાચીન ભૌતીકવાદી વીચારશાખાના મહાન પ્રચારક ચાર્વાક ક્યારેય ઇશ્વરના અસ્તીત્વમાં શ્રધ્ધા ધરાવતા ન હતા. ઇશ્વર અને તેની પાછળ જડબનેલી અંધશ્રધ્ધાઓના ભંજક જીવનભર રહ્યા હતા. પણ ચાર્વાક અને તેમના સાથી વીચારકો ક્યારેય અરાજકતાવાદી ( એનાર્કીસ્ટ) ન હતા. તેઓના પોતાના વીચારોના ફેલાવવા માટેનું માધ્યમ શૈક્ષણીક અને બૌધ્ધીક હતું ક્યારે વીપ્લવવાદી કે બળવાખોર ન હતું. તેવુંજ ચીંતન ભારતીય તત્વજ્ઞાનની અગત્યની શાખા 'સાંખ્ય દર્શન' અને તેના સમર્થકોનું તે જમાનામાં હતું. સાંખ્ય દર્શનના સમર્થકો ઇશ્વરને બ્રહ્માંડના સર્જક તરીકે ક્યારેય માનતા ન હતા. પરંતુ પ્રાણી માત્ર અને કુદરતી પરીબળોને તે બધા ખુબજ આદરભાવથી માન આપતા હતા. તેમની નૈતીકતામાં સમગ્ર માનવજાત સમાઇ જતી હતી. જે માનવ માત્ર તેથી માનવજાત માટે સારૂ છે, ઉમદા છે , સુખ આપનારુ છે તે જ નૈતીક તેવું સ્પષ્ટ રીતે માનતા હતા.\nમારા મત મુજબ સાચો નૈતીકવાદી એ છે જે કોઇપણ અલૌકીક પરીબળોમાં શ્રધ્ધા ધરાવતો નથી, જેને દરેક માનવ માત્ર પ્રત્યે( કોઇપણ જાતના ધર્મ, સંપ્રદાય, જાતી, લીંગ,જ્ઞાતી, દેશ કે પ્રદેશના ભેદભાવ સીવાય) દયાળુ, માયાળુ અને પ્રેમાળ છે. પોતાનાથી જુદો મત કે આસ્થા રાખનાર પ્રત્યે ક્યારેય તે અસહીષ્ણુ કે હીંસક બનતો નથી. પોતાના આવા વલણ માટે તે ભગવાન કે દુન્યવી સત્તા પાસેથી બદલા કે વળતરની આશા પણ રાખતો નથી.\nનોટબંધીના મુદ્દે વડાપ્રધાન, નાણાં ખાતું અને આરબીઆઇની અમલીકરણના ક્ષેત્રે ઘોર નીષ્ફળતા દેશ વ્યાપી ઉભી થઇ છે. જેના પરીણામો, દેશનો અદનો નાગરીક ખુબજ દયનીય સ્તરે ભોગવી રહ્યો છે. સરકાર પોતાની બધી એજન્સીઓ દ્રારા, ઉપરથી નીચે સુધી સત્તાનો ઉપયોગ કરીને માનનીય મોદીજીએ, તારીખ ૮મી નવેંબરની રાત્રે જેના વીષે કોઇવાત કરી નહતી તે 'કેશલેસ' વ્યવસ્થા ઉભી કરવા સતત હવતીયાં મારી રહી છે. મજુરો, શીક્ષકો, કર્મચારી વર્ગ, સામાન્ય પ્રજા અને બીનશીક્ષીત તથા બેંકીય ખાતાકીય લેવડદેવડથી સંપુર્ણ વંચીત રહેલા તમામ લોકોને પોતાના નાણાંકીય વ્યવહારોને કેવીરીતે નાણાંવીનાના 'કેસલેસ' બનાવવા તેની જાણે દેશ વ્યાપી ઝુંબેશ શરૂ થઇ છે. જે નોટબંધીનો અર્થશાસ્રના નીયમો અને નાણાંકીય પુરવઠા અને માંગના સીધ્ધાંતોને આધારે વીરોધ કરે તેને પણ પેલા સુવીખ્યાત અમોઘ પણ હવા નીકળી ગયેલા શસ્ર " દેશપ્રેમ, રાષ્ટ્રહીત, રાષ્ટ્રવાદ" ના વીરોધી ઓળખાવાની સુટેવ (!) પડી ગઇ છે. આવા લોકો આંતકવાદ, કાળાનાંણા અને ભ્રષ્ટાચારના ટેકેદારો છે એવા લેબલો સહેલાઇથી તે બધા પર ચોંટાડી દેવામાં આવે છે. તે બધાને, પાકીસ્તાન તરફી બતાવી દેશનીકાલ માટે લાયક છે તેવી ગુલબાંગો જોરશોરથી પોકારવામાં આવે છે.\nઆની સામે આ મોદી તંત્રને એવી નમ્રવીનંતી કરી શકીએ ખરા કે સાહેબ! બધા રાજકીય પક્ષોને મળતાં ચુંટણી ભંડોળના નાણાં ઇન્કમટેક્ષ અને ચુંટણી પંચના નીયમોને આધારે પારદર્શક બનાવવા આપણે શું કરી શકીએ? કારણકે ભ્રષ્ટ્રાચારની ગંગા નહી પણ ગંગોત્રી ( ગંગાનું ઉગમ સ્થળ) તો રાજકીય પક્ષોને ચુંટણી ભંડોળમાં દાનમાં મળતાં નાણાં( Election political funding)ના ભ્રષ્ટ્રાચારમાં રહેલા છે. તમે ફક્ત એટલી જ જાહેરાત કરો કે બીજેપી સહીત બધાજ રાજકીય પક્ષોને મળતાં દાનનાં નાણાં 'કેસલેસ' ડીજીટલ પારદર્શક માધ્યમ સીવાય સ્વીકારવાં આવશે નહી. કારણકે દેશના રાષ્ટ્રીય ચુંટણી પંચ પાસે બીજા અન્ય પક્ષોની માફક પોતાના પક્ષીય હીસાબોમાં બીજેપીએ જણાવ્યું છે કે તેને દાન મળેલા (બીજા રાજકીય પક્ષો કરતાં સૌથી વધારે) આશરે ૯૦૦ કરોડમાંથી ફક્ત આશરે ૬૦ કરોડ રૂપીયા ચેકથી મળ્યા છે. બાકીના ૮૪૦ કરોડ નાણાં ચુંટણી પંચે નક્કી કરેલી લીમીટ પ્રમાણે ૨૦૦૦૦/થી ઓછી રકમમાં રોકડા મળ્યા છે. કોંગ્રેસ પક્ષને આશરે ૨૦૦૦૦/ની લીમીટ ઉપરનું ભંડોળ આશરે ૬૬ કરોડ હતું. આટલાં બધા નાણાં કોને, કેવી રીતે આપ્યા? તેની કેટલી બધી નાણાંના રસીદની પહોંચો રૂપીયા ૧૯૯૯૯/ ની નીચેની કોના કોના નામની બનાવી હશે!\nઅંગ્રેજીમાં કહેવત છે કે " Charity begins at home" તેમ માનનીય વડાપ્રધાનજી આવા સરસ 'ડીજીટલ કેસલેસ અને પારદર્શક' જેમાં બધાજ રાજકીય પક્ષોને દાનમાં મળેલ એક એક રૂપીયાની કાયદા મુજબની માહીતી 'જનતા જનાર્દન ' અને ચુંટણી પંચને સરળતાથી મળતી રહે તેવો વટહુકમ બહાર પાડવા કોઇ તમારો કાન નહી પકડે. લોકપ્રતીનીધીઓની બનેલી સંસદને તમે ગાંઠતા નથી , તેની પરવા કરતા નથી તો આવા સરસ ' ભારતમાતાના' પવીત્ર કામમાં કોણ વીરોધ કરશે? અને વીરોધ કરે તો પેલું રાષ્ટ્રપ્રેમવાળું અમોઘ શસ્ર તો આપની પાસે તે બધાની સામે વાપરવા હાથમાંજ છે ને! કાળાધન, ભ્રષ્ટ્રાચાર અને દરેક પ્રકારના ( લીલા, લાલ અને ભગવા) આતંકવાદને નાથવા માટે જેમ નોટબંધી કરી તેમ આ બધાજ પ્રકારની ભ્રષ્ટ્રાચારની ગંગોત્રી સમાન બની ગયેલા રાજકીય પક્ષોને પારદર્શક બનાવવા સૌના હીત માટે આ પગલું ભરવા વીનંતી છે. સવા અબજની વસ્તીમાં આ રાજકીય પક્ષોની વસ્તી તો ઘણીબધી સુક્ષ્મ છે. પેલા કરોડો લોકોને જે નોટબંધીથી અસર થઇ છે તેના કરતાં રાજકીય પક્ષોને તો મામુલી જ અસર થશે. તે હુકમ બહાર પાડવા માટે બહુ રાજકીય મક્ક્મ મનોબળની પણ જરૂરનું નથી. બહુ કોર્સવાઇઝ ડીનર પેટમાં પધરાયા પછી આતો મુખવાસથી પણ નાની અને હલકી ચીજ છે.\nમાનનીય પ્રધાનમંત્રીજી, દેશમાં ૧૨૫ કરોડની વસ્તીમાં ખેતવીહોણો મજુર, ખેડુત. નાનો વેપારી, મોચી, ધોબી, લુહાર, શાકભાજી, દુધ, ન્યુઝપેપર વેચનારો, અને આપણો ચા વાળો અને આપણી માતાઓ અને બહેનો ને માટે 'કેશલેસ અને ડીજીટલ' વ્યવહાર ફરજીયાત કરવાની કોશીષો મોટા પાયે કરવામાં આવે છે. તો શા માટે આ દેશના ' દેવને દીધલા નહી' પણ લલાટે લખાયેલા રાજકીય પક્ષોના સંચાલકોને કેમ મુક્ત રાખવા માંગો છો? તેમને પ્રજા સમાન ગણવામાં આપને કોણ રોકે છે?\nPosted by Bipin Shroff at Saturday, December 24, 2016 Links to this post\nમોદી સરકાર! તમારી સોવીયેત રશીયન વહીવટી દાદાગીરી બંધ કરો !\nતમારી સરકારની થોડીગણી પણ આબરૂ બચાવી હોય તો નોટબંધીના ટેકામાં જાહેર કરેલો ગઇકાલનો ફતવો પાછો ખેંચી લો. તમારા તંત્રે તમને માહતી આપી હોય કે ન આપી હોય પણ જાણી લો કે " આ દેશનો સામાન્ય નાગરીક છેલ્લા ચાલીસ –પીસ્તાલીસ દીવસોથી તેના કોઇપણ જાતના વાંકગુના વીના તમારા તઘલઘી તુક્કાને કારણે જે અંગત માનસીક અસલામતી, રોજગારીની વીસ્થાપીતતા ( Dislocation) અને શારીરીક મુસીબતો વેઠી રહ્યો છે, તેને કારણે જે હાડમારી ભોગવી રહ્યો છે તેનો તમને લેશમાત્ર અહેસાસ હોય તેમ અમને અનુભવાતું નથી." તમારી સરકાર તરફથી ગઇકાલે જે હુકમ બહાર પડ્યો છે તે આ પ્રમાણે છે. " જે લોકો બેંકમાં આજની તારીખથી રૂપીયા ૫૦૦૦ કે તેથી વધુ રકમ જમા કરાવશે તે બધા ખાતેદારોએ જે બેંકની શાખાના અધીકારીઓને સાબીતી આપવી પડશે કે તમે અત્યાર સુધી આ નાણાં કેમ જમા ન કરાવ્યા? વધારામાં એક વાર નાણાં ભર્યા પછી તારીખ ૩૦મી ડીસેમબર સુધી ફરી તમે નાણાં ભરવા આવી શકશો નહી. આ બેંકના અધીકારીઓ પેલા કલાકોની લાઇનમાં ઉભા રહીને જમા કરાવા આવેલા ખાતેદારોના કાઝી બનીને નક્કી કરશે કે તમારા નાણાં બેંક સ્વીકારશે કે કેમ? " આ બધું તો રાષ્ટ્રપ્રેમ અને દેશહીત માટે ત્યાગ તો આપવો પડે ને! આપણે તો જનતા જનાર્દન તરીકે મોદીજી સાથે જ હોઇએ ને!\nઆજના અંગ્રેજી દૈનીક ટાઇમ્સ ઓફ ઇંડીયાએ પોતાના તંત્રી લેખમાં એક મહત્વનું વાક્ય લખ્યું છે.\n"This isadraconian, Soviet-style measure that could amount to seizure of people's assets. It empowers bank officials beyond their remit and is likely to be misused, generating further corruption and black money. This measure should be repealed."\nએક માહિતી પ્રમાણે ૮મી નવેંબર પછી અત્યાર સુધીમાં નોટબંધીના સંદર્ભમાં સરકાર અને આર બી આઇ તરફથી લગભગ ૬૨ વાર નીતીઓમાં ફેરફાર કરવામાં આવ્યા છે. તમે ગઇકાલના નીયમથી તો બેંકના ખાતેદારોને બેંક અધીકારીઓની દયા અને મનસુફી પર છોડી દીધા છે. તમે એક બાજુ પરદેશી મુડી અને ઉધ્યોગો સ્થાપવા " મીનીમન ગર્વમેંટ અને મેક્ષીમમ ગર્વન્નસ" સરકારી દખલગીરી ઓછામાંઓછી અને મહત્તમ વીકાસ અને મુડી રોકાણની મુક્ત તકો પુરી પાડવાની વાત કરો છો . તે બધા માટે વાયબ્રન્ટ ઇંડીયાના નામે લાલજાજમો પાથરો છો. તો પછી દેશના નાગરીકો ઉપર કેમ આવા જાલીમ અંકુશો લાદો છો? રાજ્યકર્તાઓના વચનો પર વીશ્વાસ અને બેંકોના વહીવટમાંથી લોકોની શ્રધ્ધા ડગી જાય તેવા કાર્યો તમે કરવા માંડયાં છે. તેના પરીણામોથી તમે બચી શકશો નહી.\nPosted by Bipin Shroff at Tuesday, December 20, 2016 Links to this post\nWatch "Kya Desh Mein Hitler Raj Hai? | क्या देश में हिटलर राज है?" on YouTube\nPosted by Bipin Shroff at Monday, December 19, 2016 Links to this post\nમારી વીવેકબુધ્ધી આધારીત નૈતીકતા મને ઝી–ટીવી ન્યુઝ ચેનલ સામે બળવો કરવાનું કહે છે.– વીશ્વ દીપક. નીવૃત્ત ઝી ટીવી જર્નાલીસ્ટ.\nમારી વીવેકબુધ્ધી આધારીત નૈતીકતા મને ઝી–ટીવી ન્યુઝ ચેનલ સામે બળવો કરવાનું કહે છે.– વીશ્વ દીપક. ઝી ટીવી જર્નાલીસ્ટ.\nમારુ રાજીનામું આ દેશના લાખો નહી પણ કરોડો કનૈય્હા અને જવાહરલાલ નહેરૂ યુનીર્વસીટીના બૌધ્ધીક મીજાજથી તૈયાર થયેલા સૌ વીધ્યાર્થીઓને સમર્પીત છે. જે વૈચારીક સ્વાતંત્રયના સ્વપ્નાસીધ્ધ કરવા સંઘર્ષ કરે છે અને તે માટે સર્વસ્વ ન્યોચ્છાવર કરવા તૈયારથયા છે.\nવીશ્વ દીપકે નીચે મુજબનો પત્ર ઝી ન્યુઝના માલીકોને લખ્યો હતો.\n, પ્રીય ઝી ન્યુઝ,\nછેલ્લા એક વર્ષ,ચાર માસ અને ચાર દીવસ પછી મારા માટે તમારી નીતીરીતીઓ સાથે કામ કરવું અશક્ય બની ગયું છે. ખરેખર મારે ઘણા સમય પહેલાં આ નીર્ણય કરવાની જરૂરત હતી. હવે જો આજે અને આક્ષણે રાજીનામું આપવાનો નીર્ણય ન લઉ તો હું મારી જાતને ક્યારેય માફ કરી શકીશ નહી.\nમારા માટેનો આ નીર્ણય કોઇ લાગણીવશ થઇને કે ગુસ્સામાં આવીને લીધેલો નીર્ણય નથી. ખુબજ વીચારપુર્વકની ગણતરી કરીને ઠંડા દીમાગ સાથે મેં આ નીર્ણય કર્યો છે. હું માત્ર જર્નાલીસ્ટ નથી. હું આ દેશનો નાગરીક પણ છું. દેશના નામે આંધળી રાષ્ટ્રપ્રેમની લાગણીઓ ખુબજ ગણતરીપુર્વક ફેલાવવામાં આવે છે. ખુબજ આયોજનપુર્વક આ દેશને ગૃહયુધ્ધ ( સીવીલ વોર) તરફ દોરી જવામાં આવે છે. મારી એક ભારતીય નાગરીક અને વ્યવસાયી જર્નાલીસ્ટ તરીકે ફરજ થઇ પડે છે કે આ ઉદ્દામવાદી રાષ્ટ્રવાદના ઝેરને બને તેટલું ફેલાતું અટકાવવું. હું મારા પ્રયત્નોની મર્યાદાઅને શક્તી કેટલી છે તેની મને બરાબર ખબર છે. તે એક સીમાહીન અને અનંત સમુદ્રને નાના હોડકાને( બોટ) લઇને પસાર કરવાના સાહસની કક્ષાનું જ છે. પણ મારે તેની શરૂઆત તો કરવી જ છે. તેથી આપની સંસ્થામાંથી આ પત્ર લખીને રાજીનામું આપીને મારો વીરોધ દર્શાવું છું. આપણી સંસ્થાએ આ રાષ્ટ્રવાદી ઉન્માદને દેશમાં સળગાવવા માટે જરૂરી બળતણના નાનાં નાનાં લાકડાનો પુરવઠો પુરો પાડયો છે. દીલ્હીમાં આવેલી જવાહરલાલ યુની. ના વીધ્યાર્થીમંડળના પ્રમુખ "કનૈયાકુમાર" ને દેશદ્રોહી જાહેર કરવામાં " ઝી ન્યુઝ ચેનલે" આયોજનપુર્વકનું પ્રોત્સાહન પુરુ પાડયું છે.\nમારા આ પત્રને અંગત દુશ્મનાવટ કે રાગદ્રેષનો મુદ્દો બનાવ્યા સીવાય સ્વીકારવા વીનંતી છે. હું આપને બીજી પણ ચોખવટ કરી લઉં કે આ કોઇ અંગત બાબત નથી. આતો મારી વ્યવસાયી ફરજનો એક ભાગ છે. મારા રાષ્ટ્રપ્રેમ અને સામાજીક સભાનતાનો ભાગ જ છે. મારે દુ;ખ સાથે લખવું પડે છે કે હું ઉપર જણાવેલી ત્રણેય બાબતે (૧) વ્યવસાયી ફરજ, (૨) સામાજીક સભાનતા અને (૩) રાષ્ટ્રપ્રેમ ના મુદ્દાઓને ધ્યાનમાં લેતાં, આપની સંસ્થામાં કામ કરતો હોવાને કારણે સતત નીષ્ફળ ગયો છું.\nમે ૨૦૧૪માં નરેન્દ્ર મોદી વડાપ્રધાન બન્યા પછી દેશમાં સમાચાર પ્રસાર કરતી ન્યુઝ ચેનલોના ન્યુઝરૂમ્સનેવત્તે ઓછે અંશે કોમવાદી વાતાવરણથી રંગી નાંખવામાં આવ્યા છે. આ બધી ન્યુઝ ચેનલ્સમાં આપણી ન્યુઝ ચેનલ " ઝી ન્યુઝ"નો ફાળો આ બાબતમાં સખત આઘાતજનક છે. (but the situation at our organisation is even more appalling). હું આવા કડક અને ટીકાત્મક શબ્દો આપણી સંસ્થાના વર્તન અને ફાળા માટે વાપરૂ છું, તેના માટે મને દુ;ખ છે, પણ મારા શબ્દભંડોળમાં મારા વીચારો રજુ કરવા બીજા શબ્દો મને મળતા નથી. આપણી ન્યુઝ ચેનલમાં દરેક સમાચારને મોદીને ધ્યાનમાં રાખીને ( મોદીઝ એન્ગલ) તૈયાર કરવામાં આવે છે. આપણા દરેક સમાચારોના પ્રસારણમાં મોદી સરકારના એજન્ડાને હંમેશાં યેનકેન પ્રકારે મહત્વ આપવાનો જ રહ્યો છે.\nહું મારી જાતને ગંભીરરીતે પુછુ છુ કે ખરેખર આપણે જર્નાલીસ્ટસ છીએ ખરા? મને તો સતત અનુભવાય છે કે આપણે સરકારી વાજુ વગાડતા સાધનોથી વધારે કાંઇ નથી. મોદી આ દેશના વડાપ્રધાન છે તેથી તે મારાપણ વડાપ્રાન છે. પણએક જર્નાલીસ્ટ તરીકે હું મારી જાતને મોદીની ભક્તીમાં ઓગાળી શકતો નથી. મારી બૌધ્ધીક સભાનતા કે જાગૃતતા મારી સામેજ બળવો પોકારનારી બની ગઇ છે. મને સતત અહેસાસ થાય છે કે હું આ દ્રષ્ટીએ માનસીકરીતે માંદો પડી ગયો છું.\nઆપણે ત્યાં દરેક સમાચારનીવાતની પાછળ એક છુપો એજન્ડાસમાવવામાં આવેલો છે કે મોદી અને તેની સરકાર મહાન છે. અને દરેક ડીબેટ કે ચર્ચાના મુદ્દાપર મોદી વીરોધીઓને કેવી રીતે પાડી દેવા તેના આયોજનપુર્વકના પ્રયત્નો કરવામાં આવે છે. મોદી વીરોધીઓ માટે હુમલા,કે યુધ્ધથી હલકા શબ્દો અમને માન્ય જ નથી. આ બધુ શું છે? જયારે હું શાંતીથી આ બધા અંગે વીચારું છું તો મને એમ લાગે છે કે હું ગાંડો તો થઇ ગયો નથીને? ( When I stop and think about it, I feel like I have gone mad.)\nશા માટે અમને આટલા બધા અનૈતીક કે નીતીભ્રષ્ટ દુષ્ટ કાર્યો કરનારા બનાવી દેવામાં આવ્યા છે. મેં આપણા દેશની એક સર્વશ્રૈષ્ઠ ' મીડીયા ઇન્સ્ટીટયુટ' કે સ્કુલ ઓફ જર્નાલીઝમમાંથી અભ્યાસ કર્યો છે. અને બીબીસી, આજતક અને જર્મનીની 'ડચસે વેલે' જેવી ભવ્ય અને ગૌરવશાળી અખબારી ન્યુઝ સંસ્થાઓમાં કામ કર્યું છે. અમારી જર્નાલીસ્ટ તરીકેની કારકીર્દીના તમે ચુરેચરા ઉડાવી દીધા છે. આના માટે કોણ જાવાબદાર છે?\nઆવીકેટલી બધી વાતો કરૂ? દીલ્હીના મુખ્યમંત્રી અરવીંદ કેજરીવાલ સામે સતત આયોજન અને ગણતરીબધ્ધ ઝુંબેશ ચલાવવામાં આવે છે. પણશા માટે? કેજરીવાલની લોકો માટેની પાયાની સગવડો પુરી પાડતીબીજલી,પાણી ને પ્રદુષણને નીયંત્રણમાં અમલમાં મુકેલી 'ઓડ ઇવન' યોજનાઓ અંગે પણ ઇરાદાપુર્વકના પ્રશ્નો પુછવામાં આવે છે.તમને કેજરીવાલ સામે અસંમત થવાનો અને તેની ટીકા કરવાનો સંપુર્ણ અધીકાર છે. પણ જર્નાલીસ્ટ તરીકે કેજરીવાલનું રાજકીય રીતે ખુન કરવાનો કોઇ અધીકાર નથી. જો હું કેજરીવાલ સામે આયોજનપુર્વક તૈયાર કરવામાં આવેલી 'નેગેટીવ સ્ટોરીઝ' નું લીસ્ટ બનાવું તો તેના ઘણા બધા પાના ભરાય તેમ છે.( If I start compilingalist of negative stories run against Kejriwal, then it will fill several pages.) હું એ જાણવા માંગું છું કે પત્રકારત્વનું મુખ્ય મુલ્ય(વેલ્યુ) આપણા દર્શકો સામે તટસ્થાતા અને પ્રમાણીકતા છે કે કેમ?\nદલીત તેજસ્વી અભ્યાસી વીધ્યાર્થી રોહીત વેમુલાના આત્મહત્યાના કેસમાં આનાથી શું જુદુ થયું છે? અમે ટીવી મીડીયાએ પ્રથમ તેને દલીત સ્કોલર તરીકે સંબોધ્યો,પછી દલીત વીધ્યાર્થી ગણાવ્યો ત્યાંસુધીતો ઠીક છે.પરંતુ મીડીયાએ અખીલ ભારતીય વીધ્યાર્થી પરીષદનાનેતા અને બીજેપીનાના નેતા બંદારૂ દત્તાત્રય, જે બંનેને કારણે રોહીત વેમુલાને આપઘાત કરવો પડે તેવી સ્થીતી પેદા થઇ તે મુદ્દે મારા મીડીયાએ સમજપુર્વકનું મોળુ વલણ ઉભું કર્યુ હતું. અને પેલા બે ના તારણહાર બન્યું.\nજયારે ઉદય પ્રકાશ અને અન્ય પ્રતીષ્ઠીત લેખકોએ પોતાને સરકાર તરફથી મળેલા એવોર્ડઝ દેશમાં પેદા થઇ રહેલી અસહીષ્ણુતાની સ્થીતીને કારણે પરત કરવા માંડયા ત્યારે અમે તે બધાની નીષ્ઠા સામે પ્રશ્નો ઉઠાવવા માંડયા હતા. હું તમને ફક્ત ઉદય પ્રકાશની જ વાત કરૂ જેનું સાહીત્ય લાખ્ખો લોકો વાંચે છે. આપણે જે ભાષા બોલીયે છીએ, જેનાથી આપણો રોજબરોજનો જીવનનીર્વાહ ચલાવીએ છીએ તે લોકબોલીનું તેમને ગૌરવ છે. તેઓના સાહીત્યમાં આપણી જીંદગી, તેના સ્વપ્નાઓ અને સંઘર્ષોનું પ્રતીબીબ સતત ધબકતું હોય છે. અમે મીડીયાવાળા તે બધા લોકસ્પંદનોને એક કાવતરાનો ભાગ હોય તેરીતે ટીવી દર્શકો સામે મુકવાના પ્રયત્નો કરી રહ્યા હતા. તે સમયે હું ખુબજ દુ;ખી થઇ ગયો હતો પણ મેં તે બધુ મુંગે મોંઢે સહન કરી લીધું હતું. ( I was hurt even then, but tolerated it.)\nશા માટે અને ક્યાંસુધી મારા મનની આવી સ્થીતી ચલાવી લઉ?( But now how long should I do it – and why?) આ બધાને કારણે હું રાત્રે સારી રીતે ઉંઘી શકતો નથી. હું અસ્વસ્થ અને બેચેન થઇ ગયો છું, મારે, તમારી ન્યુઝ કુપંની સાથે જે કામો કરવા પડયા છે તેનાથી પેદા થયેલ મારૂ ગુનાહીત માનસ મને ચેનથી જીવવા દેતું નથી. કોઇપણ વ્યક્તીને આ કારણે કલંકીત, ભ્રષ્ટ,વીશ્વાસઘાતી કે દેશદ્રોહી જાહેર કરીને સહેલાઇથીબેચેન કે અસ્વસ્થ બનાવી શકાય છે. આપણને જર્નાલીસ્ટ તરીકે કોણે અધીકાર આપ્યો છે કે આપણે બીજાને દેશદ્રોહી તરીકેનું સર્ટીફીકેટ અને ડીગ્રી આપી શકીએ? શું ખરેખર આ ન્યાયીક કાર્યક્ષેત્ર આપણું છે કે કોર્ટનું?\nકનૈયાની સાથે આપણે બીજા ઘણા બધા વીધ્યાર્થીઓને દેશના નાગરીકો સમક્ષ દેશદ્રોહી કે રાષ્ટ્રવીરોધી બતાવી દીધા. આમાંથી કોઇનું આવતી કાલે ખુન થાય તો કોની જવાબદારી? તમને ખબર છે ખરી કે આપણે ફક્ત કોઇના ખુન કરવા માટે કે કેટલાક કુટુંબોનો નાશ કરવા આવી સ્થીતી પેદા નથી કરી: પણ આપણા કાર્યો અને નીતીરીતીઓથી દેશમાં કોમીદંગા ફસાદ અને આંતરીક ગૃહયુધ્ધ પેદા થાય તેવી પાકટ સ્થીતી ઉભી થાય તેવા વાતવરણનું સર્જન કર્યું છે. આપણો આ કયા પ્રકારનો રાષ્ટ્રવાદ છે? આ આપણું કેવા પ્રકારનું પત્રકારત્વ ( જર્નાલીઝમ ) છે? શું આપણે " ઝી ન્યુઝવાળા" બીજેપી અને આર એસ એસની કઠપુતલીઓ છે? તે બધા જેમ નચાવે તેમ આપણે નાચવાવાળા છીએ? આપણા( ડોકટર્ડ) બનાવટી વીડીયોમાં ક્યાંય " પાકીસ્તાન ઝીંદાબાદ" જેવું સુત્ર બોલાતું કે સંભળાતું અનેદેખાતું નથી. તેમ છતાં આપણે સતત ઝી ટીવી પરથી આવું ગાંડપણ અને હીંસા ફાટી નીકળે તેવા સમાચારો ફેલાવતા રહ્યા છીએ. વીડીયોમાં અંધારામાંથી આવતા અવાજોને કોણ માનશે કે તે કનૈયા અને તેના સાથીદારોના જ હતા? આપણા પુર્વગ્રહીત વલણોને કારણે આપણે " લોંગ લીવ ઇન્ડીયન કોર્ટને બદલે ; લોંગલીવ પાકીસ્તાન" સાંભળ્યું.અને લોકોને જણાવ્યું! આ સરકારી લાઇન પર ચાલવાથી શું અને કેવા કેવાપરીણામ આવશે તેની આપ સૌને ખબર છે ખરી? કેટલાય વીધ્યાર્થીઓની આશાસ્પદ કારકીર્દીઓ, આશાઓ અને અરમાનો અને તે બધાના કુટુંબોને કાયમ માટે સર્વપ્રકારે ભાંગીને ભુકો કરી દીધા! આવા કામ કરનારી ધંધાદારી સંસ્થાઓ આપણે ભાડે રાખીને પછી આપણે તેના કેવા પરીણામો આવે છે તેવી રાહ જોઇ હોત તો વધારે સારુ!\nઆપણા આ સમાચારોને કારણે ઉમ્મર ખાલીદ નામના વીધ્યાર્થીની બેનને બળત્કાર (રેપ) કરવાની અને તેણીના મોઢાપર એસીડ છાંટવાની ધમકીઓ મળે છે. તેના પર દેશદ્રોહીના આરોપો મુકવામાં આવે છે. ધારોકે આવું અજુગતુ કાંઇ બને તો તેના માટે આપણે જવાબદાર ખરા કે નહીં? કનૈયાકુમારે એક નહી હજાર વાર કહ્યું છે કે તેણે ક્યારેય દેશવીરોધી સુત્રોને ટેકો આપ્યો નથી કે આવા સુત્રો પોકાર્યા નથી.. પણ આપણે તેને ક્યારેય સાંભળવાની તક જ લીધી નથી. આપણેતો સરકાર જેવીજ હીંસા ફાટી નીકળે તેવી લાઇન પહેલીથી જ લીધી હતી. આપણે કનૈયાના ઘર સામે જોવાની ફુરસુદ લીધી હતી ખરી? તેનું ઘર એ ઘર છે જ નહી. તે તો આદેશના ગરીબ સામાન્ય ખેડુતનું ખોરડું છે. જયાં પ્રતી સેકંડે માનવીની આશાઓને કબરમાં દાટી દેવામાં આવે છે. આપણને તો આ બધી દુન્યવી વાસ્તવીક્તાઓ દેખાતી જ નથી.\nઆ બધું જણાવવામાં મને દુ:ખ એટલા માટે છે કે આવા ઘણા બધા ઘરોમાંથી હું પણ આવું છું. ભારતના ગામડાનું જીવનમાં આવું જ કોઇપણ જાતની આશાઓ વીનાનું છે. આવી તુટેલા ઘરોની દીવાલો અને આશા વીહીન જીવનોમાં રાષ્ટ્રવાદનું ઝેર કોઇપણ જાતનાં ભવીષ્યનાં પરીણામોનો વીચાર કર્યા વીનાજ ફેલાવવામાં આવ્યું છે. જો કનૈયાના પીતાજી પોતાના દીકરાની આ સ્થીતી જોઇને લકવાગ્રસ્ત થઇ ને આઘાતથી મૃત્યુ પામતા હોય તો તેના માટે આપણે જવાબદાર ખરા કે નહી?જો ઇન્ડીયન એક્ષપ્રેસ દૈનીક દ્રારા કનૈયાના કુટુંબની હકીકત પ્રસીધ્ધ ન કરી હોત તો આ દેશના લોકોને ખબર પણ ન પડત કે કનૈયાનો વંચીતો તરફી લગાવનો પ્રેરણા સ્રૌત કયો છે ?\nકનૈયાની માફક રામ નાગા અને બીજા વીધ્યાર્થીઓના વાલીઓનીઆર્થીક સ્થીતી ખુબજ સામાન્ય છે. ગરીબાઇ સામેનો સખત સંઘર્ષ કર્યા પછી તે બધા જેએનયુમાં રાહતદરે શીક્ષણ મેળવવામાં સફળ થયા છે. આપણે તે બધાનો શીક્ષણ મેળવ્યા પછી નો સ્વવીકાસ માટે નો આત્મવીશ્વાસ આંખે ઉડીને વળગે તેવો છે. પણ જે ચેનલો ટીવીના ટીઆરપી ના આંકડા કેવી રીતે વધે તેની હોડમાં આ બધાની જીંદગીઓ બરબાદ કરી નાંખી છે.\nએ શક્ય છે કે આપણે તે વીધ્યાર્થીઓના રાજકીય બળવાખોર કે ક્રાંતીકારી વીચારો સાથે અસહમત હોઇએ. પણ તેથી તે બધા કેવી રીતે દેશદ્રોહી ગણાય? તેમના વીચારોને આધારે તેમનું મુલ્યાંકન કરવાનું કામ ન્યાયતંત્રને બદલે આપણે કેવી રીતે કાયદો હાથમાં લઇને કરી શકીએ? શું દીલ્હી પોલીસે પોતાના ગુના રજીસ્ટરમાં એફ આઇ આરમાં ઝી ટીવી ન્યુઝ ચેનલનું નામ લખ્યું છે તે અકસ્માત છે? શું આ મુદ્દે દીલ્હી પોલીસ સાથે આપણું ગઠબંધન છે? આપણે લોકોને આ બાબતે શું જવાબ આપીશું? (Is it justacoincidence that Delhi Police's FIR has Zee News' name in it? Is it that we are in nexus with the Delhi Police? What answer can we give the people?)\nહું તમને પ્રશ્ન પુછું છું કે આપણે કયા કારણોસર જેએનયુ અને તેના વીધ્યાર્થોની સામે પડી ગયા છે? મારી સમજણ એ કહે છે કે જેએનયુ એ આધુનીક મુલ્યો, લોકશાહી, વીવીધતા અને એકબીજાના સામ–સામી વીચારોની સાથે પણ સહઅસ્તીત્વમાં જીવી શકાય રહી શકાય તેવા વીચારોને સંવર્ધન કરનારૂ ભારતનું બૌધ્ધીક એડન છે.( JNU an Eden in India).પણ હવે તેને આપણે દેશદ્રોહી અને ગુંડાઓના અડ્ડા તરીકે ઓળખાવી દીધુ છે.\nહું એ જાણવા માંગું છું કે કાયદો હાથમાં લેનારૂ કોણ છે? જેએનયુ છે કે કોર્ટના કમ્પાઉંડમાં બીજેપીના નેતાઓ દ્રારા પેલા ડાબેરી નેતા પર હુમલો કરનારા છે? બીજેપીના ધારાસભ્ય અને તેના ટેકેદારો જ્યારે શેરીઓમાં સામ્યવાદી નેતાને મારતા હતા ત્યારે પોલીસ પ્રેક્ષક બનીને જોઇ રહી હતી. આ જમીની હકીકત હોવા છતાં તંત્ર બીજેપીના નેતા અને અખીલભારતીય વીધ્યાર્થી પરીષદના નેતાઆને બચાવવા મેદાને પડયું છે.\nઆ બધાથી હું મારી જાતને જ જર્નાલીસ્ટ તરીકે અને કશુંજ નહી કરવાની લાચારીને કારણે ધીક્કારવા લાગ્યો છું. શું આટલા જ કારણોસર મેં બીજી બધા વ્યવસાયો છોડીને જર્નાલીઝમ પસંદ કર્યુ છે? ના ખરેખર એવું નથી. મારા માટે બે વીકલ્પો છે. એક આ જર્નાલીઝમનો વ્યવસાય છોડી દેવો અથવા તમારી નોકરી છોડી દેવી. હું બીજો માર્ગ પસંદ કરૂ છું. હું આ બધામાં મારીજાતને અને મારી કઇ ઓળખ છે તે અંગેના પ્રશ્નો પુછું છું.ભલે કોઇને લાગતો કે નાની સરખી મારી પ્રતીબધ્ધતાનો મુદ્દો છે. જ્યાં મને એક લાખ રૂપીયાનોપગાર મળવાની શક્યાતા હતી. મને સ્પષ્ટ દેખાય છે મારા આ નીર્ણયથી હવે કોઇ મને નોકરીએ પણ નહી રાખે. હું તો સામાન્ય મધ્યમ વર્ગના કુટુંબમાંથી આવું છું. મને સારી રીતે ખબર છે કે પગાર વીના શું થાય? પણ હું મારા અંતરઆત્માના અવાજ કે પ્રબુધ્ધ જાગરૂકતાના ગુણને ગુંગળાવી દેવા માંગતો નથી.\nઆ બધી કોઇ મારી અંગત કે વ્યક્તીગત ફરીયાદો નથી. મારા વીચારો સંસ્થા અને તંત્રીબોર્ડના નીતી વીષયક નીર્ણયો સામે છે. મારા આ રાજીનામાના પત્રને બીજી કોઇરીતે મુલવશો નહી. ઝી–ન્યુઝ મીડીયાને પોતાની જમણેરી વીચારોની પસંદગી પ્રમાણે કામ કરવાનું હોય તો જર્નાલીસ્ટોના પોતાના વીચારોનું શું? હું કોઇ રાજકીય પક્ષનો સભ્ય નથી કે તેનો ટેકેદાર. મારો ઝોક તો આ દેશના બહુમતી ગરીબોનું કલ્યાણ કેવીરીતે થાય તેની તરફેણ કરનારા વીચારોનું છે. તે જ મારી ઓંળખ છે. મેં મારૂ રાજીનામું લાખો અને કરોડો કનૈયાકુમારો અને જેએનયુના વીધ્યાર્થીઓને સમર્પીત કર્યુ છે જે પોતાના સ્વપ્નો સાકાર કરવા સંઘર્ષ કરે છે તેમજ જરૂરી ત્યાગ પણ આપે છે.\nઆપનો વીશ્વાસુ, વીશ્વાસ દીપક.સૌ. letters@scroll.in.\nPosted by Bipin Shroff at Sunday, December 11, 2016 Links to this post\nમોદીજી, તમે ખેલેલા નોટબંધીના જુગારમાં તમારા પત્તા દુરી,(કાળાબજાર) તીરી(ભ્રષ્ટાચાર) અને પંજો ( ત્રાસવાદ) નીકળ્યા છે. તે પણ જુદા જુદા રંગના છે. જયારે સામે પક્ષે એટલે રાજકીય વીરોધ પક્ષો નહી પણ અર્થશાસ્રના નીયમો પાસે ત્રણ એક્કાઓ નીકળ્યા છે. (૧) કાળીનો એક્કો:આપને માહીતી પુરી પાડવામાં આવી હતી કે 'કાલાધન' સંબંધીત લોકોએ પોતાના ઘરોમાં ગાદલા ગોદળા તળીયે સંતાડેલું છે. જે ૮મી નવેંબરના રાતના બાર વાગ્યા પછી ફક્ત કાગળના ટુકડાઓ બની જશે. આજની તારીખ ૮મી ડીસેંબરના રીઝર્વ બેંકના સત્તાવાર રીપોર્ટ પ્રમાણે દેશમાંથી ૫૦૦ ને ૧૦૦૦ ની નોટો જે ચલણમાં હતી તેની ૯૦ ટકા નોટો બેકોમાં લોકોએ જમા કરાવી દીધી છે. હજુ તમારી આજ નોટો ભરવાની છેલ્લી તારીખ ૩૧મી ડીસેમ્બર છે. તો પછી કઇ નોટો લોકો પાસે રહેશે?દેશનું કાળુધન ક્યાં હતું તે પેલા આપને સલાહ આપનારાઓને ફરીથી પુછી જુઓ? જેથી બીજી યોજના જાહેર કરવાની તક મળશે. તે રાત્રે આપના તરફથી કોઇ જાહેરાત " કેસલેસ ઇકોનોમી" અને ૫૦ ટકા કાળાનાણાંને આપની સરકાર તરફથી જ સફેદ બનાવવાની યોજના જાહેર કરવામાં આવી ન હતી.\n(૨) લાલનો એક્કો: દેશમાંથી આટલું બધું નાણાંકીય ચલણ બેંકોમાં જમા થઇ ગયું હોવા છતાં રીઝર્વ બેંક ઓફ ઇંડીયાએ બેંકોને આરબીઆઇ પાસે ફરજીયાત રાખવો પડતો, જે દરેક બેંકની કુલ ડિપોઝીટના આશરે ચારટકા(રેપો રેટ, કેસ રીઝર્વ રેશીયો) જેટલો છે તેમાં ઘટાડો કર્યો નથી. જેથી બેંકો પાસે નાણાંકીય જથ્થો થાણદારોને વહેંચવા વધુ મળે. હજુ નાણાના અપુરતા જથ્થા ને કારણે દરરોજ બેંકના થાપણદારોને બપોરે એક વાગે 'કેસ ખલાસ થઇ ગઇ છે' તેનાં બોર્ડ વાંચીને ' તમારા રાષ્ટ્રહીત અને રાષ્ટ્રપ્રેમ' ના ગુણગાન ગાતાં ગાતાં ખાલી હાથે ઘેર જવું પડે છે. આ બધા થાપણદારોનું કેટલું ભવ્ય સ્વાગત તેમના બાળકો, પત્ની અને ઘરડાં મા–બાપો કરતાં હશે! આ બધાને 'અચ્છેદીન' જે આઝદી પછી છેલ્લા ૭૦ વર્ષથી જોવાના ન મળ્યા હતા, તે આપના વડાપ્રધાન બન્યા પછી ફક્ત અઢીવર્ષમાં તમે બતાવી દીધા.\n((૩) ચરકટનો એક્કો : દેશના ભુતપુર્વ વડાપ્રધાન અને જગવીખ્યાત અર્થશાસ્રી મનમોહન સીંઘે રાજયસભામાં પોતાના ધીર ગંભીરઅને બીલકુલ બુમબરાડા વીનાના શાંત,અને ફક્ત સાત મીનીટના મુદ્દે રજુઆત કરતાં જણાંવ્યું હતું કે નોટબંધી તે મોદી સરકારનું દેશમાં ગેરવ્યવસ્થા પેદા કરનારું નીષ્ફળ સ્મારક બની રહેવાનું છે.( " monumental mismanagement failure.") વધુમાં જણાવ્યું હતું કે દેશનો ગ્રોસ જીડીપી ( દેશના કુલ આંતરીક ઉત્પાદન)માં ઓછામાં ઓછો બે ટકાનો ઘટાડો થશે. નોટબંધીની સૌથી વધારે અસર કૃષીક્ષેત્ર, નાનાઅને ગૃહઉધ્યોગો અને અસંગઠીત ક્ષેત્રમાં થશે જેનો વ્યાપ અર્થતંત્રમાં ૫૦ ટકા ઉપર છે. નોટબંધીની ખુબજ અમાપ નીષ્ફળતાકારક કે ભયંકર વીનાશક અસર (disastrous effect on economy) સંપુર્ણ અર્થતંત્રપર પડશે.\nઆજના અંગ્રેજી પેપર ઇન્ડીયન એક્ષપ્રેસના તંત્રી લેખમાં આરબીઆઇનો આધાર લઇને લખવામાં આવ્યું છે કે દેશની સર્વૌચ્ચ બેંક કેહે છે દેશનો જીડીપી આગામી દીવસોમાં એક ટકોતો ચૌક્ક્સ ઘટશે. પણ અમારી આગામી નીતીઓ કે નવાં પગલાં લઇને તે અટકાવવાની કોષીશ કરીશું.\nમોદીજીના દુરી, તીરી, અને પંજાવાળા ભોંપીલા જુગારથી આગામી દીવસોમાં ભારતના રાજકીય અને આર્થીક જગતમાં મોટા રીચર સ્કેલના ધરતીકંપ પેદા થવાના છે. જે નીર્વીવાદ છે. તંત્રી લેખની છેલ્લી લીટી ભવીષ્યભાખે છે કે જો નોટબંધીના નીર્ણયથી દેશનો આર્થીક વીકાસ બીલકુલ સ્થગીત કે નકારાત્મક થઇ ગયો તેના પરીણામો દેશ માટે આત્મઘાતી બની જશે.\nPosted by Bipin Shroff at Thursday, December 08, 2016 Links to this post\nસાહેબ! રાષ્ટ્રગીતના અપમાન માટે જનતાને પકડી લાવ્યા છે.\nદેશમાં સને ૧૯૭૫–૭૭ના કટોકટીના દીવસો હતા.મહેમદાવાદમાં અમારા જુના પોળના ઘરના પાછળના ભાગનું એક બારણું દરજીવાડના બજારમાં પડતું હતું. તે બજારમાં એક દુકાનના પાટીયા ઉપર બેસીને યાસીન બુખારી પ્રાયમસ રીપેરીંગનું કામ કરતો હતો. યાસીનના પેન્ટનો રંગ ખાખી અને શર્ટનો રંગ સફેદ હતો કે કેમ તે તમે નક્કી ન કરી શકો. કારણકે પેલા પ્રાયમસના લવીંગની કાળીમેશ અને વાયસલનું કાળુ બળી ગયેલું ઓઇલ બધું સાફ કરવા માટેનો નેપકીન, ડુચો કે કકડો તે આ ખાખીપેન્ટ અને સફેદ શર્ટ જ હતા. ઘણા વાર જાણતાં અજાણતાં તેના મોંઢા અને હાથ પગ પર તેના સ્ટવરીપેરીંગ ધંધાની નીશાનીઓ ખુબજ નોંખી આપણી આંખોને ઉડીને ખુબજ દુ:ખદ રીતે સ્પર્શી જતી હતી.\nમારા બા હંમેશાં તે યાસીનના ઘરની નાની મોટી ચીંતા કરતા હતા. યાસીન બાના પ્રાયમસના લવિંગમાંથી કચરો સાફ કરી આપતો, સ્ટવને પંપ મારવાનું વાયસલ બદલી આપતો હતો. તે સમયે કેરોસીન પણ સફેદ પારદર્શકને બદલે સર્વગુણોથી ભરેલું રંગીન આવતું હતું. યાસીન અને બા ના સંબંધો ખુબજ આત્મીય હતા એક બીજા પોતાની નીજી વાતોની આપલે કરતા.\nએક દીવસે યાસીને બા ને કહ્યુ કે હું સીનેમાના થીયેટરમાં કોઇ દીવસ સીનેમા જોવા ગયો નથી. આજે ટોકીઝમાં કયું સીનેમા પડયું છે તેની લારી અને સાથે પેલો કાલીયો ઢોલ વગાડનારો ગાંગરતો હતો કે " આજે નાદીયા–જોનકાવસનું સીનેમા છે અને તેના પોસ્ટરમાં પેલી નાદીયા ઘોડાપર હંટર સાથે બેઠેલી હતી."\nબા, " મને ભાઇ પાસેથી પાંચ રૂપીયા અપાવો અને હું બપોરના શો માં પેલી પાટલીઓવાળી બેઠકો ઉપરની ટીકીટ લઇને સીનેમા જોઇને તરતજ દોડતો પાછો આવી જઇશ અને તમારા સાંજના ખાવા કરવાના સમય પહેલાં હું તમને સ્ટવ રીપેર કરીને પાછો આપી દઇશ." લે ભાઇ, હું જ તને પાંચ રૂપીયા આપું છું, તું પાછો આપણા આવા વ્યવહારની વાતો મારા દીકરાને ના કહીશ. ( તે સમયે ડી– મોનિટાઇઝેશનની નોટો બદલી ની ધમાલ ન હતી એટલે બા ની સાડી નીચે સંતાડેલી નોટો ઘરના બધાથી સલામત અને ખાનગી હતી.)\nયાસીન સીનેમાના થીયેટરમાં પાટલીઓની હરોળમાં છેલ્લી પાટલીઓ પર છેલ્લો બેઠો હતો. જેથી સીનેમા છુટે ( માણસો નહી) એટલો દોડતો આવી સ્ટવ રીપેર કરીને બા ને આપી દે.\nસીનેમા પુરૂ થયું કે તરતજ યાસીન દોડતો બહાર નીકળી ગયો. સીનેમાના લાલાએ તેને પકડીને શેઠ ને હવાલે સોંપી દીધો. શેઠે પોલીસ બોલાવી અમારા યાસીનને સીનેમા પુરૂ થયા પછી રાષ્ટ્રગીતના અપમાન કર્યા માટે અદબવાળીને ઉભો ન રહેવા માટે પકડી લીધો. યાસીન, પેલા લાલા, સીનેમાના માલીક અને પોલીસ સામે બાઘો બની ને જોઇ રહ્યો હતો કે તેણે કયો ગુનો કર્યો છે? પેલા તાજના સાક્ષીઓ યાસીનના મોંઢા, હાથ અને કપડાં પરના કાળા ડાઘાઓને જોઇ રહ્યા હતા! મેજીસ્ટ્રેટ સાહેબે તેને ગંભીર ઠપકો આપી પહેલી વારનો ગુનો ગણી જવા દીધો. આ બધામાં મારી બા નો રીપરે કરેલો પ્રાયમસ ત્રણ દીવસ પછી મળ્યો કારણકે વચ્ચે શની–રવી આવી ગયો અને કોર્ટ બંધ હતી. મજબુર યાસીનને પેલી " નાદીયા હંટરવાળીની સીનેમા ખુબજ બધી રીતે મોંઘી પડી ગઇ.\nPosted by Bipin Shroff at Sunday, December 04, 2016 Links to this post\nજે લોકો બજાર વ્યવસ્થા (માર્કેટ ઇકોનોમી) સામે પડે છે તે......\nજે લોકો બજાર વ્યવસ્થા (માર્કેટ ઇકોનોમી) સામે પડે છે તેની લાશો બજારના પગથીયા નીચેની કબરોમાં દટાઇ જાય છે!\nકાર્લ માર્કસથી શરૂ કરીને નરેન્દ્ર મોદી સુધી જે આદર્શ ઘેલા રાજકારણીઓ બજાર વ્યવસ્થા સામે પડે છે તે બધાનું ભાવી લેખના મથાળાની સત્યથી જુદુ આવી શકે જ નહી. આવા દાખલાઓ ઇતીહાસમાં ઓછા નથી. કાર્લ માર્કસ જેવા સમર્થ રાજયઅર્થશાસ્રીએ( પોલીટકલ ઇકોનોમીસ્ટ) પોતાના " દાસ કેપીટલ"ના ત્રણ મહાન ગ્રંથોમાં બજારની વ્યવસ્થાનો વીકલ્પ શોધવા ત્રણસો પાનાં લખ્યા હતા. કારણકે તેને શોષણખોર મુડીવાદી વ્યવસ્થાનો વીકલ્પ વીશ્વને આપવો હતો.\nવીશ્વ સમક્ષ કાર્લ માર્કસ આધારીત સામ્યવાદી ઢંઢેરામાં સુચવેલા સીધ્ધાંતો પ્રમાણે બજારના વીકલ્પે આદર્શ અર્થતંત્ર ચલાવવાનો પ્રયોગ સોવીયેટ રશીયામાં સને ૧૯૧૭ની બોલ્શેવીક ક્રાંતી પછી પહેલીવાર કરવામાં આવ્યો હતો. દરેક સોવીયેત નાગરીકને તેની જરૂરીયાત પ્રમાણે વેતન આપવાનું શરૂ કરવામાં આવ્યું, તેની કાબેલીયાત આધારીત કામના કલાકો પ્રમાણે નહી. રાષ્ટ્રની તમામ ખાનગી મીલકતો વીના વળતરે રાજયની માલીકીની જાહેર કરીને, બંદુકના બેરેલ કે નાળચાની તાકાતથી બજારના વીકલ્પે અર્થતંત્ર ચલાવવાની કોશીષ કરવામાં આવી. ત્રણ જ વર્ષમાં સને ૧૯૧૭થી ૧૯૨૦ સુધીમાં ખેડુતોઓ પોતાની જરૂરીયાત જેટલું અનાજ વી.નું ઉત્પાદન શરૂ કર્યું. ઔધ્યોગીક ચીજ વસ્તુઓના પુરવઠા સામે અનાજનો પુરવઠો બીલકુલ નહીવત થઇ જતાં ' સીઝર્સ ક્રાઇસીસ' કાતરની બે ધારો જેવી ભાવોની કટોકટી સોવીયેત રશીયામાં પેદા થઇ. કાતરની બે ધારો ( બલ્ડેસ આફ ટુ સીઝ્રર) મોટીને મોટી અને પહોળી થતી ગઇ. ખેત પેદાશો અને ઔધ્યોગીક ચીજ વસ્તુઓના ભાવોમાં જબ્બ્રજસ્ત અસમાનતા પેદા થઇ ગઇ. લાખ્ખો લોકો ભુખમરાથી મરીગયા. લેનીનના શાણપણભર્યા નેતૃત્વએ 'નવી આર્થીક નીતી' (ન્યુ ઇકોનોમીક પોલીસી, એન ઇ પી) જાહેર કરી. લેનીન સુત્ર હતું. ' લેટસ ગો ટુ સ્ટેપ બેકવર્ડ ફોર ગોંઇગ થ્રી સ્ટેપ્સ ફોર્વડ. સામ્યવાદના સીધ્ધાંતો પ્રમાણે અર્થતંત્ર ચલાવવા આજે બે પગલાં પીછે હઠ કરવાં છે જેથી ભવીષ્યમાં ત્રણ પગલાં આગળ જવાય. જમીનો તેમના મુળ માલીકોને પાછી આપી અને વધુ ખેત ઉત્પાદન કરવા ખેડુતોને પ્રોત્સાહીત કરીને દેશને આંતરીક અને બાહ્ય દુશ્મનોથી બચાવી લીધો.\nસને ૧૯૨૪માં લેનીનના મુત્યુ બાદ જોસેફ સ્ટાલીને ફરી સામ્યવાદી સીધ્ધાંતો પ્રમાણે સોવીયેત અર્થતંત્ર ચલાવ્યું હતું. લાખો નહી પણ કરોડો ખેડુતોને મારી નાંખીને વીશ્વમાં બોગસ પ્રોપેંગંડા કરીને પોતાના દેશની મહાનતાના બણગાં ફુક્યા. જેનું પરીણામ (યુનાઇટેડ સોવીયેટ સોસીયાલીસ્ટ રીપબ્લીક) રશીયાના સંપુર્ણ વીઘટનમાં સને ૧૯૯૧માં પ્રમુખ મીખાઇલે ગોર્બેચોવના હસ્તે થયું.\nઆપણા દેશમાં ગાંધીજીએ બજારની સામે 'ટ્રસ્ટીશીપ' નો ખ્યાલ વીકસાવવાની કોશીષ કરી હતી.અમદાવાદ મીલ મજુરોની હડતાલને ' સામુહીક સોદાગીરી (કલેક્ટીવ બારગેઇનીંગ)ના સીધ્ધાંતને બદલે ટ્રસ્ટીશીપ સીધ્ધાંતના પાયાપર મીલમાલીક અને મજુરના આર્થીક પ્રશ્નો ઉકેલવાની કોશીષ કરીને અમદાવાદ મજુર મહાજનની રચના કરી જેને આખરે બંધ કરવું પડયું હતું. ટ્રસ્ટીશીપને આધારે ગાંધીજીના આ સીધ્ધાંતોને અમલમાં મુકનાર વીનોબાજીની સબભુમી ગોપાલકી અને ભુદાનની ચળવળ ખાનગી માલીકીની જમીન પ્રથાનો વીકલ્પ હજુ બની શકી નથી.\nહીટલર, મુસોલીની, ફીડલ કાસ્ટ્રોએ બજારની સામે ચેનચાડા કરીને પોતાના દેશનો વીનાશ નોતર્યો હતો.\nદેશના લોકો મોબાઇલ વાપરતા થઇ ગયા છે અને જેની સંખ્યા કરોડોમાં છે. તે બધા રાતોરાત ' ડીજીટલ બેન્કીંગના' છડીદારો બની જઇને રોકડ આર્થીક વ્યવહારો બંધ કરી દેશે તેવા દીવા સ્વપ્નો દેખાડનારમાં વીશ્વાસ રાખનાર શેખચલ્લીઓની સંખ્યા દેશમાં ઓછી નથી. આ બાબતે બ્રીટીશ તત્વજ્ઞાની ફ્રાંન્સીસ બેકનનું એક સરસ વાક્ય યાદ આવે છે. "Those who cannot practice they can preach." જે લોકો પોતાના સીધ્ધાતોને અમલમાં મુકી શકતા નથી તેવા લોકો પોતાના મનની વાતો પ્રમાણે બીજાને હાંકવાની કોશીષ કરે છે. દાત. કુંવારા કે અપરણીત માણસને કુટુંબનીયોજનના પ્રોગ્રામનો સર્વોચ્ચ વડો બનાવવો!.\nPosted by Bipin Shroff at Saturday, December 03, 2016 Links to this post\n(૧)આ વીશ્વમાં પ્રવર્તમાન કોઇપણ ધાર્મીક ખ્યાલો, વીચારો,વગેરે કોઇ દૈવી, ઇશ્વરી કે આધીભૌતીક પરીબળો દ્રારા માનવીએ ક્યારેય મેળવેલા હોતા નથી. આ બધા ખ્યાલો તે માનવીના મનનું જ સર્જન હોય છે. તે બધાનું સર્જન માનવીની લાગણીઓ,અપેક્ષાઓ કે ખેવનાઓનું પરીણામ જ છે. અવાસ્તવીક કે કાલ્પનીક ધાર્મીક ખ્યાલો અમર્યાદીત, સીમાહીન અને ક્યારેય સંતોષી ન શકાય તેવી લાગણીઓનું સર્જન હોય છે. તે તેની સંતોષાયા વીનાની છુપી કે ઘરબાયેલી અતૃપ્ત ઇચ્છાઓનું પરીણામ હોય છે. લાગણીઓ અને તેને બેફામરીતે વીહાર કરાનારા પરીબળો દ્રારા આ બધા ધાર્મીક ખ્યાલો, વીચારોને અમર્યાદીત સત્તા મળે છે. આવા કાર્યકારણની શ્રંખલાઓ ધાર્મીક તત્વોનું ( રીલીજીઅસ સબસ્ટન્સ)નું સર્જન કરે છે.\nખરેખર માનવી, વીજ્ઞાન અને તત્વજ્ઞાનના સહયોગથી તેની લાગણીઓને નીયમન કરનાર પરીબળોની મદદથી સંતોષ મેળવી શકે છે. જયારે વીજ્ઞાન અને તત્વજ્ઞાન માનવીને તેઓના જ્ઞાનથી મદદરૂપ થઇ શકતા નથી, ત્યારે માનવીના મનપર ઘરબાઇ ગયેલી કે અતૃપ્ત લાગણીઓ કે વાસનાઓ તેના મનનો કબજો લઇને ગુલામ બનાવે છે. તેમાંથી માનવ મન વીકૃત અને અંધશ્રધ્ધાળુ અનુભવો, વીચારો અને સાબીત ન થઇ શકે તેવા તરંગોનું સર્જન કરે છે. જ્યાંસુધી માનવી, આ વીશ્વ અને માનવ શરીરના સંચાલનના પરીબળોને કુદરતી નીયમો ( લોઝ ઓફ નેચર, નોટ સુપર નેચરલ)ને આધારે સમજવાની ક્ષમતા નહી ધરાવતો હોય ત્યાંસુધી તે પોતાની અંગત અને દુન્યવી સમસ્યો ઉકેલવા દૈવી પરીબળોમાં શ્રધ્ધા ધરાવશે. તેને કારણે તેનું મન અવાસ્તવીક કે કાલ્પનીક જગતમાં રચ્યુપચ્યું રહેશે. તેની આ અવાસ્તવીક કાલ્પનીક વૃત્તીઓને સંગ્રહવાનું કોઇ સ્થળ હોય તો તે ધર્મ છે.\n(૨) ધાર્મીક દુનીયા, વાસ્તવીક દુનીયાની સરખામણીમાં જાદુઇ સત્તાઓ કે શક્તીઓથી ભરપુર હોવાનો દાવો કરે છે. તેનામાં શ્રધ્ધા ધરાવનારને ચમત્કારીક પરીણામોના લાભ આપી શકે છે. જે ઇચ્છાઓ વાસ્તવીક વીશ્વમાં અધુરી,અપુર્ણ કે સંતોષયા વીનાની રહે તેને કાલ્પનીક રીતે સંતોષી શકાય તેવો દાવો ધર્મ અને તેને ટેકેદારો કરતા આવ્યા છે અને હજુ પણ કર્યા કરે છે. મોક્ષ, કાયમી જન્મ–મરણના ચક્રમાંથી મુક્તી, શાશ્વત શાંતી, વગેરે પ્રાપ્ત કરવાના દાવા બધાજ ધર્મો કરે છે. ધર્મના સ્થાપકોનો ધર્મની સ્થાપના પાછળનો મુળ હેતુ જે વાસ્તવીક જીવનમાં શક્ય નથી તે પ્રાપ્ત કરવાનો દાવો કરી તેની પાછળ પોતાના અનુયાઇને સતત દોડતા રાખવા સીવાય બીજો કશો જ હોતો નથી.\n(૩) જે માનવીય સદગુણો અને ઇચ્છાઓ માનવી પોતે મેળવી શકે તેમ નથી તે ઇશ્વરના ખ્યાલમાં માનવી પોતે મુકીને તેને સર્વશક્તીમાન બનાવે છે. તેમાં દયા. લાગણી, અન્યો પ્રત્યે અનુકંપા, પીતા કે માતાતુલ્ય વડીલપણું અને અન્ય નેતૃત્વના લક્ષણો દરેક ધર્મના ઇશ્વરમાં આમેજ હોય છે. દૈવી,ચમત્કારીક કે સર્વગુણસંપન્નનો ઇશ્વરનો ખ્યાલ માનવીની માનસીક વીકૃતીનું પરીણામ જ છે. કુદરતી નીયમોના સંચાલનની માહીતીના અજ્ઞાન ને કારણે તે સતત ભ્રમમય જીવન જીવતો હોય છે. અને બીજાઓને તેવું જીવન જીવવવા મજબુર કરે છે. તે બધા દીવાસ્વપ્નોમાં રાચે છે. બધાજ ઇશ્વરી ચીત્રો અને ચરીત્રો માનવીના ચીત્રો કે ચરીત્રોથી બીલકુલ જુદા હોતા નથી.\n(૪) જે લોકો પોતાની જાતને અસમર્થ અને અશક્તીશાળી ગણે છે તે બધા સહેલાઇથી ધાર્મીકતાનો ભોગ બને છે. અને બીજાને પણ બનાવે છે. જે લોકો પોતાની પાયાની ભૌતીક સુવીધાઓ પણ ત્યજીને પોતાના સાથી માનવોને સુખી કરવા પ્રેમ ને કરૂણાજનક વ્યવહાર કરે છે તે બધા ધાર્મીકો લોકો છે. રેશનલ તત્વજ્ઞાન ધર્મને સ્વર્ગમાંથી પૃથ્વી પર લાવવા માંગે છે.\n(૫) વૈજ્ઞાનીક માનવવાદનો મુસદ્દો છે કે, વીજ્ઞાન અને તત્વજ્ઞાનની મદદથી માનવીની બધી સમસ્યો ઉકેલી તેને સુખી બનાવવો છે. માનવીય ગૌરવ સીવાયની કોઇપણ વાત ધર્મ કરતો હોય તો તે બકવાસ (હમબર્ગ) છે. ખરેખરતો ધર્મની બોગસ કે બકવાસભરી વાતોથી માનવીનું અધ:પતન થયું છે. માનવજાતને એવા તત્વજ્ઞાનની તાતી જરૂરીયાત છે જેનાથી તેનું સામાજીક અને રાજકીય જીવન વધારે સક્રીય રીતે સુખી અને સમૃધ્ધ બને. માનવજાતને ધર્મે બતાવેલ મોક્ષ કે મુક્તીની બીલકુલ જરૂરત જ નથી. માનવીની આ ખુબજ ટુંકી જીંદગીને સુખી અને સમૃધ્ધ બનાવવી છે. તેને નથી જોઇતો મોક્ષ કે અમરત્વ. માનવજાતને વધારે ચીંતા મૃત્યુ પહેલાંના જીવનને વધારે પાયાની ભૌતીક જરૂરીયાતોમાંથી મુક્ત કરવું છે. તેને ધર્મના ઉપદેશવાળા મૃત્યુ પછીના જીવનમાં કોઇ રસ નથી. અમને માનવીઓના પાયાના પ્રશ્નો રોટી,કપડાં મકાન. દવા, શીક્ષણ, રોજગારી વગેરે સહેલાઇથી મળે તેવી રાજકીય, આર્થીક અને સામાજીક વ્યવસ્થામાં રસ છે. અમને ગરીબાઇ અને તેની ક્રુરતામાંથી આઝાદી જોઇએ છીએ. અમને અમારા સ્વજનને શ્રાધ્ધ દ્રારા મોકલેલ અનાજ પાણી તેને મળ્યું કે નહી તે જાણવામાં બીલકુલ રસ નથી. ટુંકમાં અમારે આ વીશ્વની બધી જ વ્યવસ્થાઓને માનવ કેન્દ્રીત ન્યાયી અને પ્રતીબધ્ધ બનાવવી છે.\nPosted by Bipin Shroff at Monday, November 28, 2016 Links to this post\nમાનનીય વડાપ્રધાનજી આપના મોઢેં ગરીબોની ચીંતાની વાતો બીલકુલ શોભતી નથી.\nઓબામાની મુલાકાત સમયે તમે પહેરેલા તમારા કોટની કીંમત હરાજીમાં ફક્ત ૪,૩૧,૩૧૩૧૧( ચાર કરોડ એકત્રીસ લાખ એકત્રીસ હજાર ત્રણસો અગીયાર હતી.)ની બોલી બોલીને વેચાણ થયું હતું. સુરતના હીરાના વેપારી લાલજીભાઇ તુલસીભાઇ પટેલે હરાજીમાં સૌથી ઉંચી બોલીને ખરીદ્યો હતો. આ પ્રસંગને ગીનીસબુક ઓફ વર્લ્ડ રેકોર્ડમાં નોંધવામાં આવ્યો છે. જે વીશ્વના કોઇ લોકશાહી દેશના કોઇ વડાપ્રધાન કે રાષ્ટ્રપ્રમુખના કોટની કીંમત ક્યારે ન હતી અને ભવીષ્યમાં ક્યારે નહી હોય. કારણકે તે બધા દેશના વડાઓ આપણા દેશ જેટલા પૈસાદાર ક્યાં છે?\nએ કોટ પહેરતી વખતે તમને ભારત દેશના ગરીબો માટે એક તસુ જેટલી પણ પ્રતીબધ્ધતા હોત તો ( જે પ્રતીબધ્ધતા તમે ગરીબો પ્રત્યે આજે દેખાડવાની કોષીશ કરો છો), તમને દેશના ગરીબોની તેજાબી એસીડ જેવી ગરીબાઇએ સખત રીતે દઝાડયા હોત! ભાઇ! તમે ગાંધીજીની માફક ' નંગા ફકીર' ન બની શકો ! આપનો ડ્રેસ કોડ દેશના સામાન્ય નાગરીક જીવનથી જોજન દુર તો ન હોવો જોઇએ. પણ સાથે સાથે અમેરીકાના રાષ્ટ્રપતી અને તમારા મીત્ર 'બરાક બરાક' સાથે તમે પહેરેલા કોટ–પેન્ટની પેલી ઉભી સોનેરી લીટીઓ જે ટીવી મીડીયા વારંવાર બતાવતા હતા તે દ્શ્ય હજુ અમારા યાદદાસ્તાનમાંથી ભુલાતું નથી. શું આ માણસ દેશના ગરીબ તો ઠીક સામાન્ય નાગરીકનો ક્યારેય હમદર્દ બની શકે?\nતમે ગુજરાતના મુખ્યમંત્રી બન્યા ત્યારથી આજદીન સુધી વડાપ્રધાનના લગભગ અઢી વર્ષના સમયકાળ સાથે તમે કેટલા જોડી કપડાં પહેર્યા ? તેની પાછળ આજદીન સુધીમાં કેટલો ખર્ચ થયો? તે પ્રમાણીક રીતે જણાવશો તો આનંદ થશે.( ઘણા સમયે,તો અમે પ્રજા તરીકે એકજ દીવસમાં તમને ત્રણથી,ચારવાર જુદા જુદા ડ્રેસમાં જોયા છે) તેનો પ્રમાણીક જવાબ ટ્વીટર કે ફેસબુકમાંકે પછી " "મનકી બાત"માં ચોક્કસ જણાવજો. જેથી કરીને 'ગરીબાઇના બેલી' હમદર્દ' તરીકે ઓળખવામાં ભુલ કરતા હોય તો સુધારી લઇએ!.\nતમારી ફક્ત નહી પણ તમારા પક્ષ, તમારી માતૃસંસ્થા અને તેની બધી કહેવાતી ભગીની સંસ્થાઓનું અસ્તીત્વ અને વીકાસ 'હીંદુત્વ'વાદી અન્યને ધીક્કારતી વીચારસરણીમાંથી પેદા થયેલુ છે. જેમાં ગરીબો, દલીતો, બહેનો અને અન્ય ધર્મીઓનું સ્થાન અને તે બધાની સાથેનો વ્યવહાર બીલકુલ નીમ્નકક્ષાનો અમાનવીય જ છે. તમારા બધાનો રાષ્ટ્રવાદનોખ્યાલ અને વ્યવહાર પણ ઉગ્ર હીંદુત્વની નીપજ છે. હીંદુધર્મની નહી.\nPosted by Bipin Shroff at Friday, November 18, 2016 Links to this post\nલોકશાહીની ચોથી જાગીર છે– જર્નાલીઝમ. રામનાથ ગોયેન્કા.\nપત્રકારીત્વના વ્યવસાયમાં મુખ્ય કામ હોય છે સવાલ પુછવાના.સવાલ કોને પુછી શકાય? જે સત્તાની ખુરશી પર બેઠા છે તેને સવાલ પુછી શકાય. માટે જ લોકતંત્રમાં પત્રકાર અને સરકારની વચ્ચે કયારેય સારા કે સુમેળ ભર્યા સંબંધો ન હોઇ શકે. બંને વચ્ચે જેટલો ' તું તું મેંમેં' નો સંબંધ એટલું દેશ માટે સારુ. પત્રકારીત્વનો ધંધો એવો છે કે જેમાં તેના સંબંધો રાજકીય પક્ષો જોડે સંપુર્ણ નીરપેક્ષ અને સત્તાની સામેના જ હોવા જોઇએ. સરકાર જ્યારે પોતાની મેળેજ પોતાની પીઠ ઠાબળતી હોય ત્યારે જર્નાલીસ્ટોએ સરકારના કાન આમળવાના હોય છે.\nનવી દીલ્હીમાં બીજી નવેંબરના રોજ વડાપ્રધાન નરેન્દ્ર મોદીના હસ્તે રામનાથ ગોયેન્કા પત્રકાર પુરસ્કારની વહેંચણી કરવામાં આવી. જે પત્રકારો બીજેપી વીરુધ્ધ સતત રીપોર્ટીગ કરતા હતા તે બધાને પણ મોદીએ એવોર્ડ આપવા પડયા! તેમાંના એક લેખક અક્ષય મુકુલે મોદીના હાથે એવોર્ડ લેવાની ના પાડી.\nઆ કાર્યક્રમમાં વડાપ્રધાનના પ્રવચન પછી આભારવીધી કરવા આવેલા ધી ઇન્ડીયન એકપ્રેસના એડીટર રાજકમલ ઝા ના વીચારો નીચે પ્રમાણે હતા. શ્રી ઝા સાહેબે આ કાર્યક્રમના બાયકોટને બદલે સંવાદનો રસ્તો પસંદ કર્યો.\nબહુત બહુત શુક્રીયા પ્રધાનમંત્રી નરેંદ્ર મોદી જી. આપકી સ્પીચ કે બાદ હમ સ્પીચલેસ હૈ. લેકીન મુઝે આભાર કે સાથ કુછ બાતે કહની હૈ.\nઆજે અમારા પત્રકાર જગતમાં ' સેલ્ફી પત્રકાર'ની સંખ્યા વધી ગઇ છે. જે પોતે ખુશ થાય અને બીજાને ખુશ કરે તેવું પત્રકારત્વ કરવામાં આનંદ અનુભવે છે. તે બધાને ઓળખવા સરળ હોય છે. જે બધા પોતાના ચહેરાના જ 'પ્રેમ' માં પડેલા હોય છે. ફોટો પડાવતા સમયે ખાસ ધ્યાન રાખે છે. કેમરો પોતાના મોંઢાની સામે જ રહેવો જોઇએ. તેઓ પોતાના ચહેરા અને પોતાના અવાજના જ પ્રેમ માં પડયા હોય છે. બીજું બધું તેમને મન બકવાસ હોય છે. આ સેલ્ફી પત્રકારીતામાં તમારી પાસે આધારભુત માહીતી નહી હોય તો ચાલશે, ફોટો ફ્રેમમાં એક ઝંડો લગાવી દેવાનો અને પછી બાજુમાં ઉભા રહી જવાનું.\nમાનનીય પ્રધાનમંત્રીશ્રી, તમે પત્રકારત્વના ક્ષેત્રમાં વીશ્વાસનીયતાની વાત કરી જે અમે તમારા પ્રવચનમાંથી શીખીશું. પણ તમે પત્રકારોની બાબતમાં જે સારી સારી વાતો કરી તેનાથી અમે નર્વસ થઇ ગયા છે. કારણકે, હવે જે વાત કરું છું તે આપશ્રીને વીકીપીડીયામાં નહી મળે.પણ તે વાત હું તમને ઇન્ડીયન એકપ્રેસના એડીટર તરીકેની હૈસીયતથી જવાબદારી સાથે કહું છું " જયારે રામનાથ ગોયેન્કાને એક રાજ્યના મુખ્યમંત્રી એ જણાવ્યું હતું કે તમારો રીપોર્ટર ખુબ સારૂ કામ કરે છે ત્યારે તે સાંભળી ને ગોયેન્કાએ તે રીપોર્ટરને નોકરીમાંથી કાઢી મુક્યો હતો. "\nઆ સમયે અમારી પાસે એવોર્ડ માટેની હરીફાઇમાં ૫૬૨ અરજીઓ આવી હતી. જે છેલ્લાં ૧૧ વર્ષોમાં સૌથી વધારે હતી. આ તે લોકો માટે પુરતો જવાબ આપે છે કે જે એમ દલીલ કરે છે કે ' સારી પત્રકારીતા દેશમાં મરી રહી છે અને પત્રકારોને સરકારે ખરીદી લીધા છે. દેશમાં સારૂ પત્રકારત્વ મરી રહ્યું નથી. પણ વધારે સારી ગુણવત્તાવાળુ બની રહ્યુ છે. એ હકીકત સાચી છે કે ખરાબ પત્રકારત્વ હાલમાં ખુબજ ઘંઘાટ મચાવી રહ્યું છે જે પહેલાંનાપાંચ વર્ષમાં ક્યારેય જોવા મળતું ન હતું.\nPosted by Bipin Shroff at Wednesday, November 09, 2016 Links to this post\nશું દેશમાં ઓઝોન લેયર ઓફ લોકશાહી પ્રદુષીત થઇ ગયુ છે?\nશું દેશમાં ઓઝોન લેયર ઓફ લોકશાહી પ્રદુષીત થઇ ગયુ છે? ખરેખર તમને નથી લાગતું કે તે પ્રદુષણથી બચવા સામ્યવાદી કમ મુડીવાદી ચાઇનાથી લાખોની સંખ્યામાં માનસ પ્રદુષણ રોકે તેવા માસ લાવવાની તાત્કાલીક જરૂર છે? રાજકીય પક્ષોના નેતાઓ જાતભાતના રાજકીય ફટાકડા ફોડી વાતાવરણ પ્રદુષીત કરતા હોય તો પ્રજા બોમ્બ(!) ફોડી ફેસબુક કે ટીવ્ટર મારફતે બીજે દીવસેનું વાતાવરણ પ્રદુષીત કરે તેમાં પ્રજાનો શું વાંક? બીજેપી, કોગ્રેસ અને આપ પાર્ટીના દરરોજના ટીવીના પડદે ફટાકડા યુધ્ધો જોઇને પ્રજા બીચારી ફક્ત ફુલઝરી પકડીને બેસી રહી છે.\nદરરોજ રાતના ટીવી પર થતા સામસામી રાજકીય ગનપાવડરના હુમલાથી પ્રજાના બ્રેઇનમા ગાઢુ ધુમ્મ્સ છવાઇ ગયું છે. જેથી વીવેકપુર્ણ, વૈજ્ઞાનીક ઢબે, તર્કપુર્ણ વાસ્તીકવીક રીતે નીરપેક્ષ વીચારવાનું છોડીને રાજકીય પક્ષો ઇચ્છે તેમ ઘેટાશાહીનો ભોગ બની ગઇ છે. પ્રજા આ મોટા (!) માણસોને પુછે છે કે હે રાજકીય વડીલો, અમારૂ દીવાળીનું પ્રદુષણ વધારે ખરાબ છે કે તમે રોજ રોજ જે અમારા કરવેરાના નાણાંનો ઉપયોગ કરીને જે બકવાસપુર્ણ માહીતી પ્રદુષણ કરો છો તે ખરાબ છે? મને અને તમને નથી લાગતું કે આ બધા રાજકીય પક્ષોએ પેદા કરેલા અતીશય ઝેરી વાતવરણથી દેશની લોકશાહીનું ઓઝોન પળ જ સાવ ઘટી ગયું છે. જેની ઝેરી અસરોમાંથી બચવું મુશ્કેલ બનતું જાય છે.\nPosted by Bipin Shroff at Tuesday, November 08, 2016 Links to this post\nપહેલાંના બાલ ઠાકરે અને આજના રાજઠાકરેની ડાંડાઇને કેવી રીતે નાથી શકાય? –જુલીયો રીબેરો.\n(નીવૃત્ત આઇ પી એસ ઓફીસર, ભુતપુર્વ પોલીસ કમીશ્નર, મુંબઇ, ગુજરાત અને પંજાબ.)\nતાજેતરમાં પાકીસ્તાની કલાકારવાળી કરણ જોહરની ફીલ્મ ' એ દીલ હૈ મુશ્કીલ' સામે રાજ ઠાકરે એ આપેલી ધમકી સામે મહારાષ્ટ્ર રાજયના યુવાન મુખ્યમંત્રી દેવેન્દ્ર ફડનાવીસે જે રીતે દલાલ હોય તેમ મધ્યસ્થી રહીને ઉકેલ લાવ્યા; તેથી તેઓની આબરૂ વધી નથી. મને તો તેઓના વર્તનથી ખુબજ આઘાત લાગ્યો છે. મહારાષ્ટ્રમાં બીજેપી સાથે રાજઠાકરેના મહારાષ્ટ્ર નવનીર્માણ સેનાનું એક રાજકીય પક્ષ તરીકે જોડાણ છે. તેમ છતાં છાશવારે રાજઠાકરે નાનામોટા મુદ્દા ઉભા કરીને ધમકીઓ આપ્યા જ કરે છે. બાલ ઠાકરેના સમયથી તેઓનો પક્ષ આવી ઉગ્ર પ્રાદેશીક અને રાષ્ટ્રવાદના નામે ધમકીઓ આપીને જ પોતાનું રાજકીય અસ્તીતવ ટકાવી રાખતો આવ્યો છે. શીવ સેનાની બીજી કોઇ રાજકારણમાં વૈચારીક મુડી નથી. મારા મત મુજબ રાજઠાકરેને તેના ફસાઇ ગયેલા બનાવટી ધમકીરૂપ 'રાજકીય હુક' માંથી બહાર કાઢવામાં આ મુખ્યમંત્રીએ કોઇશાણપણ બતાવ્યું નથી. આવા સમાધાનમાં તેઓની કોઇ રાજકીય પરીપક્વતાના દર્શન પણ થતાં નથી. મુંબઇની પોલીસે ખુબજ ગણતરીપુર્વકનો નીર્ણય કર્યો હતો. જેવો કે રાજઠાકરેના અગત્યના વીકેન્દ્રીત પદાધીકારીઓની (મેઇન લેફ્ટેનન્ટસ) રાતોરાત ધરપકડ કરીને તેની પાંખોને મજબુત પકડમાં લઇને રફે તફે કરી નાંખવાની હતી. જયાંસુધી કરણ જોહરની ફીલ્મ આ ઓકટોબર માસના અંત સુધીમાં રીલીઝ ન થઇ જાય ત્યાં સુધી શીવસેનાના તોફાની શાખા પ્રમુખોને ( સ્ટ્રોમ ટ્રપુર્સ) ધરપકડ કરીને બહારની કોઇ જેલમાં મોકલી દેવાના હતા. તેથી રાજઠાકરેની ફીલ્મની રીલીઝ થવાની પ્રક્રીયામાં 'રોડા નાંખવાની ધમકીને' લગભગ અટકાવી શકાઇ હોત.\nહું મુંબઇના ૧૯૮૪ના કોમી તોફાનો સમયે મુંબઇનો પોલીસ કમીશ્નર હતો. તેની મને યાદ તાજી થાય છે. મુંબઇ લશ્કરને હવાલે સોંપી દેવામાં આવ્યું હતું. તેમ છતાં મુંબઇમાં ખુનામરકી,લુંટ અને ટોળાએ નક્કી કરેલી મીલ્કતોની આગજની ચાલુ હતી. તે સમયે વસંતદાદા પાટીલની સરકારે મુંબઇ શીવસેનાના એકાવન શાખાપ્રમુખોને તાત્કાલીક અટકાયતમાં લેવાનો દ્રઢ રાજકીય ઇચ્છાશક્તીથી નીર્ણય કર્યો. આ બધા બાલઠાકરેના બાહુબલીઓ( મસલ્સ પાવરમેન) હતા જે બધાના દાદાગીરી ભરેલા કૃત્યો પર બાલઠાકરેની અને હવે રાજઠાકરેની રાજકીય જીંદગી આધારીત છે.\nઆવા સંજોગોમાં એક સાંજે મેં પોલીસ કમીશ્નર તરીકે મારા અધીકૃત ક્ષેત્રના સબઇન્સપેક્ટરોને હુકમ કરીને બોલાવ્યા અને તેમને શીવસેનાના તોફાન કર્તાઓના લીસ્ટની યાદી આપી દીધી. જે બધાની કાયદો અને શાંતી જાળવવા માટે આગોતરી ધરપકડ કરવી અનીવાર્ય હતી. " તમારામાંથી કોઇપણ સદર હુકમના પાલનમાં નીષ્ફળ, ગાફેલ કે ઢીલાશ કરશે તો તેનાં બુરા પરીણામો જે તે અધીકારીએ ભોગવવાં પડશે." એકાવન શાખાપ્રમુખોમાંથી એક સીવાય બધાજ પોલીસ લોકઅપમાં આવી ગયા હતા. બીજે દીવસે બાલઠાકરે વસંતદાદા પાટીલનો પગ પકડતો ને પોતાની વફાદાર ટોળકીને છોડાવવા માટે આજીજી કરતો આવી ગયો.\nઅમે શું કામ કર્યું? અમે શીવસેના પ્રમુખ બાલઠાકરેને પકડયા જ નહી. તેની ચંડાળ ચોકડી જે મનોહર જોષી દ્રારા સંચાલીત હતી તેને પણ અડક્યા નહી. કારણકે તે બધા સુખી મધ્યમ વર્ગના ( White collar gentry) સમાજમાંથી આવતા હતા. જે બધાની મજુર વર્ગના ગુંડા તત્વો પાસેથી આવું ઉશ્કેરણીજનક કામ લેવાની 'કુશળતા' જ નહતી. આ બધામાંથી ખાસ કરીને બાલ ઠાકરે ની ધરપકડ કરી હોત તો પેલા શાખાપ્રમુખોએ પોતાની કુશળતાથી ટોળાઓ પાસેથી હીંસાત્મક ધાંધલ ધમાલ કરાવી શક્યા હોત! અમારી આવી વ્યુહ રચનાથી મુંબઇની શેરીઓમાં સવેળાએ શાંતી સ્થપાઇ ગઇ.\nમુંબઇના વર્તમાન ચીફ ઓફીસર દત્તાત્રય પેદસાલગીકર સ્વાભાવીક રીતે અમારી સફળ થયેલ આ વ્યુહ રચના પર જ કામ કરવા માંગતા હતા. ત્યાં અધવચ્ચેથી જ જાહેરાત કરવામાં આવી કે ભાજપના મુખ્યમંત્રીએ ફીલ્મ ઉત્પાદક અને રાજઠાકરે વચ્ચે દલાલી કરીને શાંતી વેચાતી(Brokered Peace) મેળવી લીધી છે. રીબેરો કહે છે કે મને સમજણ પડતી નથી કેમ મુખ્યમંત્રી આવા કામમાં વચ્ચે પડયા! કારણકે કરણ જોહર અને તેના જેવા મુંબઇના ફીલ્મ પ્રોડયુર્સસ વર્ષોથી સારી રીતે જાણે છે કે મહારાષ્ટ્ર નવનીર્માણ સેના પ્રમુખ રાજઠાકરે જેવા સાથે પનારો કેવી રીતે પાડવો?\nમુખ્યમંત્રી તો રાજયસત્તાનો સ્રોત છે. તેઓને તે સત્તા દ્રારા રાજય સંચાલન કરવાનો લોકપરવાનો મળેલ છે. તેઓએ તો ખરેખર જેમ સને ૧૯૮૪માં વસંતદાદા પાટીલે શહેરની કાયદો અને વ્યવસ્થા જાળવવા મને સંપુર્ણ ટેકો આપી મારી પડખે ઉભા રહ્યા હતા તેવું કામ કરવાની જરૂરત હતી. રાજઠાકરે ફક્ત શેખીબાજ છે તે સાબીત કરવાનો અનોખો રાજકીય મોકો મુખ્યમંત્રી પાસે હતો. કયા કારણોસર આવી સરસ રાજકીય તક તેઓએ ગુમાવી તે સમજણ પડતી નથી. આવા તત્વો સામે કેવીરીતે શરણાગતી( Capitulated) કે હાર રાજયના સર્વોચ્ચ સત્તાધીશ સ્વીકારે? મને તો તેની પાછળ રાજકીય છળકપટ કે ગુપ્ત( Chicanery) વ્યવહારની બદબુ આવે છે. મુખ્યમંત્રીના આવા કૃત્યથી તેમની પાર્ટીની આબરૂ વધવાને બદલે ઘટી છે. અરે તેથી તો રાજયસત્તાની સર્વોપરીતા, કાર્યક્ષમતા અને કાયદેસરતા લોકોમાં બીલકુલ રહી જ નહી.\nદેશના સામાન્ય માણસને એવી પ્રતીતી થવા માંડી છે કે આ રાજય સત્તાને ધમકી આપીને જેમ વાળવુ; કે દબાવવું હોય તેમ દબાવી શકાય તેમ છે. જેથી કાયદાના શાસનનો મરજી મુજબ ક્ષુલ્લક હેતુઓ માટે પણ ઉપયોગ થઇ શકે છે. રાજઠાકરે અધમકક્ષાની ગુનાહીત પ્રવૃત્તીઓમાં સતત સંડોવાયેલા છે; જેવીકે ચુંટણીના મતદાર બુથો સળગાવવા, અને તેઓની માંગણીઓ જે સરકારી ખાતાં ન સ્વીકારે તેના પર પથ્થર મારો કરાવવો વગેરે.\nતાજેતરમાં ગોકુળષ્ટમીના દીવસે દેશની સર્વોચ્ચ અદાલતે 'ગોવીંદાઆલા' પીરામીડની ઉંચાઇ કેટલી રાખવી તેના માટેનો જાહેર હીતમાં ચુકાદો આપ્યો હતો. બંને ઠાકરભાઇઓએ, રાજઠાકરે ને ઉધ્ધવ ઠાકરે એ જાહેર કર્યું કે તેઓ સુપ્રીમ કોર્ટના સદર ચુકાદાનું ઉલ્લંઘન કરશે. તેને બદલે તે બંને એ સુપ્રીમ કોર્ટમાં ફેરવીચારણા માટેની ' રીવીઝન અપીલ કરી શક્યા હોત!\nદેશમાં આવો કાયદો હાથમાં લેવાની પ્રવૃત્તીઓ અને સુપ્રીમ કોર્ટના ચુકાદાઓનું છડેચોક ઉલ્લંઘન કરવાની પ્રવૃત્તીઓ વધતી જશે તો ભારતીય રાજય એ સત્તાધીશ રાજય તરીકે કામ કરતું જ બંધ થઇ જશે. વીશ્વ અને દેશના ઉધ્યોગપતીઓ જયાં કાયદાના શાસનનું મોટે પાયે સતત ધોવાણ થતું હોય તે દેશમાં મુડીરોકાણ કોણ કરશે? વીશ્વફલકપર બીઝનેશ ગુરૂ બનવાનાનાં સ્વપ્નાં કયાંય હવામાં રાખ બની ફંગોળાઇ જશે! રાજઠાકરે જેવા રાજકીય પરીબળોને મહત્વ આપતાં મહારાષ્ટ્ર અને દેશના રાજકીય નેતાઓએ ગંભીર રીતે વીચાર કરવો જોઇએ.\nઆ સમગ્ર પ્રકરણમાં બે મહત્વની વ્યક્તીઓ કે રાજકીય નેતાઓની સંડોવણી નકારી શકાય તેમ નથી. એક તો જુવાન મુખ્યમંત્રીની. જેનું રાજકીય ભવીષ્ય વધારે ઉજળું છે, તે પ્રમાણીક છે અને ગુણવત્તાપર નીર્ણય કરવાની કાબેલીયાત ધરાવે છે. પરંતુ આજ નેતાને જો કોઇ બાહુબળના આધારે નમાવી શકે તો તે પ્રમાણે ઝુકી જવું એ તો મારા મત મુજબ રાજકીય આપઘાતને સામેથી આમંત્રણ આપવા બરાબર ગણાશે.\nઅને બીજી વ્યક્તી છે મારે દુખ; સાથે જણાવવું પડે છે કે તે શ્રીમતી એન. સી. સૈઇનાની ભારતીય જનતા પાર્ટીના સ્પોકપર્સન છે. તેણી તો મારા મતમુજબ ગૌરવશાળી વારસાવાળા પોલીસ કુટુંબમાંથી આવે છે. એવું કહેવાય છે કે તેણીના દાદાએ તો સૌથી મહત્તમ સમય સુધી મુંબઇના પોલીસ કમીશ્નર તરીકે હોદ્દા પર હતા. જેઓએ મારા લગ્ન સમયે પ્રથમ 'ટોસ્ટ સેરમની' કરી પ્રોત્સાહીત કરી મારૂ અભીવાદન કર્યું હતું.\nમજબુર અને ની:સહાય સૈઇનાને કહેવામાં આવ્યું કે સ્પોકપર્શન તરીકે જાહેર કર કે કાયદો અને વ્યવસ્થા જાળવવા કરણ જોહર, રાજઠાકરે અને મુખ્યમંત્રી ત્રણેય સાથે મળીને આ ડીલ કરવામાં આવ્યું હતું. જયારે હકીકત બીલકુલ ભીન્ન જ હતી. મને સંપુર્ણ ખાત્રી છે કે સૈઇના ને એકલાને પોતાની વીવેકબુધ્ધી પ્રમાણે નીર્ણય કરવા દીધો હોત તો તેણીએ ક્યારેય આવો મુર્ખામીભર્યો અભીગમ (a preposterous stand) ન લીધો હોત! ( સૌ. ઇન્ડીયન એકપ્રેસ) ભાવાનુવાદ. બીપીન શ્રોફ.\nPosted by Bipin Shroff at Wednesday, November 02, 2016 Links to this post


અખરોટ - વિકિપીડિયા\nઅડધું તોડેલું અખરોટ, જેમાંથી મગજ આકારનો ગર્ભ દેખાય છે.\nસુકવણી પછી વેચાણ માટે તૈયાર અખરોટ\nભારત દેશમાં અખરોટનું ઉત્પાદન કાશ્મીર પ્રદેશમાં થાય છે. આ સુકા મેવાનો ઉપયોગ ખાદ્ય પદાર્થ જેવા કે આઇસ્ક્રીમ, શીખંડ, ચોકલેટ, જેલી વગેરેની બનાવટમાં પણ કરવામાં આવે છે. અખરોટનું તેલ પણ બનાવવામાં આવે છે. અખરોટના ગર્ભનો આકાર મગજ જેવો હોવાને કારણે તેને ખાવાથી ખાનારના મગજને પોષણ મળે છે એવું માનવામાં આવે છે.\nઅખરોટ અખરોટમા બહુ ઓછા પ્રમાણમા ચરબી હોય છે. એના નિયમિત સેવનથી આયુષ્યમા પાચં થી દસ વષનો વધારો થાય છે. તે હ્રદયને રક્ષણ આપે છે અને કૉલેસ્ટરોલ ઘટાડે છે. અખરોટ ઉપરાતં કાજુ, બદામ, પિસ્તા પણ પ્રોટીન અને વિટામીનથી ભરપૂર હોય છે. અખરોટને સલાડમાં દળીને નાસ્તામાં ખાઈ શકાય.\nઓસ્ટ્રેલિયાનાં સંશોધકોએ લગભગ ૫૦ વધુ વજનવાળા અને ડાયાબીટીસનો રોગ ધરાવતા સ્ત્રી-પુરુષના આરોગ્યપ્રદ આહારમાં રોજ ૩૦ ગ્રામ અખરોટનો ઉમેંરો કર્યો. પછી તેઓએ નોધ્યું કે અખરોટથી દર્દીમાં ઇન્સ્યુલીન લેવલનો વધારો નોંધાયો અને શુગર ઘટયું હતું. અખરોટમાં વિટામીન ઇ એન્ટી ઓકિસડન્ટ છે તેમજ એમાંથી નીકળતું તેલ ઓમેગા ઓઈલ અને પોલિ અનસેચરેટેડ ફેટ્સ ભરપૂર હોય છે .જેથી ઇન્સ્યુલીનની કામગીરી ખોરવ્યા વિના ચયાપચયની ક્રિયા થાય છે અને દર્દીમાં શુગર લેવલ કાબુમાં રહે છે.\nવિકિમીડિયા કોમન્સ પર અખરોટ સંબંધિત માધ્યમો છે.\nગુજરાતી વિશ્વકોશમાં અખરોટ.\n"https://gu.wikipedia.org/w/index.php?title=અખરોટ&oldid=809078" થી મેળવેલ\nઆ પાનાંમાં છેલ્લો ફેરફાર ૧૬ જાન્યુઆરી ૨૦૨૨ના રોજ ૧૬:૫૯ વાગ્યે થયો.


Accurate tactics make New Zealand world champions | સચોટ રણનીતિએ ન્યૂઝીલેન્ડને બનાવ્યું વર્લ્ડ ચેમ્પિયન - Divya Bhaskar\nAccurate Tactics Make New Zealand World Champions\nઅયાઝ મેમણની કલમે...:સચોટ રણનીતિએ ન્યૂઝીલેન્ડને બનાવ્યું વર્લ્ડ ચેમ્પિયન\nર્લ્ડ ટેસ્ટ ચેમ્પિયનશિપમાં ન્યૂઝીલેન્ડનો વિજય ભારત માટે એક મોટો ઝટકો છે. વન-ડે વર્લ્ડ કપ પછી 2019માં વર્લ્ડ ટેસ્ટ ચેમ્પિયનશિપની સાઈકલ શરૂ થયા પછી વિરાટ કોહલીની ટીમને ફેવરિટ મનાતી હતી. મહામારીના કારણે પોઈન્ટ સિસ્ટમ બદલાયા પછી પણ ભારતની પ્રગતિમાં કોઈ અવરોધ આવ્યો ન હતો. હકીકતમાં યુવાન ખેલાડીઓવાળી ટીમ ઈન્ડિયાએ ઓસ્ટ્રેલિયામાં જે રીતે વિજય મેળવ્યો હતો, અને ત્યાર પછી જે રીતે ઘરેલી સીરિઝમાં ઈંગ્લેન્ડને હરાવ્યું હતું, આ ટીમ ચેમ્પિયનની રેસમાં સૌથી આગળ હતી. શાનદાર અનુભવ અને ઉચ્ચ મહત્ત્વાકાંક્ષા ધરાવતા ખેલાડીઓ અને ટ્રોફીની વચ્ચે યુવાન ખેલાડી કેવી રીતે આવી ગયા?\nજવાબ છે, ફાઈનલમાં કીવી ખેલાડીઓનું જબરદસ્ત પ્રદર્શન, જેમણે માત્ર4દિવસમાં 8 વિકેટે જીત મેળવી. જોકે, કેટલાક સેશનમાં મેચ ઈન્ટેન્સ રહી, જ્યારે શમી-ઈશાંત-અશ્વિને ન્યૂઝીલેન્ડને પ્રથમ ઈનિંગ્સમાં માત્ર 32 રનની લીડ લેવા દીધી. જોકે, તમે જો સમગ્ર મેચનું અવલોકન કરશો તો ન્યૂઝીલેન્ડની શ્રેષ્ઠતા સ્પષ્ટ રીતે સામે આવે છે. આ કપરી પીચ પર માત્ર બે બેટ્સમેનોએ અડધી સદી ફટકારી. વાદળ છવાયેલા રહેવાથી સીમ અને સ્વિંગ બંને બોલરોને મદદ મળી. બંને ન્યૂઝીલેન્ડના હતા. ઈનિંગ્સમાં5વિકેટ લેનારો એકમાત્ર બોલર જેમિસન હતો. ભારતે અંતિમ4વિકેટ પ્રથમ ઈનિંગ્સમાં માત્ર 12 રન અને બીજી ઈનિંગ્સમાં માત્ર 14 રનમાં ગુમાવી દીધી હતી. ન્યૂઝીલેન્ડના અંતિમ બેટ્સમેનોએ 59 બનાવ્યા હતા, જેનાથી તેમને મહત્ત્વપૂર્ણ લીડ મળી. ત્યાર પછી વિલિયમ્સને બેટ્સમેન અને કેપ્ટન તરીકે શાનદાર પ્રદર્શન કર્યું.\nભારતની ક્યાં ચૂક થઈ?\nમૂળભૂત રીતે બંને ઈનિંગ્સમાં બેટ્સમેન નિષ્ફળ રહ્યા. એ સાચું કે પરિસ્થિતિ સરળ ન હતી અને ન્યૂઝીલેન્ડનું બોલિંગ આક્રમણ ટોપ ક્લાસનું હતું. જોકે, આવા સમયે જ તમારે પોતાની પ્રતિષ્ઠા મુજબ પ્રદર્શન કરવાનું હોય છે. છેલ્લા દિવસે જો ભારત 1 કલાક વધુ બેટિંગ કરી લેતું તો કદાચ મેચ બચાવી શકાય એમ હતી. જોકે, ખરાબ તકનીક, દબાણમાં નબળા ટેમ્પરામેન્ટને કારણે ખેલાડીઓ આઉટ થતા ગયા.\nકેપ્ટન પણ સમજી ગયા હશે કે પ્લાનિંગમાં અભાવ રહ્યો છે. ઈંગ્લેન્ડની પરિસ્થિતિનો સામનો કરવા માટે વ્યૂહરચનાની જરૂર હતી. દરેક વિરોધી માટે એક અલગ રણનીતિ, જેવી કીવિઓએ ભારતીયો માટે બનાવી હતી. આ બાબતે જ તેમને વર્લ્ડ ટેસ્ટ ચેમ્પિયન બનાવ્યા.


Pak, Chinese Troops Launch First Joint Patrol Near PoK Border | પાક-ચીને પહેલીવાર PoKમાં કર્યું પેટ્રોલિંગ, ભારતે કહ્યું: આગ સાથે ન રમાય - Divya Bhaskar\nપાક-ચીને પહેલીવાર PoKમાં કર્યું પેટ્રોલિંગ, ભારતે કહ્યું: આગ સાથે ન રમાય\nનવી દિલ્હીઃ કાશ્મીરમાં શાંતિ ન સ્થપાય તે માટે પાકિસ્તાન સતત એન્ટી-ઇન્ડિયા એક્ટિવિટી ચલાવી રહ્યું છે. આતંકી બુરહાન વાનીને શહીદ ગણાવતા, હાફિઝ સઈદ દ્વારા રેલી કાઢી અને 19 જુલાઇએ બ્લેક ડે મનાવી પાકિસ્તાને ફરી ભારતને ઉશ્કેર્યું છે. આ વખતે તેને ચીનનો સાથ મળ્યો છે. પાક અને ચીનની આર્મીએ પાકિસ્તાનના કબજાવાળા કાશ્મીર (PoK)માં પહેલીવાર એકસાથે પેટ્રોલિંગ કર્યું. પાકની આવી હરકતો પર રાજનાથ સિંહે ગુરુવારે સંસદમાં કહ્યું કે, અમારા પડોશીની સ્વર્ગ સમાન કાશ્મીર પર ખરાબ નજરો છે. પાક નાપાક હરકતો કરી રહ્યું છે. અટલજીએ કહ્યું હતું કે, આગની રમત ખરાબ હોય છે. બીજાના ઘરમાં આગ લગાવવાનું સપનું પોતાના જ ઘરમાં સમસ્યા લાવે છે.\nપીઓકેમાં એક્ટિવ થવાના સતત પ્રયત્નો કરી રહ્યું છે ચીન\n- ચીન પીઓકેમાં એક્ટિવ થવાના સતત પ્રયત્નો કરી રહ્યું છે. 2014માં પણ ચીની સૈન્ય અહીંયા દેખાયું હતું, પરંતુ ત્યારે માત્ર ચીનનું જ સૈન્ય ત્યાં હાજર હતું. આ વખતે પહેલીવાર એવું બન્યું છે કે, ચીન અને પાકિસ્તાને ત્યાં જોઇન્ટ પેટ્રોલિંગ કર્યું છે.\n- ચીનની પીપલ્સ લિબરેશન આર્મી (PLA)એ પીઓકેમાં પાકિસ્તાનની બોર્ડર પોલીસની ટીમ સાથે જોઇન્ટ પેટ્રોલિંગ કર્યું.\n- તેના કેટલાંક ફોટો ચીનના ઇંગ્લિશ મીડિયા પીપલ્સ ડેઇલીમાં પબ્લિશ થયા છે. જોઇન્ટ પેટ્રોલિંગ શિનજાંગ બોર્ડર પર થયું. આ વિસ્તાર PoK બોર્ડર પર છે.\n- ઉલ્લેખનીય છે કે, પાકિસ્તાનના કબજાવાળા કાશ્મીરને ચીન 'પાકિસ્તાન એડમિનિસ્ટર્ડ કાશ્મીર' કહે છે. જ્યારે જમ્મુ કાશ્મીરને તેઓ 'ભારત શાસિત કાશ્મીર' કહે છે.\n- ચીન શિનજિયાંગથી પીઓકેમાંથી પસાર થઇને ગવદાર પોર્ટ સુધી 46 બિલિયન ડોલરનો કોરિડોર બનાવવામાં લાગ્યું છે.\n- ભારતે આ અંગે નારાજગી પણ વ્યક્ત કરી છે. ચીનનું કહેવું છે કે, આ કોરિડોર પૂર્ણ રીતે કમર્શિયલ હશે.\nભારતે કહ્યું: પાકિસ્તાન આતંકવાદને પ્રોત્સાહન આપે છે\n- આ દરમિયાન ગુરુવારે ભારતે કહ્યું કે, પાકિસ્તાન આતંકવાદને પ્રોત્સાહન આપી રહ્યું છે.\n- વિદેશ મંત્રાલયે એક સ્ટેટમેન્ટમાં કહ્યું કે, પાકિસ્તાન અમારા દેશના લોકોને ભડકાવીને આતંકવાદને પ્રોત્સાહન આપવાની નીતિ બંધ કરવી જોઇએ.\n- તેને અમારી આંતરિક બાબતોમાં દખલ કરવાનો કોઇ હક નથી.\n- ગત બે દિવસોથી પાકિસ્તાનમાં જમ્મુ-કાશ્મીરના સમર્થનમાં રેલી અને નિવેદનબાજી કરવામાં આવી રહી છે, જે ખોટું છે.\nસ્લાઇડ બદલોને જુઓ પેટ્રોલિંગ કરતાં પાક-ચીનના સૈનિકોનો ફોટો


યુનિફાઇડ ટ્રેકિંગ: ઇકોમર્સ વ્યવસાયો માટે એક બૂન - શિપ્રૉકેટ\nમુખ્ય પૃષ્ઠ / બ્લોગ / શિપિંગ બ્લોગ / ઈકોમર્સ શિપિંગ પ્રવાહો / ઇકોમર્સ વ્યવસાયો માટે એક બૂન કેવી રીતે એકીકૃત ઓર્ડર ટ્રેકિંગ છે\nઇકોમર્સ વ્યવસાયો માટે એક બૂન કેવી રીતે એકીકૃત ઓર્ડર ટ્રેકિંગ છે\nઓગસ્ટ 1, 2019 છેલ્લે અપડેટ કરેલું\nઓગસ્ટ 1, 2019 દ્વારા પોસ્ટ શ્રીતિ અરોરા / ઇન ઈકોમર્સ શિપિંગ પ્રવાહો વર્ગ\n1 યુનિફાઇડ ટ્રેકિંગ શું છે?\n2 ઇકોમર્સ વ્યવસાયો માટે તે એક બૂન કેવી રીતે છે?\n2.1 બહુવિધ કુરિયર સાથે શિપ કરવાની સુવિધા\n2.2 ઉન્નત ગ્રાહક સંતોષ\n2.3 વિલંબ પર આંખ રાખો\nચાલો કહીએ કે તમે ઈકોમર્સ વેચનાર છો. તમે ચા સેટ પર વેચો છો એમેઝોન અને દિલ્હીvery દ્વારા તેને વહન કરો. પછી, તમે Shopify સાથે તમારી વેબસાઇટ પર કોસ્ટર વેચો અને ઇકોમ એક્સપ્રેસ મારફતે તેમને શીપીંગ અંત. ઉપરાંત, તમે અન્ય માલ વેચી શકો છો જેમ કે કપડા, ટી સેટ કેસ વગેરે, ફેસબુક માર્કેટપ્લેસ પર અને બ્લુઅર્ડર્ટ દ્વારા તેને વહન કરો.\nહવે શું? તમે ત્રણ જુદી જુદી કુરિયર ટ્રેકિંગ વિગતો અને પૃષ્ઠોનો અંત કરો છો. આખરે તમે બહુવિધ વેબસાઇટ્સ બ્રાઉઝ કરી રહ્યા છો અને તમારા મોકલેલ પાર્સલની સ્થિતિ ત્રણ જુદા જુદા પ્લેટફોર્મ્સ પર તપાસો. શું તે થાકી રહ્યું નથી?\nપરંતુ જો સ્માર્ટ ઇકોમર્સ એકીકૃત ટ્રૅકિંગ પ્લેટફોર્મ હોત તો આ કોઈ કેસ ન હોત, જેણે તમને એક જ સ્થાને બધી બાબતોને ટ્રૅક કરવામાં સહાય કરી!\nએકીકૃત ટ્રૅકિંગ પૃષ્ઠોના યુગમાં આપનું સ્વાગત છે - સીમલેસ મલ્ટિ-કેરિયર ટ્રેકિંગ, ગ્રાહક સંતોષ અને તમારા સ્કેલિંગ માટે વરદાનનો ગેટવે ઈકોમર્સ બિઝનેસ.\nયુનિફાઇડ ટ્રેકિંગ શું છે?\nલોજિસ્ટિક્સમાં એકીકૃત ટ્રૅકિંગ એ દ્વારા મોકલવામાં આવેલા ઈકોમર્સ ઑર્ડર્સના ડિલિવરી ટ્રૅકિંગનું નિરીક્ષણ કરવા માટેનું એક ઉપાય છે બહુવિધ કુરિયર ભાગીદારો એક પ્લેટફોર્મ દ્વારા.\nજ્યારે તમે બહુવિધ કૅરિઅર્સનો ઉપયોગ કરીને જહાજ મોકલો છો, ત્યારે તમારે તમારા ઑર્ડર ટ્રેકિંગ માહિતીને તમારા શિપિંગ સોલ્યુશન સાથે લિંક કરવાની જરૂર છે જે તમારા બધા ઓર્ડરના સ્થાનો ઉપર હોય છે. એકીકૃત ટ્રેકિંગ પ્લેટફોર્મ સાથે, તમે ઘણું સમય બચાવી શકો છો અને હંમેશાં તમારી જાતને અપ ટૂ ડેટ રાખી શકો છો.\nતમારા વ્યવસાયનું સંચાલન કરવા ઉપરાંત, તે તમને તમારા ખરીદનારને બહેતર પોસ્ટ ઓર્ડર ટ્રેકિંગ અનુભવ પ્રદાન કરવામાં સક્ષમ બનાવે છે. કૅરિઅર પાર્ટનરની વેબસાઇટને શોધવાને બદલે, તેઓ ટ્રૅકિંગ પૃષ્ઠો, ઇમેઇલ્સ અને SMS અપડેટ્સ દ્વારા સીધા ટ્રૅકિંગ અપડેટ્સ મેળવે છે.\nઇકોમર્સ વ્યવસાયો માટે તે એક બૂન કેવી રીતે છે?\nબહુવિધ કુરિયર સાથે શિપ કરવાની સુવિધા\nએકીકૃત ટ્રેકિંગ પૃષ્ઠ અને પ્લેટફોર્મ તમને એક જ જગ્યાએ ઘણી બધી માહિતી પ્રદાન કરે છે. તેથી, તમે અસાધારણ ઓર્ડર ડિલીવરીને સુનિશ્ચિત કરવા માટે તમારી પૂર્ણતા ચેઇનમાં સુધારો અને ઑપ્ટિમાઇઝ પર સરળતાથી ધ્યાન કેન્દ્રિત કરી શકો છો. તમે ઇન્વેન્ટરી મેનેજમેન્ટ પર કામ કરી શકો છો, તમારા પેકેજો ઑપ્ટિમાઇઝ, વિવિધ કુરિયર ભાગીદારો સાથે પ્રયોગ, અને સીમલેસ વહાણ.\nશિપ્રૉકેટનું પ્લેટફોર્મ તમને 15 + કુરિયર ભાગીદારો સાથે શિપિંગ ઓફર કરે છે. વધુમાં, તમે દરેક શિપમેન્ટ માટે શ્રેષ્ઠ કુરિયર ભાગીદાર પસંદ કરી શકો છો. આ સાથે, તેઓ તમને ટ્રેકિંગ સ્ક્રીન પણ આપે છે જ્યાં તમે તમારા તમામ શિપમેન્ટ્સ શોધી શકો છો અને તેમના ઠેકાણે ટ્રૅક કરી શકો છો જે નિયમિત રીતે અપડેટ થાય છે.\nઉન્નત ગ્રાહક સંતોષ\nજ્યારે તમે એક પ્લેટફોર્મ પર ટ્રેકિંગ અપડેટ્સ પ્રાપ્ત કરો છો, ત્યારે તમે ગ્રાહક પ્રશ્નોને સંભાળવા માટે વધુ સમય સાથે તમારા ગ્રાહકોને વધુ સારી રીતે સેવા આપી શકો છો. ઉપરાંત, એકવાર તમે શિપમેન્ટ્સના સ્થાનો વિશે જાગૃત થઈ જાઓ તે પછી, ખરીદદારો સાથે વ્યવહાર કરવું સરળ બને છે કારણ કે તમે સક્રિય છો અને પહેલાથી જ પ્રશ્નોના જવાબો છે. આ ઉપરાંત, તમે આ ટ્રેકિંગ માહિતીને તમારા ખરીદનાર સાથે શેર કરવા અને તેમની સુધારણાના માર્ગો પણ બનાવી શકો છો પોસ્ટ શિપ અનુભવ, શિપ્રૉકેટ જેવા.\nઅમારી સાથે, તમે તમારા ખરીદનાર સાથે ટ્રૅકિંગ પૃષ્ઠ શેર કરી શકો છો જેમાં માલની તમામ ટ્રેકિંગ વિગતો, અંદાજિત વિતરણ તારીખ અને અન્ય ઑર્ડર વિગતો શામેલ છે. ઉપરાંત, જ્યારે પેકેજ ખરીદદારમાં સમયસર પહોંચતું નથી, ત્યારે તે તમારા ટ્રૅકિંગ પૃષ્ઠથી જ ડિલિવરીને ફરીથી સેટ કરવાનું પસંદ કરી શકે છે. તેથી, એક ટ્રેકિંગ પૃષ્ઠ ગ્રાહક સંતોષ સુધારવા, ઘણા વિભાગોની ચિંતાઓને ઉકેલે છે.\nવિલંબ પર આંખ રાખો\nવિલંબ કોઈપણ ઈકોમર્સ વેચનાર માટે જોખમ છે. શિપમેન્ટમાં વિલંબ થાય છે એટલે નકારાત્મક પ્રતિસાદ મળશે. કોણ હંમેશા દોષમાં હોઈ શકે છે, આખરે વેચનારે તેના માટે દોષ લેવો પડશે. આમ, જ્યારે એક વાહક તમારું ઉત્પાદન પ્રદાન કરે છે ત્યારે એકીકૃત ટ્રેકિંગ પૃષ્ઠ, શબ્દમાળાઓ ખેંચવા અને ટેબ રાખવા માટે મદદરૂપ થઈ શકે છે. આ રીતે, તમે પહેલ કરી શકો છો અને customerર્ડરમાં વિલંબ થાય તે પહેલાં જ તમારા ગ્રાહકને જાણ કરી શકો છો. આના જેવો નાનો ઇશારો તમારા વ્યવસાયને અસંખ્ય નકારાત્મક ટિપ્પણીથી બચાવી શકે છે. તદુપરાંત, તમે તમારી પસંદ કરી શકો છો કુરિયર ભાગીદારો ભવિષ્યમાં કુશળતાપૂર્વક.\nટ્રેકિંગ કોઈપણ વ્યવસાયનો અભિન્ન પાસાં બનાવે છે. જો તમને 100 ઓર્ડરને એક જ સમયે અથવા 100 વિવિધ વેબસાઇટ્સ પરના દરેક ઑર્ડરને ટ્રૅક કરવાની તક મળે, તો તે સ્પષ્ટ છે કે તમે કયા વિકલ્પને પસંદ કરશો. તેથી, યોગ્ય પસંદગી કરો અને એક ઉકેલ પસંદ કરો કે જે તમને તમારા પેકેજોને સામૂહિક રીતે ટ્રૅક કરવાની પરવાનગી આપે છે. સમય બચાવો અને સ્માર્ટ વહાણ!


પૂર્વ સાંસદ રાજૂ શેટ્ટી પૂરગ્રસ્ત ખેડૂતોને "અપૂરતી" મદદ સામે આંદોલન કરશે - ChiniMandi\nHome Gujarati Indian Sugar News Gujarati પૂર્વ સાંસદ રાજૂ શેટ્ટી પૂરગ્રસ્ત ખેડૂતોને “અપૂરતી” મદદ સામે આંદોલન કરશે\nપૂર્વ સાંસદ રાજૂ શેટ્ટી પૂરગ્રસ્ત ખેડૂતોને “અપૂરતી” મદદ સામે આંદોલન કરશે\nકોલ્હાપુર: સ્વાભિમાની શેતકરી સંગઠનના વડા, પૂર્વ સાંસદ રાજુ શેટ્ટીએ શુક્રવારે મુખ્યમંત્રી ઉદ્ધવ ઠાકરેની આગેવાનીવાળી મહા વિકાસ અઘાડી સરકાર પર પૂરગ્રસ્ત ખેડૂતોને “અપૂરતી” રાહત આપવા માટે પ્રહાર કર્યા હતા.\nપત્રકાર પરિષદને સંબોધતા શેટ્ટીએ આરોપ લગાવ્યો હતો કે ત્રિપક્ષીય મહા વિકાસ અઘાડી વર્ષ 2015 માં બહાર પાડવામાં આવેલા જીઆર મુજબ ખેડૂતોને આર્થિક સહાય પૂરી પાડતી હતી. આ પગલાને સરકારની ચાલાકી ગણાવતાં તેમણે કહ્યું કે જીઆર માં ખરીફ પાક અને શેરડીના ક્ષતિગ્રસ્ત પાકને અનુક્રમે 68 રૂપિયા/ગુંઠા અને 135 રૂપિયા/ગુંથાની મામૂલી સહાય આપવી ફરજિયાત છે. તેમણે સરકારને પૂરને રોકવા માટે કોઈ યોજના લાવવાની માંગ કરી હતી. શેટ્ટીએ અન્ય માંગણીઓ સાથે ખેતીની લોન અને પૂર પ્રભાવિત વિદ્યાર્થીઓની ફી માફ કરવાની માંગ કરી હતી. આ સંદર્ભે, સંગઠન 23 ઓગસ્ટે કલેક્ટર કચેરી સુધી કૂચ કરશે તેવી વાત પણ અહીં કરવામાં આવી હતી.


ના રોજ પ્રકાશિત Thu, 14, 2017 પર 08:40 | સ્ત્રોત : CNBC-Bajar\nસરકાર પેટ્રોલ, ડિઝલના ભાવ પર સમિક્ષા નહી કરે. મોર્ગન સ્ટેનલીનો પોઝિટિવ મત યથાવત. આઈઓસી પર રૂપિયા 571, બીપીસીએલ પર રૂપિયા 597 અને એચપીસીએલ પર રૂપિયા 543નો લક્ષ્યાંક છે. સરકાર તરફથી દખલઅંદાજી ન થવી કારોબારને ટેકો આપશે. રિફાઇનિંગ માર્જિનમાં પરફોર્મન્સ સારું લાગે છે.\nઇન્ટરગ્લોબ એવિએશન -\nક્યૂઆઈપી મારફત કંપની રૂપિયા 3950 કરોડ ઊભા કરશે. ક્યૂઆઈપી માટે ફ્લોર પ્રાઇસ રૂપિયા 1125-1175 નક્કી કરી. રૂપિયા 2560 કરોડનો પ્રાઇમરી ઇશ્યુ હશે, જ્યારે સેકન્ડરી ઇશ્યુ મારફત રૂપિયા 1320 કરોડ ઊભા કરશે. કંપની પર લગભગ રૂપિયા 2500 કરોડનું ઋણ.\nએસએમએસ ફાર્મા -\nનાણાકીય વર્ષ 2018 ના પહેલા ક્વાર્ટરમાં એસએમએસ ફાર્માનો નફો 119% વધીને 9.2 કરોડ રૂપિયા થઈ ગયો છે. નાણાકીય વર્ષ 2017 ના પહેલા ક્વાર્ટરમાં એસએમએસ ફાર્માનો નફો 4.2 કરોડ રૂપિયા રહ્યો હતો.\nનાણાકીય વર્ષ 2018 ના પહેલા ક્વાર્ટરમાં એસએમએસ ફાર્માની આવક 43% વધીને 132 કરોડ રૂપિયા પહોંચી ગઈ છે. નાણાકીય વર્ષ 2017 ના પહેલા ક્વાર્ટરમાં એસએમએસ ફાર્માની આવક 92.5 કરોડ રૂપિયા રહી હતી.\nવર્ષ દર વર્ષના આધાર પર એપ્રિલ-જૂન ક્વાર્ટરમાં એસએમએસ ફાર્માના એબિટડા 15.2 કરોડ રૂપિયાથી વધીને 19.7 કરોડ રૂપિયા રહ્યા છે. વર્ષના આધાર પર એપ્રિલ-જૂન ક્વાર્ટરમાં એસએમએસ ફાર્માના એબિટડા માર્જિન 16.4% થી ઘટીને 14.9% રહ્યા છે.\nદીપક ફર્ટિલાઇઝર -\nએમોનિયમ નાઇટ્રેટ પર5વર્ષ માટે એન્ટી ડમ્પિંગ ડ્યૂટી લગાવામાં આવી. $60.35/ટન સુધી એન્ટી ડમ્પિંગ ડ્યૂટી લગાવામાં આવશે. રશિયા,ઇન્ડોનેશિયા,જોર્જિયા,ઇરાનથી ઇમ્પોર્ટ ડ્યૂટી.\nગ્રુપ બેગના એક્સપોર્ટનો $43 મિલીયનનો કંપનીને કોન્ટ્રેક્ટ મળ્યો.\nટાટા કેમિકલ્સ -\nહલ્દિયામાં ફોસ્ફેટિક ફર્ટિલાઇઝર કારોબાર વેચી શકે છે. નેધરલેન્ડની ઇંડોરામા સાથે કરારની વાત આગળ વધી. રૂપિયા 400-500 કરોડમાં થઇ શકે છે કરાર.


આવી માપ Reducer: ઝડપથી અને સરળતાથી આવી (DivX, Xvid) વિડિઓ કદ ઘટાડવા\n> રિસોર્સ > વિડિઓ > આવી (DivX, Xvid) ના કદ ઘટાડવા માટે કેવી રીતે વિડિઓ\nકેવી રીતે આવી (DivX, Xvid) વિડિઓ ના કદ ઘટાડવા માટે\nમોટા ભાગના લોકો ઓનલાઇન તેને અપલોડ કરવા માટે આવી વિડિઓ કદ ઘટાડવા ઇમેઇલ દ્વારા મોકલી, અથવા DVD ડિસ્ક તે સંકોચો કરવા માંગો છો. : કે, તમે તો, અહીં એક વ્યાવસાયિક ઘટાડવા ફાઇલ સોફ્ટવેરનો ઉપયોગ કરીને આ કાર્ય કરવા માટે કેવી રીતે Wondershare વિડિઓ પરિવર્તક ( Mac માટે વિડિઓ કન્વર્ટરના ). આ કાર્યક્રમ શક્તિશાળી, કાર્યક્ષમ કાર્યક્ષમતા અને ઉપયોગની સરળ દર્શાવે છે. તે સાથે, સૌથી hassle મુક્ત રીતે તમારા AVI વિડિઓ માપ ઘટાડવા.\nશ્રેષ્ઠ વિન્ડોઝ / મેક માટે આવી વિડિઓ Reducer (અલ Capitan સમાવેશ થાય છે)\nસરળતાથી કોઈ પણ જાત નુકશાન વિના આવી વિડિઓ ફાઇલો કદ ઘટાડે છે.\nતમે બીટ દર, નમૂના દર અને વધુ જેવા વિડિઓ સુયોજનો સંતુલિત કરવા માટે સક્રિય કરે છે.\nઅન્ય બંધારણો માટે આવી વિડિઓ ફાઇલો કન્વર્ટ કરવા એક ક્લિક કરો.\nટ્રીમ જેવી મૂળભૂત વિડિઓ સંપાદન કાર્યો પૂરી પાડે છે.\n1. તમારો સ્રોત આવી વિડિઓઝ ઉમેરો\nતમે કદ ઘટાડવા માંગો છો આવી ફાઈલો પસંદ કરવા માટે તમારી ફાઈલ ફોલ્ડર બ્રાઉઝ કરવા "ફાઈલો ઉમેરો" બટન પર ક્લિક કરો. એક જ સમયે બહુવિધ ફાઇલો આયાત કરવા માટે, તમે એક ફાઇલ પસંદ કરી શકો છો અને વધુ પસંદ ત્યારે "Ctrl" દબાવી રાખો.\nતમે પણ તેના પ્રાથમિક વિંડો સીધું તેમને ખેંચો કરી શકો છો જેથી આવી ફાઈલ reducer પણ ડ્રેગ એ ડ્રોપ લક્ષણ ધરાવે છે. બધી ફાઈલો ઉમેર્યા પછી, તમે ફાઇલ નામ ડિઝાઇન આઉટપુટ ફોલ્ડર સ્પષ્ટ, અથવા ડબલ પૂર્વાવલોકન તે ક્લિક કરી શકો છો.\n2. આવી કદ ઘટાડવા માટે "નાના માપ" પસંદ કરો\nઆઉટપુટ વિન્ડો ઘટસ્ફોટ પ્રાથમિક વિંડો જમણી બાજુ પર બંધારણમાં ઇમેજ પર ક્લિક કરો. અહીં, તમારી મૂળ AVI બંધારણ, અથવા એફએલવી જેવા તમારા પસંદગીના અન્ય બંધારણમાં પસંદ કરો. પછી બટન સુયોજિત તળિયે જમણી ક્લિક કરો. કે જે દેખાય છે વિંડોમાં, બંધ "નાના માપ" વિકલ્પ ટિક, અને મુખ્ય વિન્ડો પર પાછા બરાબર નહીં.\nહવે તમે આઉટપુટ ફાઈલ અંદાજિત ફાઈલ માપ જોવા અને મૂળ એક સાથે તુલના કરી શકો છો. પણ, તમે આઉટપુટ વિડિઓ અસર પૂર્વાવલોકન કરવા માટે નાટક ચિહ્ન ક્લિક કરી શકો છો.\nટીપ: તમે જાતે પણ પરિમાણો ગોઠવી આવી ફાઈલનું કદ ઘટાડી શકાય છે. આ કરવા માટે, ફક્ત તમારા ઇચ્છિત ઠરાવ સેટિંગ્સ વિન્ડો વગેરે બીટ દર, ફ્રેમ દર, એન્કોડર બનાવ્યો. જોકે, નીચા પરિમાણો સુયોજિત પણ ઓછી ગુણવત્તા વિડિઓ પેદા કરશે, જેથી તમે ખૂબ જ જાત ગુમાવ્યા વગર સંતુલન હાંસલ કરીશું.\n3. નિકાસ નવી AVI વિડિઓ\nતમે ફાઈલ માપ અને વિડિઓ ગુણવત્તા સાથે સંતુષ્ટ છો ત્યારે, ખાલી આવી કદ ઘટાડવા શરૂ કરવા માટે બટન કન્વર્ટ દબાવો. આ કાર્યક્રમ ખૂબ Wondershare અગ્રણી APEXTRANS ™ ટેકનોલોજી સાથે વધારો થાય છે, જેથી તમે ખૂબ જ ટૂંક સમયમાં આવી ફાઈલ ઘટાડો થશે. પણ, તમે પ્રગતિ પટ્ટી માંથી સરળ તેના proress અને બાકીના સમય શકો છો.\nતે સમાપ્ત થાય, ત્યારે ઘટાડો આવી ફાઈલ વિચાર "ઓપન ફોલ્ડર" ક્લિક કરો. હવે તમે તમારી વેબસાઇટ પર અપલોડ કરો અથવા મિત્રો સાથે શેર કરવા ઇમેઇલમાં સમાવેશ થાય છે શકે છે. તમે D5 અથવા D9 જેવા ડીવીડી ડિસ્ક ઘટાડો આવી ફાઈલ બર્ન કરવા માટે યોજના ઘડી રહ્યા હોય, માત્ર ડીવીડી પ્રાથમિક વિંડો પર જાઓ અને મિનિટ મફત છે અને સરસ નમૂનાઓ સાથે DVD માં તેને બર્ન.\nવિડિઓ ટ્યુટોરીયલ: આવી કદ ઘટાડવા માટે કેવી રીતે\nટોચ5મુક્ત AVI વિડિઓ rotators\nઆવી વિડિઓ ફાઇલો માપ બદલવા માટે કેવી રીતે\nઆવી વિડિઓઝ મર્જ કેવી રીતે\nઆવી વિડિઓઝ સ્પલિટ કેવી રીતે\nઆવી વિડિઓ ફાઇલો ફેરફાર કરવા માટે કેવી રીતે\nઆવી ફાઈલો માટે પેટાશીર્ષક ઉમેરવા માટે કેવી રીતે\nકેવી રીતે સંપાદિત કરો અને આવી માટે મેટાડેટા ઉમેરો\nટોચની3AVI વિડિઓ Player for Mac


પાકિસ્તાનને મોદીથી સારા વડાપ્રધાન મળી શકે નહીં: કેજરીવાલ \nપાકિસ્તાનને મોદીથી સારા વડાપ્રધાન મળી શકે નહીં: કેજરીવાલ\nApril 14,2019 65\nપણજી : પાકિસ્તાનના વડાપ્રધાન ઈમરાન ખાને બુધવારે જણાવ્યું હતું કે જો ભારતની લોકસભા ચૂંટણીમાં ભાજપ જીતશે તો બંને દેશોની વચ્ચે શાંતિ મંત્રણાની વધુ શક્યતાઓ છે. ઈમરાન ખાનના આ નિવેદન બાદ દિલ્હીના મુખ્યમંત્રી અને આમ આદમી પાર્ટીના વડા કેજરીવાલે વડાપ્રધાન મોદી પર પ્રહારો કર્યા હતા. તેમણે જણાવ્યું હતું કે, પાકિસ્તાનને મોદીથી સારા વડાપ્રધાન મળી શકે નહીં. જેમણે આઇએસઆઇના અધિકારીઓને પઠાણકોટ વાયુસેના એરપોર્ટ પર જવા દીધા અને તેઓ પાકિસ્તાનના જ એજન્ડા લાગુ કરી રહ્યા છે.\nદક્ષિણ ગોવામાં ચૂંટણી પ્રચાર દરમિયાન તેમણે વડાપ્રધાન મોદી અને પાકિસ્તાનના વડાપ્રધાન ઇમરાન ખાનના સંબંધો પર સવાલ ઉઠાવતા જણાવ્યું હતું કે, મને ખબર નથી પડતી કે ખાન અને મોદી વચ્ચે શું ચાલી રહ્યું છે. ચાર અઠવાડિયા પહેલા બન્ને દેશો વચ્ચે યુદ્ધ જેવી સ્થિતિ હતી પરંતુ હવે ઇમરાન ખાન મોદીને વડાપ્રધાન બનાવવા માંગે છે. તેઓ આવું કેમ કહી રહ્યા છે? હવે લોકોએ પુલવામા હુમલા અંગે સવાલો પૂછવાના શરૂ કરી દીધા છે.\nતેમણે ઉમેર્યું હતું કે, પાકિસ્તાનને મોદીથી સારા વડાપ્રધાન મળી શકે નહી. પઠાણકોટ હુમલા બાદ તેમણે આઇએસઆઇના અધિકારીઓને તપાસ કરવા માટે ભારતમાં બોલાવ્યા હતા. આઇએસઆઇ ગુપ્ત એજન્સી કરતા આતંકવાદી એજન્સી વધારે છે


આ દેશમાં એક મહિલાએ એકસાથે આપ્યો દસ બાળકોને જન્મ; એક જ મહિનામાં તૂટ્યો આ વર્લ્ડ રેકૉર્ડ, જાણો વિગત\nદક્ષિણ આફ્રિકાથી એક આશ્ચર્યજનક કિસ્સો પ્રકાશમાં આવ્યો છે. અહીં એક મહિલાએ એકસાથે 10 બાળકોને જન્મ આપીને નવો વર્લ્ડ રેકૉર્ડ બનાવ્યો. ગયા મહિને, એક જ સગર્ભાવસ્થામાં સૌથી વધુ બાળકોને જન્મ આપવાનો રેકૉર્ડ મોરોક્કોના માલિની હલીમા સીસી નામની મહિલા દ્વારા બનાવવામાં આવ્યો હતો. તેણે9બાળકોને જન્મ આપીને ગિનીસ બુક ઑફ વર્લ્ડ રેકૉર્ડમાં પોતાનું નામ નોંધાવ્યું હતું, પરંતુ હવે તેનો રેકૉર્ડ ફક્ત એક મહિનામાં જ તૂટી ગયો છે.\n૭ જૂને, ગોસિયામી ધમારા સિથોલ નામની 37 વર્ષીય મહિલાને 10 બાળકોને જન્મ આપવા ઑપરેશન કરાવવું પડ્યું હતું. મહિલાએ સાત છોકરાઓ અને ત્રણ છોકરીઓને જન્મ આપ્યો. ગર્ભાવસ્થા તપાસ દરમિયાન, ડૉક્ટરે6બાળકો થવાની અપેક્ષા બતાવી હતી. એક મીડિયા અહેવાલ મુજબ સિથોલેનાં તમામ બાળકો સંપૂર્ણ રીતે સ્વસ્થ છે, તેઓ આવતા કેટલાક મહિનાઓ માટે ઇનક્યુબેટર્સમાં રહેશે. સિથોલ અને તેનો પતિ અત્યંત ખુશ છે.\nતારીખ પે તારીખ... ભાગેડુ મેહુલ ચોક્સીની જામીન અરજી પર સુનાવણી આ તારીખ સુધી સ્થગિત ; જાણો વિગતે\nઉલ્લેખનીય છે કે સિથોલે કુદરતી રીતે જ સગર્ભા થઈ હતી. તેને ગર્ભાવસ્થા દરમિયાન ઘણી સમસ્યાઓનો સામનો કરવો પડ્યો હતો. પગ અને કમરમાં ઘણો દુખાવો થતો હતો. તે ગર્ભાવસ્થાને કારણે ચિંતિત હતી. તેને ડર હતો કે તેનાં બાળકો બચશે કે નહીં.


Delhi Murder Case :Suraj who killed family was addicted to an online game\nપરિવાર સાથે ફોટો આલ્બમ જોયા બાદ અડધી રાત્રે ઉઠીને માતા-પિતા, બહેનને પતાવી દીધાં\nOctober 12, 2018 | 11:35 am IST\nમાતા-પિતા અને બહેનની કરપીણ હત્યાના ગુનામાં 19 વર્ષના સુરજની દિલ્હી પોલીસે ધરપકડ કરી છે. પોલીસે આ હત્યાકાંડ મામલે અનેક ઘટસ્ફોટ કર્યા છે. પોલીસે જણાવ્યું હતું કે, ધરપકડ કરવામાં આવેલા યુવકને ઓનલાઇન ગેમ રમવાની લત લાગી હતી. યુવકે તેના મિત્રો સાથે દિલ્હીના મહરોલી વિસ્તારમાં એક ભાડાનો રૂમ પણ લીધો હતો. અહીં તે કોલેજમાંથી ક્લાસ અધુરા છોડીને મિત્રો સાથે સમય વિતાવતો.\nપોલીસ તપાસમાં ખુલ્યું છે કે માતા-પિતા અને બહેનની હત્યા પહેલા સુરજનું વર્તન બિલકુલ સામાન્ય હતું. તેણે હત્યા પહેલા મોડી રાત સુધી પરિવાર સાથે ફોટો આલ્બમ પણ જોયું હતું. સુરજ ઉર્ફે સરનમ વર્માએ તેના પિતા મિથિલેશ, માતા સિયા અને બહેનની બુધવારે વહેલી સવારે હત્યા કરી નાખી હતી. બાદમાં તેણે પોલીસ સમક્ષ ઘરમાં ચોરી થઈ હોવાનું જુઠ્ઠુ ચિત્ર ઉપસાવવા ઘરમાં તોડફોડ કરી હતી. પરંતુ બુધવારે સાંજ પડતા જ પોલીસે સુરજને ઝડપી લીધો હતો.\nપોલીસ અધિકારીએ જણાવ્યું હતું કે, માતાપિતા અને બહેનની હત્યાનો સુરજને કોઈ જ પસ્તાવો નથી. તે સતત કાયદાથી બચાવવાનું જ રટણ કરી રહ્યો છે. હત્યા બાદ તેના પરિવારના લોકોએ ત્રણેયનાં અંતિમ સંસ્કાર કર્યા હતા. જોકે, પરિવારના સભ્યોએ માતાપિતા અને બહેનની અંતિમવિધિ માટે સુરજને મુક્ત કરવાની મંજૂરી માંગી ન હતી. મિથિલેશના ભાઈ અને તેના ભત્રીજાએ અંતિમસંસ્કારની તમામ વિધિઓ પૂર્ણ કરી હતી.\nતપાસમાં પોલીસ અધિકારીઓને એ પણ માલુમ પડ્યુ છે કે, સુરજે વોટ્સએપ પર તેના નવથી દસ મિત્રોનું એક ગ્રુપ બનાવ્યું હતું. આ ગ્રુપમાં તેઓ બહાર ફરવા જવાના તેમજ ક્લાસ બંક કરવા અંગે વાતચીત કરતા હતા.\nએક પોલીસ અધિકારીએ જણાવ્યું કે, “મિત્રો સુરજને પોતાનો આદર્શ માનતા હતા. સુરજે તેના મિત્રો સાથે મળીને મહરોલીમાં એક રૂમ ભાડા પર રાખ્યો હતો. જે દિવસે તેઓ સ્કૂલે જતાં ન હતા ત્યારે તેઓ અહીં સમય પસાર કરતા હતા. અહીં રહીને તેઓ ટીવી જોતા હતા અને હિંસક ઓનલાઇન ગેમ્સ રમતાં.”\nમળતી માહિતી પ્રમાણે સુરજનાં તેની બહેન સાથેનાં સંબંધો સારા ન હતાં. તે એવું માનતો હતો કે તેના માતાપિતા તેના કરતા તેની બહેનને વધારે પ્રેમ કરે છે. જોકે, માતાપિતા અને બહેનની હત્યા પહેલા સુરજ ખૂબ શાંત હતો. તેણે મોડી રાત સુધી પરિવાર પરિવાર સાથે ફેમિલિ ફોટો આલ્બમ જોયું હતું. રાત્રે ત્રણ વાગ્યે તે ઉંઘમાંથી જાગ્યો હતો અને તેના પિતાને છરીના અનેક ઘા ઝીંકી દીધા હતા. તેની માતા પણ આજ રૂમમાં ઉંઘી રહી હતી. સુરજે તેની માતાને પણ છરીનો એક ઘા ઝીંકી દીધી હતો.\nજોકે આરોપીએ કબુલ્યું છે કે, તે માત્ર માતા-પિતાની જ હત્યા કરવા માંગતો હતો. પરંતુ બહેન નેહા તેની માતાને બચાવવા દોડી આવતા તેને ચપ્પા મારવા પડ્યાં હતાં. બહેનને ચપ્પાના ઘા માર્યા બાદ તે તડપતી હતી. તેને તડપતી જોઈ સૂરજે વધુ હુમલા કર્યા હતાં. અંતે બહેનનું મોત થતા તે ઘણો સમય સુધી તેના મૃતદેહ પાસે બેસીને રડતો રહ્યો હતો.\nહત્યાકાંડને અંજામ આપ્યા બાદ તેણે ઘરમાં તોડફોડ કરી હતી અને છરી પરથી તેના નિશાન મીટાવી દીધા હતા. બાદમાં સુરજે ખુદ તેના પાડોશીને આ અંગેની જાણ કરી હતી.\nપોલીસે એવો પણ ખુલાસો કર્યો છે કે, થોડા વર્ષો પહેલા સુરજે તેનું અપહરણ થયાની એક ખોટી સ્ટોરી ઘડી કાઢી હતી. પરંતુ હકીકતે તે પોતે જ ઘરેથી ભાગી ગયો હતો. જોકે, પૈસા પતી જતા આખરે તે ઘરે પાછો ફર્યો હતો.


Gujarati News » Health » Health: Take this decoction at the beginning of winter\nનિષ્ણાંતોના મતે આ ઉકાળામાં એન્ટી વાઈરલ ગુણ હોય છે અને તે ખાંસી અને શરદીમાં પણ અસરકારક છે. તુલસીની હાજરી તેને અસરકારક હીલિંગ પીણું બનાવે છે જે શરીરમાં લાળ ઘટાડે છે.\nPublish Date - 8:40 am, Wed, 27 October 21 Edited By: Parul Mahadik Follow us -\nHealth: Take this decoction at the beginning of winter\nઉકાળો એ પરંપરાગત (આયુર્વેદિક) ભારતીય પીણું છે, જે ઘણીવાર ચા તરીકે પીવામાં આવે છે, અને તે ઉધરસ અને શરદી(Cough and cold ) અને મોસમી ફ્લૂ સામે અસરકારક હોવાનું જાણીતું છે. ભારતીય જડીબુટ્ટીઓ અને મસાલાઓથી બનેલો, ઉકાળો કુદરતી રોગપ્રતિકારક શક્તિ વધારવાનો અને તાવ અને ગળાના દુખાવાની સારવાર માટેની શ્રેષ્ઠ રીતોમાંની એક છે. તે ઉધરસને પણ મટાડે છે અને એન્ટીઑકિસડન્ટોથી ભરપૂર છે. ખાસ કરીને હવામાનમાં બદલાવને કારણે શરદી-શરદી, ઉધરસ અને તાવમાં ઉકાળો ખૂબ જ અસરકારક છે.\nઉકાળો બનાવવા માટે જરૂરી ઘટકો\nઆ અસરકારક ઘરગથ્થુ ઉપાય બનાવવા માટે તમારે2કપ પાણી, 1 ઈંચની છાલનું આદુ, 4-5 લવિંગ, 5-6 કાળા મરીના દાણા, 5-6 તાજા તુલસીના પાન, 1/2 ટીસ્પૂન મધ અને2ઈંચ તજની લાકડીની જરૂર પડશે. . જો ઉપલબ્ધ હોય તો તમે લિકરિસ ઉમેરી શકો છો.\nઉકાળો કેવી રીતે બનાવવો?\nસૌપ્રથમ એક ઊંડા વાસણમાં પાણી લો અને તેને ઉકાળો. આ દરમિયાન એક બાઉલમાં આદુ, લવિંગ, કાળા મરી અને તજને વાટી લો. પાણી ઉકળે એટલે વાસણમાં તુલસીના પાન સાથે વાટેલી બધી સામગ્રી ઉમેરો. લગભગ 20 મિનિટ અથવા ઉકાળો અડધો થઈ જાય ત્યાં સુધી ધીમી આંચ પર પકાવો. તેને એક ગ્લાસમાં ગાળી લો અને જ્યારે તે હૂંફાળું હોય ત્યારે મધ ઉમેરો. હવે તમારો ઘરે બનાવેલો ઉકાળો તૈયાર છે.\nબદલાતી ઋતુમાં ઉકાળો પીવાના ફાયદા\nનિષ્ણાંતોના મતે આ ઉકાળામાં એન્ટી વાઈરલ ગુણ હોય છે અને તે ખાંસી અને શરદીમાં પણ અસરકારક છે. તુલસીની હાજરી તેને અસરકારક હીલિંગ પીણું બનાવે છે જે શરીરમાં લાળ ઘટાડે છે. તે રોગપ્રતિકારક શક્તિ વધારવા અને ચેપ સામે લડવા માટે પણ જાણીતું છે. તેમાં બળતરા વિરોધી ગુણધર્મો અને એન્ટિસેપ્ટિક ગુણધર્મો પણ છે, જે ગળાને શાંત કરે છે અને ઉધરસને અટકાવે છે.\nખાંસી, શરદી, ફ્લૂ અને તાવની સારવાર ઉપરાંત, તમને જાણીને આશ્ચર્ય થશે કે ઉકાળો પથરીની સારવારમાં પણ અસરકારક છે. અસરકારક પરિણામો માટે6મહિના સુધી નિયમિતપણે ઉકાળો પીવાની ભલામણ કરવામાં આવે છે. ઉકાળો રોગપ્રતિકારક શક્તિને પણ વધારે છે અને એન્ટીઑકિસડન્ટોનો સમૃદ્ધ સ્ત્રોત છે.\nખાતરી કરો કે બધા મસાલા માત્ર નિર્ધારિત માત્રામાં જ ઉમેરવામાં આવે છે, કારણ કે કોઈપણ ઘટકોની વધુ પડતી ખોરાકની પાઇપમાં બળતરા, ઉબકા અને બળતરા પેદા કરી શકે છે. રોગોની સારવાર માટે, ડૉક્ટરની સલાહ પર જ ઉકાળો લો.\nમની 958 mins ago


West Bengal Election 2021: પશ્ચિમ બંગાળમાં બીજા તબક્કામાં ચાર કલાકમાં 37.27 ટકા મતદાન – NET DAKIYA\nનંદીગ્રામમાં મમતા બેનર્જી અને શુવેન્દુ અધિકારી વચ્ચે સીધી ટક્કર\nપશ્ચિમ બંગાળની 30 વિધાનસભા બેઠક માટે કુલ 171 ઉમેદવારો મેદાનમાં\nપશ્ચિમ બંગાળ વિધાનસભાની ચૂંટણીના બીજા તબક્કા માટેનું મતદાન હાલ ચાલી રહ્યું છે. જેમાં બીજા તબક્કામાં સવારે 11 વાગે સુધીમાં કુલ 37. 27 ટકા જેટલું મતદાન નોંધાયું છે. જેમાં પશ્ચિમ મિદનાપુરમાં સવારે 11 વાગે સુધી 29.27 ટકા મતદાન નોંધાયું હતું. જો કે પશ્ચિમ બંગાળની 30 વિધાનસભા બેઠક માટે કુલ 171 ઉમેદવારો મેદાનમાં છે. જેમાંથી 19 મહિલા ઉમેદવારો છે. આજે લગભગ 75,94,549 મતદારો પોતાના મતાધિકારનો ઉપયોગ કરશે. જેમાં આજે નંદીગ્રામમાં પશ્ચિમ બંગાળના સીએમ મમતા બેનર્જી અને ભાજપના ઉમેદવાર સુવેન્દુ અધિકારી વચ્ચે કાંટાની ટક્કર છે.\nપશ્ચિમ બંગાળ અને આસામની 69 બેઠકો પર ગુરુવારે બીજા તબક્કાની ચૂંટણી માટે મતદાન શરૂ થઈ ગયું છે. બંગાળની ચૂંટણીની સૌથી ચર્ચિત નંદીગ્રામ બેઠક પર પણ મતદાન થઈ રહ્યું છે. આ બેઠક પરથી મુખ્યમંત્રી મમતા બેનર્જી અને પૂર્વ મંત્રી શુભેંદુ અધિકારીઓ વચ્ચે જંગ છે. ચૂંટણી પ્રચાર શરૂ થયા પછીથી આ બેઠક પર સૌથી વધુ ધ્યાન આપવામાં આવી રહ્યું છે.\nમમતા માટે આ બેઠક તેમના આત્મસન્માનની વાત છે, તો શુભેંદુ અધિકારીએ મમતાને 50 હજાર મતોથી હરાવવાનો દાવો કર્યો છે. શુભેંદુએ કહ્યું છે કે જો તેઓ મમતાને પરાજિત નહીં કરી શકે તો તેઓ રાજકારણ છોડી દેશે. ગયા વર્ષે ડિસેમ્બરમાં તેઓ TMC છોડીને ભાજપમાં જોડાયા હતા. હાઈપ્રોફાઈલ બેઠક હોવાને કારણે નંદીગ્રામમાં હિંસાની સંભાવનાઓ પણ વધારે છે, તેથી અહીં કલમ 144 લાગુ કરવામાં આવી છે.\nએક CAPF જવાન કમલ ગાંગુલીએ પશ્ચિમ બંગાળના દક્ષિણ 24 પરગણા જિલ્લામાં મતદાન કેન્દ્ર પર ફાંસી લગાવી લીધી. જવાન ચૂંટણી ડ્યૂટીમાં તૈનાત હતો. તેણે પોલિંગ બૂથની અંદર જ આત્મહત્યા કરી.\nનંદીગ્રામમાં મત આપ્યા બાદ ભાજપના ઉમેદવાર શુવેન્દુ અધિકારીએ કહ્યું કે હું મોટી સંખ્યામાં લોકોને મતદાન કરવાની અપીલ કરું છું. કારણ કે સમગ્ર દેશ નંદીગ્રામ તરફ જોઈ રહ્યો છે. લોકો રાહ જોઈ રહ્યા છે કે વિકાસ કે તૃષ્ટિકરણનું રાજકારણ જીતશે.\nભાજપના ઉમેદવાર શુવેન્દુ અધિકારીએ નંદીગ્રામમાં મતદાન કર્યું. મતદાન બાદ તેમણે કહ્યું કે બંગાળમાં ખેલા નહીં વિકાસ થશે.\nબંગાળના આ જિલ્લાઓમાં મતદાન\nપશ્ચિમ બંગાળ વિધાનસભા ચૂંટણીના બીજા તબક્કામાં બધાની નજર હાઈ પ્રોફાઈલ નંદીગ્રામ બેઠક પર ટકેલી છે. જ્યાં મુખ્યમંત્રી મમતા બેનર્જી વિરુદ્ધ તેમના જ પૂર્વ સહયોગી અને ભાજપના ઉમેદવાર શુવેન્દુ અધિકારી મેદાનમાં છે.\nPrevપાછળ‘તારી પત્ની સાથે અફેર છે જે થાય તે કરી લે..’ તેમ કહી પ્રેમીએ યુવક પર ચાકુ વડે કર્યો હુમલો\nઆગળવ્યાજદરમાં કાપનો નિર્ણય સરકારે પાછો ખેંચ્યો, પહેલાની જેમ મળશે ફાયદોNext


Gujarati News » Entertainment » Kangana ranaut to play special agent role in dhaakad actress shares her look for fans\nDhaakadમાં કંગના રનૌત ભજવશે સ્પેશિયલ એજન્ટની ભૂમિકા, અભિનેત્રીએ ચાહકો માટે શેર કર્યો પોતાનો લુક\nકંગના રનૌત છેલ્લા 15 દિવસથી બૂડપેસ્ટમાં છે, જ્યાં તે સતત તેમની આગામી ફિલ્મ ધાકડનું શૂટિંગ કરી રહી છે. અભિનેત્રીએ આજે તેમના ચાહકો માટે તેમની ફિલ્મનો લુક સોશિયલ મીડિયા પર શેર કર્યો છે. તમે પણ જુઓ.\nJul 11, 2021 | 10:43 PM\nબોલિવૂડની બેબાક અભિનેત્રી કંગના રનૌત (Kangana Ranaut) ફરી એકવાર શૂટિંગમાં પરત ફરી છે. હા, અભિનેત્રીએ બુડાપેસ્ટ પહોંચ્યા પછી તેમની આગામી ફિલ્મ ‘ધાકડ’ (Dhaakad)નું શૂટિંગ ફરી શરુ કર્યું છે. જ્યાં આજે અભિનેત્રીએ શૂટિંગના લોકેશનથી પોતાની એક તસ્વીર સોશિયલ મીડિયા પર તેમના ચાહકો સાથે શેર કરી છે. આ તસ્વીર શેર કરતી વખતે અભિનેત્રીએ કહ્યું છે કે તેમને આ ફિલ્મની અંદર સૌથી નિપુણ એજન્ટ બનાવવાની તૈયારી ચાલી રહી છે.\nઅમે તમને જણાવી દઈએ કે આ ફિલ્મમાં કંગના રનૌત એક એજન્ટની ભૂમિકામાં જોવા મળશે, આ એજન્ટનું નામ અગ્નિ હશે. જ્યાં આ ફિલ્મના પહેલા શિડ્યુલનું શૂટિંગ મધ્યપ્રદેશમાં કરવામાં આવ્યું છે. જે બાદ આ ફિલ્મનું શૂટિંગ બુડાપેસ્ટમાં ચાલી રહ્યું છે.\nખાસ વાત એ છે કે આ ફિલ્મમાં કંગના રનૌતની સાથે આપણને અર્જુન રામપાલ પણ મુખ્ય ભૂમિકામાં જોવા મળશે. જે આ ફિલ્મના શૂટિંગ માટે આ સમયે તેમના આખા પરિવાર સાથે બુડાપેસ્ટ પહોંચી ગયા છે અને તેમણે ત્યાં કંગના સાથે આ ફિલ્મનું શૂટિંગ પણ શરૂ કરી દીધું છે.\nતમને જણાવી દઈએ કે કંગનાએ બોલિવૂડના ઘણા લોકો સાથે પંગા લઈ લીધા છે. જેના કારણે અભિનેત્રી હવે તેમની પર્સનલ ફિલ્મોમાં કામ કરી રહી છે. જ્યા ધાકડ પછી કંગના પાસે જયલલિતાની બાયોપિક થલાઈવી પણ છે, આ સિવાય તે આપણને મણિકર્ણિકા રિટર્ન્સ: ધ લિજેન્ડ ઓફ દિદ્દામાં પણ જોવા મળશે. તે જ સમયે, અભિનેત્રી પાસે ફિલ્મ તેજસ પણ લાઈનમાં પડી છે.\nજ્યાં હવે સમાચાર મળી રહ્યા છે કે અભિનેત્રી ખૂબ જલ્દી જ દિગ્દર્શક બનવાની છે, તે જલ્દીથી પૂર્વ વડાપ્રધાન ઈન્દિરા ગાંધી સાથે જોડાયેલી એક વાર્તા પર ફિલ્મ બનાવવા જઈ રહી છે. અભિનેત્રીએ પહેલેથી જ સ્પષ્ટ કરી દીધું છે કે આ ફિલ્મ ઈન્દિરા ગાંધીની બાયોપિક નહીં હોય. કંગના પાસે આ વખતે ફિલ્મોનો આખો સ્ટોક પડ્યો છે. જેની મદદથી તે તેમના ચાહકોનું ઘણું મનોરંજન કરી શકે છે.\nઆ પણ વાંચો :- Bhediya Release Date : આ દિવસે થશે ક્રિતી સેનન અને વરુણ ધવનની ફિલ્મ રિલીઝ, હવે ‘ભેડિયા’ બતાવશે તેનો આતંક\nઆ પણ વાંચો :- So Expensive : Suhana Khan એ કૈરી કર્યું ખૂબ કિંમતી બેગ, વિશ્વાસ નહી કરી શકશો તમે\narjun rampalbollywoodbollywood newsDhaakadKangana Ranaut


પાકિસ્તાન ૨૦૧૯નો વર્લ્ડ કપ જીતી શકે છે : વકાર યુનુસ\nYou are here :HOME >> SPORTS >> Cricket >> પાકિસ્તાન ૨૦૧૯નો વર્લ્ડ કપ જીતી શકે છે : વકાર યુનુસ\nપાકિસ્તાનના દિગ્ગજ બૅટ્સમૅન વકાર યુનુસનું માનવું છે કે ઇંગ્લૅન્ડના વાતાવરણનો મળેલો અનુભવ ૨૦૧૯ના વર્લ્ડ કપને જોતાં ટીમનો આત્મવિશ્વાસ વધારશે.\nઆવતા વર્ષે ઇંગ્લૅન્ડમાં વર્લ્ડ કપ ટુર્નામેન્ટની શરૂઆત ૩૦ મેથી થશે. એક વર્ષ પહેલાં જ પાકિસ્તાનની ટીમે કટ્ટર હરીફ ભારતને ૧૮૦ રનથી હરાવીને ઇંગ્લૅન્ડમાં જ ICC ચૅમ્પિયન્સ ટ્રોફી જીતી હતી. આ વર્ષની શરૂઆતમાં જ પાકિસ્તાને લૉર્ડ્સમાં રમાયેલી ટેસ્ટ-મૅચમાં ઇંગ્લૅન્ડને હરાવ્યું હતું.\nત્રણ વર્લ્ડ કપ ટુર્નામેન્ટમાં પાકિસ્તાનનું પ્રતિનિધિત્વ કરી ચૂકેલા વકારે કહ્યું હતું કે ‘સરફરાઝ અહમદની ટીમ ઇંગ્લૅન્ડની પરિસ્થિતિથી સારી રીતે વાકેફ છે. પાકિસ્તાનની ટીમે ગયા વર્ષે ચૅમ્પિયન્સ ટ્રોફી જીતી હતી એથી એને ખબર છે કે ઇંગ્લૅન્ડમાં કેવું પ્રદર્શન કરવાનું છે. વળી લૉર્ડ્સમાં પણ પહેલી ટેસ્ટ-મૅચ જીતી હતી.’\nજોકે વકારે ચેતવણી આપતાં કહ્યું હતું કે ઇંગ્લૅન્ડમાં ઘણાબધા પાકિસ્તાનના લોકો રહે છે. એથી વર્લ્ડ કપ ટુર્નામેન્ટમાં પાકિસ્તાનની ટીમ પર દબાણ પણ હશે.


જુઓ, ગિફ્ટ સિટીના તૈયાર થયેલા ટાવર કેવા દેખાય છે | GIFT city tower is ready, see how it looks, જુઓ, ગિફ્ટ સિટીના તૈયાર થયેલા ટાવર કેવા દેખાય છે - Gujarati Oneindia\nજુઓ, ગિફ્ટ સિટીના તૈયાર થયેલા ટાવર કેવા દેખાય છે\n| Published: Wednesday, January 9, 2013, 12:49 [IST]\nગાંધીનગર,9જાન્યુઆરી : ગુજરાત સરકાર દ્વારા ગાંધીનગર પાસે ગુજરાત ઇન્ટરનેશનલ ફાઇનાન્સ ટેક સિટી (ગિફ્ટ સિટી)નું નિર્માણ કરી રહી છે. વિવિધ તબક્કામાં નિર્માણ થનારી ગિફ્ટ સિટીના પ્રથમ તબક્કાના નિર્માણ પૈકી બે ટાવરો 10 જાન્યુઆરી, 2013ના રોજ ગુજરાતના મુખ્યમંત્રી નરેન્દ્ર મોદીના હસ્તે ખુલ્લા મુકવામાં આવશે. વાઇબ્રન્ટ ગુજરાત સમિટ 2013ના ભાગ રૂપે આ કાર્યક્રમ યોજવામાં આવનાર છે.\nગિફ્ટ સિટીને ગ્લોબલ ફાઇનાન્સ અને આઇટી સર્વિસ હબ તરીકે વિકસાવવામાં આવી રહ્યું છે. ભારતમાં ગિફ્ટ સિટી તેના પ્રકારનો પ્રથમ પ્રોજેક્ટ છે. તેણે વિશ્વમાં ફાઇનાન્સ ક્ષેત્રે બેંચમાર્ક સેન્ટર ગણાતા શૈનજુકુ, ટોકિયો, લુજીઆઝુઇ, શાંઘાઇ, લા ડિફેન્સ, પેરિસ, લંડન ડોકયાર્ડને પણ પાછળ છોડી દીધા છે.\nગિફ્ટ સિટીનો લેન્ડ એરિયા 3.58 ચોરસ કિલોમીટરમાં ફેલાયેલો છે.કન્સ્ટ્રક્શન 8.5 મિલિયન સ્કેવર મીટર છે. હરિયાળો વિસ્તાર 1183 હજાર સ્કેવર મીટક અને ઊંચાઇ 410 મીટર છે.\nગિફ્ટ સિટીનું નિર્માણ કેવી રીતે થઇ રહ્યું છે તે અંગે આવો જોઇએ એક તસવીરી ઝલક...\nગિફ્ટ સિટી ઇન ધ મેકિંગ\nઆ ગિફ્ટ સિટીનો કન્સેપ્ટ પ્લાન છે. ગિફ્ટ સિટી બન્યા બાદ કેવું દેખાશે તેનો ખ્યાલ આપે છે.\nઆ ગિફ્ટ સિટીના કોમર્શિયલ કોમ્પ્લેક્સ - 2નો કન્સેપ્ટ છે.\nગિફ્ટ સિટીનું નિર્માણ કેવી રીતે થઇ રહ્યું છે, કામદારો કેવી રીતે કામ કરી રહ્યા છે, કેવા સાધનો અને ટેકનોલોજીનો ઉપયોગ થયો છે તેનો ખ્યાલ આ તસવીર આપે છે.\nMore GIFT CITY News\nગુજરાત : WTC, ગિફ્ટ સિટી અને ગેસીયા વચ્ચે વ્યુહાત્મક કરાર\ngift city towe inaugaretion gandhinagar vibrant gujarat summit 2013 gujarat narendra modi ગિફ્ટ સિટી ટાવર ઉદઘાટન વાઇબ્રન્ટ ગુજરાત સમિટ 2013 ગુજરાત નરેન્દ્ર મોદી\nGIFT city tower is ready, see how it looks.\nStory first published: Wednesday, January 9, 2013, 12:49 [IST]


Pak team to visit India on 14th March, Pakistan's Foreign Ministry spokesman told News Online\nતણાવ વચ્ચે કોરિડોરના ડ્રાફ્ટ એગ્રીમેન્ટ પર ચર્ચા માટે પાકિસ્તાન એક ટીમ ભારત આવશે\nઈસ્લામાબાદ: તણાવ હોવા છતા પાકિસ્તાન ભારત સાથે કરતારપુર કોરિડોર વિશે વાતચીત ચાલુ રાખવા માગે છે. પાકિસ્તાનના વિદેશ વિભાગે મંગળવારે કહ્યું કે, કોરિડોરના સમજૂતી મુદ્દે ચર્ચા માટે એક ટીમ 14 માર્ચે ભારત આવશે. 14 ફેબ્રુઆરીએ પુલવામા હુમલો અને 26 ફેબ્રુઆરીએ ભારતની એર સ્ટ્રાઈક પછી બંને દેશોના સંબંધોમાં ઘણો તણાવ આવી ગયો છે. આ દરમિયાન તણાવને ઓછો કરવા માટે આ મુલાકાત કરવામાં આવતી હોવાનું માનવામાં આવે છે.\nકોરિડોર બન્યા પછી સિખ તીર્થયાત્રી કોઈ પણ વિઝા વગર પાકિસ્તાનમાં આવેલા કરતારપુરના ગુરુદ્વારામાં જઈ શકશે. ગયા વર્ષે નવેમ્બરમાં ભારત અને પાકિસ્તાને પોતપોતાના તરફથી કોરિડોરની આધારશિલા મુકી હતી. 28 નવેમ્બર 2018માં પાકિસ્તાનના એક કાર્યક્રમમાં ભારતના બે કેન્દ્રીય મંત્રી અને પંજાબના મંત્રી નવજોત સિંહ સિદ્ધુ સામેલ થયા હતા.\nપાકિસ્તાનના વિદેશ વિભાગના પ્રવક્તા મોહમ્મદ ફૈસલે ભારતના કાર્યવાહક ઉચ્ચાયુક્ત ગૌરવ અહુવાલિયાને બોલાવીને ટીમની મુલાકાત વિશે માહિતી આપી હતી. આ મુલાકાતને ધ્યાનમાં રાખીને ભારતમાં પાકિસ્તાનના ઉચાયુક્ત સોહેલ મહેમૂદ ટૂંક સમયમાં દિલ્હી આવશે.\nફૈસલના જણાવ્યા પ્રમાણે પાકિસ્તાનનું પ્રતિનિધિમંડળ 14 માર્ચ 2019ના રોજ ભારત આવશે. ત્યારપછી ભારતનું ડેલિગેશન 28 માર્ચે ઈસ્લામાબાદ જશે. તેમાં કરતારપુરના ડ્રાફ્ટ એગ્રીમેન્ટ વિશે ચર્ચા કરવામાં આવશે. ફૈસલે એવું પણ કહ્યું છે કે, પાકિસ્તાન દર અઠવાડિયે મિલેટ્રી ઓપરેશન્સ પર ડિરેક્ટોરેટ લેવલની વાતચીત કરવા માટે તૈયાર છે.


આ એક વાત ને ખરાબ કરી દીધી હતી નીતુ સિંહ અને બબીતા ના સંબંધ ને, દેરાણી-જેઠાણી માં ઘણા વર્ષો સુધી રહ્યા અણબનાવ……. – ગુજરાતી વાયરો\nઆ એક વાત ને ખરાબ કરી દીધી હતી નીતુ સિંહ અને બબીતા ના સંબંધ ને, દેરાણી-જેઠાણી માં ઘણા વર્ષો સુધી રહ્યા અણબનાવ…….\nઘણીવાર તમે બોલિવૂડ ફિલ્મોમાં સંબંધોમાં તિરાડ જેવી વસ્તુઓ જોવા અને સાંભળવા આવ્યા છો. પરંતુ શું તમે જાણો છો કે ફિલ્મી સ્ટાર્સ વચ્ચે પણ વાસ્તવિક જીવનમાં આવું જ થાય છે. હા, તમે બિલકુલ સાચું સાંભળ્યું છે,\nબોલિવૂડમાં આજે પણ આવા ઘણા સ્ટાર્સ છે, તેમના સંબંધો વચ્ચેના અંતરને કારણે ઘણા વર્ષો સુધી અંતર અકબંધ રહ્યું છે. આજે અમે તમને આવા જ એક સંબંધ વિશે એક કિસ્સો જણાવવા જઈ રહ્યા છીએ ,\nજે બોલીવુડની દેવરાણી-જેઠાણી એટલે કે નીતુ અને બબીતાના સંબંધો સાથે સંબંધિત છે. બહુ ઓછા લોકો જાણતા હશે કે બંને વચ્ચે અણબનાવને કારણે વર્ષો સુધી કોઈ વાતચીત થતી ન હતી, પરંતુ પાછળથી, આ રીતે બંને વચ્ચેનું અંતર ભૂંસાઈ ગયું.\nઆ કારણે, સંબંધ તૂટી ગયો-\nતે વર્ષ 2019 છે જ્યારે અભિનેત્રી નીતુ કપૂરની માતા રાજી સિંહે આ દુનિયાને અલવિદા કહી દીધું હતું, તે દરમિયાન સમગ્ર કપૂર પરિવાર રાજી સિંહના અંતિમ સંસ્કારમાં સામેલ થયો હતો ,\nપરંતુ આ બધાની વચ્ચે અભિનેત્રી બબીતાને કોઈએ જોઈ ન હતી. પરંતુ આશ્ચર્ય ત્યારે વધારે થયું જ્યારે માત્ર બબીતા જ નહીં, પરંતુ તેની બે પુત્રીઓ કરીના અને કરિશ્મા પણ રાજીના અંતિમ સંસ્કારમાં સામેલ ન થયા.\nઆ પછી, બંને વચ્ચેના સંબંધો વધ્યા જ્યારે વર્ષ 2006 માં, રણધીર કપૂરની પત્ની બબીતા અને તેમની પુત્રીઓ નીતુ કપૂરની એકમાત્ર પુત્રી રિદ્ધિમા કપૂરના લગ્નમાં હાજરી આપી ન હતી.\nઆ ત્રણેય નીતુ કપૂરના પરિવારની તમામ ઘટનાઓથી દૂર રહ્યા હતા, જોકે રણધીર કપૂર લગ્નમાં જોવા મળ્યા હતા. તે જ સમયે, વર્ષ 2003 માં નીતુ પણ પોતાની ભત્રીજી કરિશ્મા કપૂરના લગ્નમાં હાજર નહોતી. પરંતુ ishiષિ કપૂર એકલા આ લગ્નનો ભાગ બન્યા.\nઆ રીતે અંતરનો અંત આવ્યો-\nમીડિયા રિપોર્ટ્સ અનુસાર, બબીતા કપૂર અને નીતુ સિંહ વચ્ચેના તંગદિલીનો અંત ત્યારે થયો જ્યારે 2012 માં સૈફ અલી ખાન સાથે કરીના કપૂરના લગ્નના સમાચાર સામે આવ્યા. જેઠાણી બબીતાએ આ ઝઘડાનો અંત લાવવાનું શરૂ કર્યું.\nતેમણે વ્યક્તિગત રીતે નીતુ કપૂરને લગ્નમાં આમંત્રણ આપ્યું અને તમામ જૂની ફરિયાદો દૂર કરી. ખાસ વાત એ છે કે કરીનાના લગ્નમાં બબિતા વ્યક્તિગત રીતે નીતુ અને ઋષિ કપૂરના ઘરે ગયા અને તેમને આમંત્રણ પત્ર આપ્યા. આ પછી બંને વચ્ચે અણબનાવ પૂરો થયો અને પછી નીતુએ પોતાની ભત્રીજી કરીના કપૂરના લગ્ન સમારોહમાં હાજરી આપી.\nજો અહેવાલો પર વિશ્વાસ કરવામાં આવે તો, નીતુને એવું પણ કહેવામાં આવ્યું હતું કે સૈફ અને કરીનાના લગ્ન સમગ્ર પરિવાર માટે ખૂબ જ ખુશીનો પ્રસંગ હતો. અમે બધા તેના માટે ખૂબ જ ઉત્સાહિત છીએ.\nતે જ વર્ષે, બંને કરિશ્માના પુત્રના જન્મદિવસની ઉજવણી માટે ગોવા પણ પહોંચ્યા હતા. પછી લોકો બંને અભિનેત્રીઓને જોઈને પણ આશ્ચર્યચકિત થઈ ગયા. બબીતા અને નીતુને સાથે જોઈને સમગ્ર કપૂર પરિવાર ખૂબ ખુશ હતો.\nઆજે બંને વચ્ચે કોઈ અણબનાવ નથી અને બંનેને ઘણી વખત કૌટુંબિક કાર્યોમાં સાથે જોવામાં આવ્યા છે. આ સિવાય કરિશ્મા અને રિદ્ધિમા વચ્ચે પણ આવું જ કંઈક જોવા મળ્યું હતું, પરંતુ સમય પસાર થતાં બંને વચ્ચેના સંબંધો પણ સારા થતા ગયા.


રાખાયત ને સોન કંસારી | History & Literature\nરાખાયત ને સોન કંસારી\nPosted on February 13, 2017 by દિવ્યરાજસિંહ સરવૈયા\nમહારાજા વિક્રમાદિત્યની તેરમી સદીમાં શંખોદ્રાર બેટમાં દૂદનશી વાઢેર નામે એક રાજા રાજ્ય કરતો હતો. તેને કાંઇ સંતાન ન હતું. તેણે ઉત્તર હિંદમાંથી દ્રારકાંની જાત્રાએ આવેલા એક વિદ્રાન જોશીને પોતાની જન્મકુંડળી દેખાડી; જોશીએ કહ્યું-”રાજન ! આપના ભાગ્યમાં પુત્ર તો નથી, પણ આ વર્ષમાં એક પુત્રી છે. ” આ વાતની પરીક્ષા જોવા સારૂ રાજાએ જોશીને વર્ષાસન બાંધી આપીને ત્યાંજ નિવાસી કર્યો. થોડેક દિવસ રાજાની માનીતી સોઢી રાણીને ગર્ભ રહ્યો; ને જોશીબાવાનો જોશ સાચો પડયો. આથી રાજાની જોશી મહારાજ ઉપર અપાર શ્રદ્ધા બેઠી. ને જોશીની વાણીને તે દૈવીવાણી માનવા લાગ્યો. પૂરો દશ માસે બુધવારના ખરા બપોરે રાણીને પુત્રીનો જન્મ થયો. એટલે રાજાએ કન્યાના જન્માક્ષર જોવા પેલા જોશી મહારાજને વિનતિ કરી. લગ્રશુદ્ધિ કરી ફળાદેશ જોઇ જોશી મહારાજે માથું ધૂણાવ્યું. રાજાએ કન્યાનું ભવિષ્ય કેહવાની ઘણી પ્રાથના કરી. ત્યારે જોશી બોલ્યા:- મહારાજ ! કન્યા ઘણાજ અવજોગમાં જન્મી છે. એ જે શહેરમાં રહે તે શહેરનો ને રાજાનો નાશ થાય એવા એના ખરાબ ગ્રહો છે. વળી તેના લગ્ન ભવનથી ચોથો મંગળ છે, ( મતલબ ઘાટડીએ મંગળ છે) એટલે પરણવાની સાથેજ એના નશીબમાં વૈધવ્ય માંડેલું છે. મ્હારા કહેવાનું પ્રત્યક્ષ પ્રમાણ જોઇતું હોય તો કન્યાનું મ્હોં ઉધાડી જોવરાવો. તેમાં જોતાંજ જણાશે કે તે જન્મ સમયેજ મ્હોંમાં દાંત લઇને આવેલી હોવી જોઇએ. રાણીવાસની દાસીઓને સુવાવડીના ઓરડામાં મોકલી રાજાએ ખાત્રી કરાવી; તો તરતની જન્મેલી એ બાળકીના કુમળા મુખમાં ઝીણી ઝીણી બે દંતુડીઓ દેખાઇ ! દૂદનશી વાધેલાને આ જોશીબાવા ઉપર શ્રદ્ધા તો હતી, ત્યાં આ પ્રત્યક્ષ પ્રમાણ મળ્યું, એટલે , શ્રદ્ધાનું શું પૂછવું ? આવી નિર્ભાગી કન્યાને એક પણ દિવસ પોતાના ઘરમાં ન રાખવાનો રાજાએ નિશ્વય કર્યો.લાકડાની એક મોટીં પેટી મંગાવી. તેની વચ્ચે રૂ ભરાવી તેમાં બાળકથી સુખે સુવાય તેવી ગોઠવણ કરી. ને પેટીની અંદર બે બાજુ દૂધના ભરેલાં બે મોટાં વાસણો ગોઠવી તેમાં રૂના કાકડા વાટે કે નળીઓ વાટે એ દૂધ બાળકીના મુખમાં જાય એવી પણ વ્યવસ્થા કરી. પછી બાળકીને પેટીમાં સૂવાડી તેના મ્હોમાં પેલી દૂધની નળીઓ આપી પેટીને બંધ કરાવી.છેલ્લે નારાયણનું નામ લઇને એ પેટીને સમુદ્રમાં તરતી મૂકાવી.\nજેની પ્રભુ રક્ષા કરે છે તેને અનેક આપત્તીઓ પડે તોપણ જીવે છે. એ સિદ્ધાંત આપણે જગતમાં ચારેકોર જોઇએ છીએ. એ ન્યાયે સમુદ્રના તરંગોમાં ઝોલાં ખાતી ખાતી એ પેટી કેટલેક દિવસ મિયાણી બંદરે આવી. એ બંદરનો એક કંસારો પ્રાતઃકાળમાં બંદર કાંઠે ગએલો, તેને એ પેટી હાથ લાગી. છાનોમાનો તે પેટીને ઉપાડી ધેર લઇ ગયો ને તેમાં ખોલીને જોયું તો શું જોયું ? પેટીની અંદર સૂતેલું એક બાળકી સૂતી સૂતી મંદ મંદ હસે છે ! ને મરજી પડે ત્યારે દૂધ પીવે છે. ! ઓ દ્રારકાનાથ ! તારીશી દયા ! આ કંસારાને કોય સંતાન નોતા. તેથી નશીબજોગે તેની સ્ત્રીની યુવાવસ્થા પૂરી થવા આવી છતાં તેની સીમંતિની થવાની ઇચ્છા પૂરી થઇ નહોતી. એટલે ની સંતાન કંસારો કંસારી આ બાળકી જોઇને બહુ આનંદિત થયા. તેઓ બાળકીને પ્રાણથી પણ મોંઘી ગણી ઉછેરવા લાગ્યાં અજવાળીમાં ચંદ્ધની કળા જેમ વૃદ્ધિ પામે છે. તેમ આ કન્યા દિવસે દિવસે વધવા લાગી. આ કન્યાનો રૂપરાશિ અલૌકિક હતો. મિયાણીમાં આ સમયે પ્રભાતસિંહ ચાવડા રાજ્ય કરતા હતા તેણે યુવાવસ્થાના દ્ધારમાં પગ મૂકતી આ રૂપસાગર કન્યાને જોઇ. ને તેથી આ કન્યા પોતાને પરણાવવાને વાસ્તે તેના પાલક કંસારાને ત્યાં માગું મોકલ્યું, આથી તેનો પાલક કંસારો ગભરાયો. ને રાજા પોતાનાપર જુલમ ગુજારશે એ બીકે તે કન્યાને , પોતાની સ્ત્રીને તથા પોતાના સરસામાનને લઇને રાત વખતે મિયાણી મુકીને ચાલી નીકળ્યા. ને પોતાને સાસરે ઘુમલીએ આવ્યા. આ સમયે ઘુમલી ના રાજા રાણા ભાણજી હતા.\nરાણા ભાણજીનું લગ્ન થાન કંડોરણાના ઠાકોર મિયાત બાબરીયાની પુત્રી સૂરજદેવી સાથે થયું હતું. સૂરજદેવીને ઓઢો, જખરો ને રાખાયત નામના ત્રણ ભાઇઓ હતા. તેમાંનો રાખાયત સૌથી ન્હાનો હોવાથી લાકડો ને વાચાળ હતો; વળી તેની માનસિક પ્રકૃતિ જેવી તેજસ્વી ને ક્ષાત્રશૌર્ય ભરેલી હતી; તેવી તેની શારીરિક સંપત્તિ પણ સૌદર્ય પૂર્ણ હતી. રાખાયત માતા. પિતા તથા બહેનને ધણો વ્હાલો હતો. એકવાર તેને પોતાના મોટા ભાઇ સાથે કાંઇ બોલાચાલી થઇ, એટલે ગુસ્સામાં ને ગુસ્સામાં રખાયત થાનકંડોરણા છોડી ઘુમલી નાશી આવ્યો. ને પોતાની બહેનનો તે મહેમાન થયો.રાણા ભાણજીએ પણ પોતાના લાડકા શાળાને હરવા ફરવા તથા સૂવા બેસવા વગેરેની સગવડ કરી આપી.\nભવ્ય નગર ઘુમલીની પોળો ચૌટાંની સુંદરતા નિહાળવાને રાખાયત વારંવાર શહેરમાં જતો. કોઇવાર વેદ-ધ્વનીને ઘોષે ગાજી રહેતી બ્રહ્મંપુરિ જોઇ તે પ્રસન્ન થતો. તો કોઇવાર તે વ્યાપારકુશળ વણિકોની પ્રચંડ દુકાનો જોઇને પરમ આનંદ પામતો. આમ ફરતાં ફરતાં એક પ્રસંગ તે કંસારાવાડમાં આવી ચડ્યો. એ ૠતુ ચોમાસાની હતી ; એટલે એકાએક વાદળાનો ધાડા થયા બધી દિશાઓમાં અંધકાર છવાઇ ગયો. આકાશ ગર્જનાઓથી ગાજી રહ્યું ને વીજળીના ચમકારાઓએ દિશાઓને ભયાનક કરી મૂકી. અત્યારે કોઇના ઘરમાં ધડી આશરો લીધા વિના બીજો કોઇ રસ્તો નથી. એવા વિચારે રાખાયત એક કંસારાના પગથીયા ઉપર ચડ્યો. દેવજોગે આ ઘર ઝવેર કંસારાનું (પેલી દૂદનશી વાધેલાની કન્યા-સોન ના પાલક કંસારાનું) હતું. ઘરમાં આવતા ઇચ્છતા આ રાજવંશી અતિથિનો ”પધારો” કહી કંસારે સત્કાર કર્યો. ને યોગ્ય આસન, મુખવાસ વગેરે આપી ગૃહસ્થધર્મ બજાવ્યો. રાખાયતે પણ શિષ્ટાચાર પ્રમાણે વાતચીત પ્રશ્નો તમારૂં નામ શું ? તમે મૂળ ક્યાનાં રહેવાશી ?” ”તમારે કોઇ સંતાન છે ?” વગેરે પૂછવા માંડ્યો. ને તેમાં તેને જણાયું કે આ કંસારાને સંતાનમાં માત્ર એક પુત્રી છે. ને એ કંસારો મીયાણીથી અહી રહેવાને આવેલ છે.”\nથોડીવાર થઇ નહિ, ત્યાં તો માથે ભરેલાં બે ચકચકતાં બેળાવાળી, પણ વરસાદે ભીંજાઇને તરબોળ થઇ ગએલી બે રમણીઓ એ કંસારાના મકાનમાં આવી. તેમાં એક પ્રૌઢ સ્ત્રી આગળ હતી. ને બીજી પાછડ હતી. તે ની સુંદરતા જોઇ ને રાખાયત તો મુગ્ધજ થઇ ગયો ! ને પોતે જાગે છે કે સ્વપ્રમાં છે ? તેનું પણ એને વિસ્મરણ થઇ ગયું.તેને લાગ્યું કે આ તે આકાશમાંથી કોઇ અપ્સરા ઉતરી આવી ? સોને પોતાના પિતાની પાસઃ કોઇ અજાણ્યા પુરૂષને બેઠેલો જોયો ! ને એ તે કોઇ દેવ છે કે સાક્ષાત કામદેવ શરીર ધારણ કરીને ભૂમંડળ ઉપર ઉતરી આવેલ છે ?” એવી સોનને પણ ભ્રાંતિ થઇ. પછી રાખાયતને પણ જાણ થઇ કે એ તો કંસારાની અવિવાહિત કન્યા સોન છે. થોડીવાર પછી વરસાદ બંધ થયો એટલે રખાયત રાજમહેલે ગયો. પણ તે પોતાનું ચિત્ત તો કંસારાને ત્યાંજ જાણે મુક્તો આવ્યો ! એનું મન સોનમાં વળગી ગયું હતું. આમ કેટલાક દિવસો ચાલ્યા ગયા.\nરાખાયત ઉદાસ રહેતો તથા દિવસે ને દિવસે દૂબળો પડતો જોઇને તેની બહેન સૂરજદેવીને બહુ ચિંતા થવા લાગી. રાણીએ એક દિવસ રાણાજી ને વાત કરી. પછી રાણા ભાણજીએ રાખાયતને પોતાની પાસે બોલાવ્યો ને પૂછયું. -”રાખાયત ! તારૂ શરીર શુકાયગયુ છે હસતા પણ નથી તને દુઃખ શું છે ?”\nરાખાયત– ”કહેવાથી કાંઇ ફળ નથી. એ દુઃખ કોઇથી મટાડી શકાય તેવું નથી.”\nરાણાશ્રી-” હુ મારા કૂળધર્મના સોગંનથી કહું છું કે તારૂ દુઃખ હું મટાડીશ.\nબહુ આગ્રહ થતાં છેલ્લે રાખાયેતે શરમાતે શરમાતે સોનને પરણવાની પોતાની ઇચ્છા પ્રગટ કરી. રાણા આ અપૂર્વ માગણી સાંભળી દિંગજ બની જાય એમાઃ નવાય શી ? કંસારાપુત્રી સાથે વિવાહ ન કરવાને રાણાશ્રીને તથા સૂરજદેએ રાખાયતને ઘણોજ સમજાવ્યો. પણ તે તો એક ટળી બીજો ન થયો. અંતે રાજાએ સોગંધ ખાધેલ હોવાથી કંસારાને બોલાવી તેની કન્યાનું રાખાયત માટે માગું કર્યું. કંસારે પહેલાં તો ઘણી આનાકાની કરી. પણ રાજસતા આગળ તેનું શું ચાલે ? છેલ્લે તે પરણાવવા રાજી થયો. ઇશ્વની કેવી લીલા છે. એક રાજાને ત્યા સોનનો જન્મ થયો. અને રાજાને ત્યા જન્મલીધા પછી પણ ગરીબ કંસારાને ત્યા ઉછરવું ? અને ગરીબ ઘરમાં ઉછરવા છતા રાજકુમાર સાથે લગ્નસંબંધ જોડાવો ? ઇશ્વરની લીલા તેજ જાણી શકે ! લગ્નની તૈયારી થઇ અગ્નીમાં હોમ કરાવે છે. પહેલું મંગળ ફરે છે. એજ વિધિએ બીજુ. ત્રીજુ મંગળ ફરે છે. ને એમ ચોથું મંગળ ફરી વિવાહ -વિધિ પૂરી કરશે એમ સૌવ ધારે છે. પણ પ્રભુની શી ઇચ્છા છે ? એ તો તેજ જાણે છે. અને અચાનક હોકારા, પડકારા ને બુંબાબુમ થવા લાગી. બધા નાસભાગ કેમ કરવા લાગ્યાં ? મંગળ ગાતી માનિનીઓ પણ ગાવું છોડી અચાનક કેમ નાઠી ? વિવાહમાં આ વિધ્ન શું આવ્યું ?\nરાખાયતને ખબરપડી કે કોય ગાયોનુ ધણ વાળી ગયું છે. અને એ પણ ખબરપડી કે ધણ વાળવા વારા તેમના ભાયો જ છે. એક કંસારાની પુત્રી હારે રખાયત લગ્ન કરતો હતો તે તેમના ભાયોને ઓઢો ને જખરો બાબરીઓ લશ્કર સાથે ઘુમલી તરફ આવ્યા. ને વિવાહમાં વિધ્ન નાંખવા તેમણે ત્યાંની ગાયોનું ધણ વાળ્યું.\nરાખાયત ખરેખરો શૂરવીર હતો. અને તે ગાયોના ધણને વાળવા જવા ચાલ્યો. તેણે વરમાળાને ગળામાંથી દૂર કરી. ને જે હંસલે ઘોડે બેસી પોતે પરણવાને આવેલો હતો; તેજ ઘોડે બેસી તે શત્રુ સામે જવા ઘોડા ઉપર ચડવા લાગ્યો સાસુ સસરાએ તેમજ પરણાવનારા બ્રાહ્મણોએ લગ્નવિધિ પૂરો થાય ત્યાંલગી રોકાવાને ઘણી વિનતિ કરી. પણ સઘળું મિથ્યા ? એ વીર તો છલંગ મારી ઘોડાપર ચડી બેઠો. તેનો મસ્ત ઘોડો પણ શૂરાતનના આવેશમાં છલંગો મારવા લાગ્યો ત્યારે તે યુદ્ધ મા વીરગતી પામ્યો.\nરાણા ભાણજી સાથે બીજી એક કથા છે કે તે સોનકંસારી ના પ્રેમ મા પડીને સોન ઉપર અત્યાચાર કરે છે. તેથી સોન પોતાનો બચાવ કરવા થાનકી બ્રાહ્મણ ના સરણે જાય છે પછી ભાણજી જેઠવા બ્રાહ્મણો વચ્ચે લડાઈ થાઇ છે જેમા સવામણ જનોઇ થાય એટલા બ્રાહ્મણો મુત્યુ પામે છે.\nધાર્મિક રાજા ભાણજી જેઠવાએ આ પવિત્ર સ્ત્રીનું નામ રાખવાને તે સતી થઇ ત્યાં દહેરાં ને તળાવ બંધાવ્યાં. જે સોનને સતી થતાં અટકાવ્યાનું ફુટનોટની વાર્તામાં દર્શાવેલું ખરૂં કારણ ન જણાવાથી કેટલાક ઇતિહાસલેખકો અવળે રસ્તે દોરાયા છે. ને રાણાનો સોનપર અત્યાચાર થયો” એવી કથાઓ લખી ગયા છે. પણ રાણા ભાણજી જેવા ધાર્મિક રાજાના સંબંધમાં એ વાત અસંભવિત ને અસત્ય લાગે છે; વળી રાણાજીએ સોનની યાદગીરી માટે તેની દહેરાં બંધાવ્યા છે તથા તળાવ ખોદાવેલું છે તે તેના પ્રવિત્રા ના શાક્સી છે. ” કંસારીના દહેરા ” ને ”કંસારી તળાવ ” ને નામે હજુ પણ વેણુ ડુંગર પાસે હાલ પણ છે.\nસોન કંસારી અને રાખાયતના દુહાઓ સાથે વીસ્તાર કથા હનુમાનવંશી જેઠવા રાજપુત શૌર્ય ગાથા મા વર્ણન કરેલ છે.\nહનુમાનવંશી જેઠવા રાજપુત શૌર્ય ગાથા\nલે. વીરદેવસિંહ જેઠવા\nFiled under History, Literature and tagged Jethva, Jethwa |\tLeaveacomment


નવોદિત કવિમિત્રો માટે એક સરસ તક… | Aksharnaad.com\nHome » જત જણાવવાનું કે » નવોદિત કવિમિત્રો માટે એક સરસ તક…\nનવોદિત કવિમિત્રો માટે એક સરસ તક… 4\nAugust 3, 2011 in જત જણાવવાનું કે\nડૉ. રાજેશ વણકર વડોદરાની મહારાજા સયાજીરાવ યુનિવર્સિટીમાંથી એમ.એ અને ‘ગુજરાતી ટૂંકી વાર્તામાં પરિવેશ’ એ વિષય સાથે પી.એચ.ડી થયેલા છે. અત્યારે તેઓ સહેરા (જી. પંચમહાલ) ગવર્મેન્ટ કોલેજમાં અધ્યાપક તરીકે ફરજ નિભાવી રહ્યા છે. ગોધરા ખાતે ચાલતી ‘શબદ’ નામની સાહિત્યિક સંસ્થાના તેઓ કૉ-ઑર્ડીનેટર છે.\nડૉ. વણકર નવોદિત કવિઓની રચનાઓનું પુસ્તક સ્વરૂપે સંપાદન કરી રહ્યા છે. સંપાદન પ્રક્રિયા છેલ્લા તબક્કામાં છે. આ સંપાદનમાં સમાવેશ માટે પોતાની રચનાઓ પાઠવવા માંગતા અક્ષરનાદના વાચકમિત્રો – નવોદિત કવિમિત્રોને વિનંતિ કે તેઓ નીચેની વિગતો ધ્યાનમાં રાખે.\nએક કવરમાં સ્પષ્ટ અક્ષરોમાં પોતાની ૧૦ પદ્ય કૃતિઓ (અછાંદસ, ગઝલ, કાવ્ય, ગીત વગેરે) ફોટો અને તમારા પરિચય તથા સરનામા સાથેનો ટૂંકો બાયોડેટા નીચેના સરનામે પોસ્ટ દ્વારા ત્વરિત મોકલી આપવા ડૉ. રાજેશભાઈ તરફથી જણાવાયું છે. અક્ષરનાદ આ સંપાદનમાં સંકળાયેલ નથી. અહીંથી ફક્ત આ સંપાદન વિશેનો સંદેશ કવિમિત્રો સુધી પહોંચાડવાનો ઉદ્દેશ છે. વધુ માહિતિ માટે ડૉ. શ્રી વણકરનો તેમના નીચે દર્શાવેલા મોબાઈલ નંબર પર સંપર્ક કરી શકાય છે.\nપોસ્ટ દ્વારા કૃતિઓ અને અન્ય વિગતો મોકલવાનું સરનામું –\nડૉ. રાજેશ વણકર\nતા. ગોધરા, જી. પંચમહાલ\nમો. ૯૯૦૯૪ ૫૭૦૬૪\nકવિમિત્રોને શક્ય તેટલી ઝડપથી (વધુમાં વધુ દસ દિવસમાં પહોંચે તે રીતે) તેમની રચનાઓ મોકલવા જણાવાયું છે જેથી યોગ્ય રચનાઓને સંકલનમાં સ્થાન અવશ્ય મળી રહે.\n4 thoughts on “નવોદિત કવિમિત્રો માટે એક સરસ તક…”\nLa'KANT August 6, 2011 at 3:43 PM\nઆ લ્યો જીગ્નેશભાઈ ,\nબે કૃતિઓ ;\nખબર તો પડી !\nછેવટે,તું ન મળી મને, તેથી શું થયું?\nતને શું ખપે છે તેની ખબર તો પડી!\nપુરુષાર્થનું ફળ ન મળ્યું,તેથી શું થયું?\nકર્મનું ફળ શું છે તેની ખબર તો પડી!\nકે’છે ઈચ્છાઓ બધી આપણી ફળે છે!\nક્યારે?કેમ?અકળ છે! ખબર તો પડી.\nઆજે કંઈ કરી જોયું, ને,કાલે કંઈ થશે !\nઆવી કર્મભ્રમજાળ છે ખબર તો પડી!\nક્ષણક્ષણ પ્રતીક્ષા સળીઓથી માળો બાંધ્યો,\nસાથે રહેવાને કામ ન આવ્યો,ખબર તો પડી.\nઘડી-બેઘડીની એ ઉન્માદ-મિલન ની ઘટના,\nચાહી હતી સતત જેને,ન ઘટી,તેથી શું થયું?\nધાર્યું આપણું નહીં,સાવ બીજા કો’કનું થાય છે,\nવિધિના એવા વિચિત્ર ક્રમની ખબર તો પડી!\nતું હમેશાં વર્તતી રહી છો,મારી ઈચ્છા મુજબ,\nહું ય નથી કરી શક્યો અનાદર તારી વાતોનો.\nઆવા પ્રતિભાવોના વણ-લખ્યા કેવા કરારો !\nઆપવા-લેવાના હોય છે,લેણાં-દેણીના સંબંધો!\nચાલ, તને ગુલાબોના લિબાસ પહેરાવું!\nચાલ, તને સુગંધોના અસબાબ બતાવું!\nમારા મસ્ત મિજાજની મહેલાત બતાવું,\nભીતરી એ અંગત પ્રીતની વાત જતાવું.\nઅંતરનો આનંદ બહારમાં પ્રકટ કરું છું,\nકુદરતે દોરેલી રેખામાં જીવન ભરું છું,\nજે સ્થિર છે જડ,બૂતશું,ગતિમાન કરું છું,\nહળવો શો જીવંત એમાં એહસાસ ભરું છું.\nurvashi parekh August 4, 2011 at 11:33 PM\nનવા કવિઓ ને સ્થાન મળશે.\nHarshad Dave August 4, 2011 at 10:49 AM\nઅક્ષરનાદમાં હંમેશાં કાંઇક અવનવું જોવાં, વાંચવા અને સંભાળવા મળતું રહે છે. નવોદિત એટલે કે ઉગતા કવિમિત્રોને સુયોગ્ય પ્રસાર માધ્યમ મળી શકે તેની ખેવના અહીં જોવા મળે છે. તમારાં શુભ ઉદ્દેશને સલામ અને નવા કવિ મિત્રોને સાબદા થઇ જવા તાકીદ કરવી રહી. – હર્ષદ દવે.\ndhaval soni August 3, 2011 at 2:05 PM\nખુબ જ સરસ ……અતિ સુન્દર કાર્ય……..\nહું બને એટલા નવા સારા કવિઓ સુધી આ સમાચાર પહોંચાડવાનો પ્રયત્ન કરીશ…….\n← ત્રણ લઘુનિબંધો – ભરત કાપડીઆ\nસત્યવ્રત – ઉમાશંકર જોશી →